
IC A 
DIN VIAȚA AROMANILOR. 


Toţi o cunoşteau pe Tina lui Sidu: măruntă, în rochie 
neagră şi năframă la fel, din care două zulufuri lungi eșiau 
in semn de jale, tremurând ca două fire de umbră pe 
obrajii plânşi ; deseori băteă acelaş drum. Femeile şopteau: 

— Tina lui Sidu . 

— Săraca Tină! Până azi nimic? 

Nimic ...» 

Şi pe gânduri priveau cum o luă spre marginea satului. 
Acolo, deasupra văii seci eră o casă —nu ca celelalte. 
Cu zidurile netencuite, scoțând afară braţe de grinzi, şi 
streşina revărsată sub greul ardesiilor, mocniă cât e ziua 
printre tufe de urzici şi burueni otrăvicioase. În puterea 
nopţii, însă, valea din hăul ei nevăzut trimitea sgomote 
— un vârtej de bombănituri, cari *veniau rotind şi rotind 
imprejur; uneori incă şi fluerări şi bătăi de tălăngi, şi din 
prag se lăsă pe un fus, cu părul despletit, o vedenie. Apoi, 
după cântatul cocoşilor, iarăş cădea în liniştea cea de ruină 
unde vre-o femee doar ca Tina lui Sidu se mai strecură. 

„Ai venit?“ mormăia dinăuntru vedenia, care se arătă 
ziua în chipul unei bătrâne cu numele de Boja : 

«Stai, fata mea, şi să vedem, să vedem ..... > 

Un răstimp Boja rânduia cărţile în tăcere. Pe urmă, 
fără să se uite la Tina lui Sidu: 

«Tot asà.... lacă el, trăsni-l-ar să-l trăsnească, şi 
alături o femee; alta nu poate să fie... Uite cum ies 
împreună ... Şi-i cade femeii un dor, care merge către 
tine — un dor cu lacrimi, fata mea ; că plânge, ia plânge... 

Si se deschide aci un drum. ... Ce drum! Spre soare-a- 
pune, fata mea; s'a mai făcut odată, şi se întoarce înnapoi... 
Dacă-i drum e drum: mai depărtat—nu-i mâine, poimâine, 
dan este o o pc 

Şi dând la o parte cărţile, ridică fața-i rece, amorţită, 
în care numai ochii băteau des şi repede ca două găze, 
şi adăugă încet: 

«Cărţile, fata mea, spun şi nu prea spun; da'să vii odată 
noaptea, când apele dorm să vii; şi-om află noi unde o ţine...» 

Cu ochii plecaţi, acum plini de lacrimi, Tina lui Sidu 
eşiă dela Boja, mişcând într'una buzele adesea rostind tare : 
«jca mea, Ica mea!» Vorbele aste veniau de la sine, din 
prisosul gândurilor fâră capăt şi fără sfârşit— aşă de în- 
câlcite, de-ar fi stat să se întrebe; Oare, nu e numai o 
poveste ? Insă ele țineau de lungă vreme; aproape şase 
luni de când se tot chinuia să afle măcar un semn cât de 
mic, dintr'o clipă într'alta cu aceeaş grijă pe suflet: Acum 
unde-i? Are să vie..... Şi cu mintea necontenit la Ica, 
prin ceața de lucruri neințelese, prindeau a licări vechi 
amintiri ; întâmplări din trecut creşteau într'o lumină blândă, 
moale, de fericire apusă, care o dureă cu atât mai mult.... 


Aşa eră —o zi de Paşti, după amiazi. Din poala codrului 
începură să picure tonuri dulci. 

Şi ea nu mai aveă răbdare; umblă neîntrerupt din odae 
la fereastră şi iarăş în odae, îndemnând: «Aide, draga mea, 
că-i târziu, şi lumea se poartă, se poartă...» Zăboviă lca 
înnaintea oglinzii; şi când o văzu gata, in rochia-i albastră 
de atlaz, îi sări la gât de bucurie: «Ca un soare!» Şi 
fuga la fereastră, rupse din glastră o garoafă ca de foc, 
şi dupace i-o puse 'n păr, îi cuprinse fața intre mâini şi 
o sărută ; îşi întoarse capul de-o parte, şopti ceva în sine, 
şi iarăş o sărută; «Să nu te deochi, porumba mea! Apoi, 
cu ea la dreapta, eşi. 

Din doi in doi paşi se trăgeă innapoi şi o priviă, şi o 
priviă, cât s'o beă de mare drag, nu alta. 

De peste sat, din podişiul înverzit, asupra căruia pădurea 
se lăsa dintr'o depărtare necuprinsă, cu răcoare de şipote, 
de foi tinere şi de muşchiu, cântările acum răsbăteau mai 
mult: prelung şi chemător clarinul, molcom alăuta, pro- 
fund marea tobă, părând că răsună din locuri numeroase, 
jocul se pornise: flăcăii deo parte, fetele de alta. Hora lor 
— gătite cum erau sărbătoreşte, sub razele ce tremurau 
scânteind pe salbe, mătăsuri, paftale-ai fi zis o ghirlandă 
minunată : aci se micşora, aci se lungea învoltându-şi florile 
in fel şi fel de culori. Jur-imprejur, lumea, stând în pa- 
jişti ca pe terase, le urmăriă din ochi: 

Uite Sirma Oanei, ca o gherghină! 

— Şi Ziţa lui Dedu, sor—câtă s'a făcut... 

— Cresc fetele, ce crezi; ia ca mâine i-om juca la nuntă. 

— Dar asta ?» 

Si se intoarseră cu mirare la Ica. De unde venise ? Din 
ce palat al zânelor coborise? Albă eră la faţă, de un alb 
viu, catifelat; şi când păşi în capul horei, se aprinse ca şi 
garoafa din păru-i. Cetinel întâiu, purtându-şi trupul într'un 
legănat uşor—- treptat iuţind, la pas cu muzica, până ce 
luată de beţia sunetelor calde, ameţitoare, nu mai şteai de 
calcă jos: gura întredeschisă, dinţii strălucind, şuviţe ju- 
cându-i pe frunte. In jur trecură murmure de uimire: «Ica 
Tinei, să-i trăiască, să-i trăiască !» Toţi o fericiau pe Ica; 
multe mame ar fi dat orice s'o aibă de noră. Şi numai de 
ea fuse vorba, şi după ce hora se risipi. Rămase în ochi, 
tinerilor, ca luna cea nouă ; se simţiau luminaţi, îi trimiteau 
dezmierdări cu gândul, mărturisindu-şi în taină de iubire: 
şopotirile creşteau, ritmic se impreunau la unii, vorbă de 
de vorbă, în cât a doua zi cântecul erâ gata; porni ca 
din senin pe sub ferestre, şi ajunse curând şi la urechile 
Tinei, care nu putu să nu strige mişcată într'o seară: 

«Ica, draga mea, vino, ia vino !» 

Dinspre dealuri se auziă o cântare— vre-un chirigiu 
de bunăsamă, căci părea călător glasul, depărtându-se 
impreună cu chervana; dar în liniştea ceea adus de boarea 

nopţii, resfrânt de colniei, suna atât de armonios şi de 
limpede, până şi cele mai uşoare mlădieri; cuvintele din 
urmă veniau repetându-se încărcate de farmec: 


„Podoaba lumii noastre, 
Frumoa-—frumoasă Ică!, 


«Auzi, dragă?...» 

Ochii fetei se umplură de o plăcere nes:usă, pieptu-i se 
umflă. După câtevă clipe se învârti prin odae şi zise pre- 
făcându-se: 

«Cum ești şi tu mamă! Parcă numa eu îs Ică? Dar câte 
Ice nu sunt...» 

Apoi, alăturându-se de Tina, vorbi alintată: 

— Sunt eu atât de frumoasă, mamă ? 

— Cum să nu fii, scumpă....E alta mai frumoasă ? 

— Şi ce-am eu, mamă!? Că rotundă şi roşie ca Sirma 
Oanei nu-s. 

— Ei, da umbra ta pe faţă, şi gura ta, şi ochii... 

— Lasă, mamă, mare şi Ziţa ochi ca ai mei? 

— O fi având şi Ziţa, decât ochii tăi îs migdălaţi, şi 
dulci, şi dulci, de mare sat mama sărutându-i. 

Şi fericirea lor crescu pe atâta şi prin venirea lui Sidu. 
Tatăl Ichii eră plecat de vre-o patru ani lungi în Stambul; 
şi când ajunse bun-sănătos acasă, biata-şi Tină se zăpăci 
cu totul; rådeà şi plângeă, şi nu ştieă cum şi de unde să 
inceapă: câte nu avea să-l întrebe şi câte nu avea să-i 
spue—de vii şi de morţi, de logodne şi de nunti, şi de 
horă, mai ales de horă; însă Ica, mai grăbită, până să 
aducă mă-sa vorba, îi petrecu lui Sidu mâinile pe după gåt, 
şi plecându-se, cu mişcări de copil răsfăţat, îi murmură la 
ureche, cântând pe jumătate cuvintele: 

„Podoaba lumii noastre, 
Frumoa-—frumoasă Ică!“ 


De aci în colo toate se intunecau, Ce mai fu? Intrară 
în iarnă —o iarnă cu multă zăpadă, stâlpii ce însemnau. 

drumul pe coama dealului se acoperiră; când, intr'o seară, 
din alba depărtare, căzu în comuna lor un străin—călător 
cu mare vază. Unde să-l găzduiască ? Mai nimerit ca la 
Sidu nu se găsiă nicăeri. Şi cum veni străinul, dintr'o pri- 
vire Tina înţelese că e fiu de paşă—negreşit fiu depaşă ? 
Alta ce putea fi? Că sub neagra blană cu samur purtă 
fermenea şi poturi numa în aur. Şi el tare frumos: înnalt 
şi brun, ochii scânteio 'i, având în colţul buzelor, sub mus- 
tata neagră, ceva umbrit, nespus de atrăgător. Acuma, o fi 
ştiut el despre Ica? Poate; fiindcă, vorbind cu Sidu, întrebă: 

— Caţi copii aveţi? 

— Numai o fată. lar Tina, căreia Sidu îi lămurise vorba, 
ridică un deget, şi mişcând din umeri, adăugă în graiul 
de-acasă, pe care nu-l pricepea străinul: 

«Atât ne-a dat Dumnezeu».* 

Şi aşa fu de o scoaseră pe Ica să cinstească: răsări cu 
tava în prag, şi străinul parcă işi opri un ţipăt— uimit stătu, 
cu ochii mari înflăcăraţi la ea; şi pe loc fata se rumeni, 
apoi se. facu albă-albă, tremurând din tot corpul, cat să-i 
scape tava din mâini; şi maică-sa gândi că-i de prea multă 
sfiiciune, Şi pe urmă, când fù la masă, toată vremea că- 
lătorul tăcea dus pe gânduri; o roşeață ca de friguri îi nä- 
văliă când şi când obrajii, şi Tina se uită la el, şi zoriă 
într'una pe soţu-i: 

— Intreabă-l, frate, cum îl cheamă şi de unde-i să ştim 
şi noi. 

— Ei l-am întrebat: Ruhi Bei, de cătră Saraghiol». 

Călătorul, auzindu-şi numele, doar că zâmbi şi dădu din 
cap. Şi a doua-zi purcese la drum—ca o pasăre ce vine 
dintr'un larg necunoscut, şi se pierde în acelaş necunoscut. 
De unde să fi știut Tina ce avea să urmeze? Alături de 
Ica, se opri la fereastră, petrecându-l din ochi, cum se de- 
părta în sclipirea zăpezii; şi numai dupăce se întoarse în 
odaie, auzi pe Ica: 

«Mamă, ia vezi, mămă!...» 

lângă ceşcuţa din care băuse călătorul, era un inel. 

«l-o fi căzut, l-o fi uitat», făcu Sidu în turburare; pe 
când Ica il şi puse în deget, şi-l arăta mă-sii cât era de 
minunat: intreg-întreg de aur, cu peatra neagră strălucind 
ca şi ochii străinului. 


Apoi la sfârşitul iernii Sidu porni iar la Stambul. Des- 
părţirea fù dureroasă, învăluită şi de presimţiri negre- 
Ica zbucni deodată în hohote de plâns, şi-l cuprinse în 
braţe, şi-l strânse, şi-l strânse ; şi tatăl cu mare nelinişte 
se intoarse către Tina şi-i zise, ca s'o aibă in grijă. Dar 
ce putea şi biata mamă? Făcuse ea multe, umblase pe la 
biserici —- fără priinţă. De la o vreme Ica nu era aceeaş: 
Ceva neobicinuit, supraomenesc se petreceă; până când. 
într'o noapte, auzi Tina zgomot; cât avù timp să gândească: 
ce să fie? şi adormi şi iarăş prin somn—zgumot, mişcare 
neînţeleasă ; şi parcă cineva, glasul fecioarei de la icoană 
îi şoptia: «Scoală, Tină, că nu e bine, Tină...» Dar ea 
gândi că visează. Şi spre dimineață, când se uită şi cer- 
cetă, Ica nu eră; şi a doua zi, şi a treia, şi a patra—lca 
nicăeri. Şi Tina să crează nu vroiă, tot adăstând, intâm- 
plându-i-se de multeori a-şi zice: «Uite, am s'o văd acum; 
de-oi eşi puţin din casă, la întoarcere o găsesc aici...» Şi 
vremea trecea. Dintru început gândul nu-i se duse la strein. 

Treptat însă anume împrejurări, lucruri mărunte în le- 
gătură cu el prindeau insemnătate, creşteau negre, pline de 
bănueli. 

Ce om eră? Şi inelul acela... Nu l-o fi lăsat inadins ? 
Peatra lui din vârf cum sclipiă de ciudat! Schimbă fețe- 
feţe în lumină: din închisă neagră se făcea vânătă, şi din 
vânătă — albastră; şi se uită Ica în adâncul ei, parcă te 
miri ce-ar fi urmărit; şi aşă stând într'o zi, cu privirea 
ţintă, şopti pe gânduri: 


— Ce ochi avea Doamne... 
— Cine dragă ? 
— Călătorul mamă şi ce frumos! 

— Frumos, da turc, draga mea, turc. 

— Şi dacă eră turc... Nu-s ca noi turcii, mamă? 

— Ca noi, ci vezi, draga mea, cum să spun -ca noi, 
da’ turci, turci. 


Intre aceste nedumeriri, nişte păstori aduseră ştirea, că 
spre zorile noptii, în care lca pierise, văzură de pe coas- 
tele Muric un şir de călăreţi: ăl din frunte părea să fi 
ținând in braţe o femee, şi toţi goneau pe drumul către 
Saraghiol. 

Asta se potriviă şi cu ce spusese Boja: „Spre soare- 
apune, fata mea...” Şi cum vorbiseră, Tina se duse la ea 
şi noaptea. Şi aprinse vrăjitoarea foc în vatră, şi deasupra 
focului—bolborosind cevă din dinţi, incepu să fărâme bu- 
rueni uscate. Flăcările tresăriră, plesnind. colorate şi lungi; 
din Valea Seacă vuetul porni, crescu, dădu ocol casei. Şi 
nemişcată Boja, ţintină limbele de pară, se auzi dela un 


timp: 
«Inelul, fata mea.. Şi ce-au legat alţii, eu nu pot să 
desleg...» . 


Şi vorbele se pierdură. Grozavă larmă—fantome bă- 
teau în ziduri, huruiau sinistru prin vântul nopţii, care in- 
trand pe horn, răscoli focul de-l făcu să ţipe; împrăştie 
prin odaie mirosul de burueni arse şi fumul inecăcios; 
incât Bojea deabiă se mai ițea, lăsându-se ca intr'o depăr- 
tare adâncă, de unde câteva frânturi din glasu-i ajungeau : 

„Acum îi văd... lată seraiul... Treci poarta—ce poartă 
fata mea... Din cămară in cămară ; închisă o ţine—in şeapte 
cămări cu şeapte chei...“ 

Fără voe murmură şi Tina: «Şeapte cămări cu şeapte 
chei...» Şi de multe ori va fi ingânat pe urmă vorbele 
aceste, fiindcă a doua zi trecură în gura lumii: «Şeapte 
cămări cu şeapte chei...» Dar, unde anume se află seraiul 
--eră ceva de nepătruns. Caravane, sosind de pe dru- 
muri lungi, treceau sub case; zvonul tălăngilor scotea la 
porţi barbaţi-femei, şi se opreau, întrebându-se, grăindu-şi 

cu mirare ; şi caravanele fugeau innainte ; lăsau după ele 
amar de bănueli, de presupuneri : din om în om umblau, 
creșteau, se depănau; veşti ciudate, unele trăind puţin, 
risipite prin altele. Se făcea un timp că nu răsuflă nimic— 
o taină fără margini, sub care numa închipuirea cutreeră, 
dezvăluind seraiul: 

«Unde-vă în Saraghiol, cu întărituri măreţe... Scări de 
marmoră... Ica de sus coboară; se aşează lângă havuzul 
din grădină: apa sare şi cade şi se joacă în stropi de 
mărgăritare... Şi plânge Ica, plânge...Ca să-i treacă dorul, 
roabe ies, și-i sună din geamparale—şi totplânge Ica...» 

Apoi veştile iarăş, te miri cum şi de unde— neaşteptate, 
misterioase, ca nişte fulgi de omăt, veniau, lunecau, pă- 
trundeau în toate părţile. Odată se dădu fără îndoială şi 
locul seraiului. Petre a lui Şodi, chirigiu cunoscut, il gă- 
sise: «In sus de Cailar, după nepătrunsul Buiuc-Orman, 
cum vii despre şes». Numai că, cercetaşi porniţi intr'acolo 
răscoliră zadarnic: seraiul nu eră. Şi toţi nu mai ştiau de 
uimire, se adunau în sfaturi, neliniştiţi, speriaţi, atinşi ca 
de fiorul unor lucruri ascunse, întunecoase: 

-- E cu putere? Omul se jură cu jurământ. 

— Nu-i s'o finăzărit? 

— Ei năzărit... Dacă l-a văzut cu ochii... 

Poate Albele ; clădesc ele din nimic palate şi minu- 
nății—aşa, să ne momească... 

— Ia stai, de unde a ştiut Șodi, că-i acela seraiul? 

— Apoi n'a știut; omul a căscat ochii, și s'a uitat... Şi 
atunci iacă un lemnar. «Al cui e palatul ista ?»—«Palatul? 
A lui Ruhi Bei..,» 

— Ruhi Bei... Mai ştii? Lemnarul cela n'a fost chiar el? 
Acolo ca lemnar, aici ca fiu de paşă, aiurea dându-se poate 
altfel... Ruhi Bei ăsta e un mare vrăjitor...» 

— Tina ce să mai creadă? Şi ce să mai zică? Dela 
soţu-i primià scrisori amărâte, intrebând de Ica, Şi Boja 
ținea una: «Dacă-i drum e drum...» Intr'un rând chiar adăo- 
gise: <Când a creşte frunzele—atunci va să vină». Dar 

frunzele crescură şi se vestejiră frunzele, şi viile dădură 
poamă şi se culeseră viile, şi zăpezi albe coborâră şi se 
mutară zăpezile, şi frunze iar crescură, şi se lasară căldurile. 

In zile de acestea Tina ore lungi nu se mişca de la fe- 
reastră. Spre apus munţii albăstriau. Din lumea lor tăi- 
nuită nori albi în chipuri de zburătoare îşi luau drumul. 
Ar fi vroit Tina săi întrebe: „Unde o fi acum? Şi ce 
face? Nu-i estedor 2...“ Şi norii se rupeau. Fără să şimute 
ochii, în copleşirea gândurilor avea un simţământ de sfâr- 
şenie—o durere pătrunzătoare, lipsită de lacrămi, ce nu se 
poate cu nimic asemănă. Rosul cariilor ascuţit creştea îm- 
prejur. Grădina jos părăsită; dintre pomii sarbezi, dintre 
bălării cu miros de moarte, pe cari păenjenii aruncaseră 
iteițe lucii—mici vietăţi urcau pe undele zădufului, se lă- 
sau in odaie, mărind incă pustiul printr'un murmuit nein- 
trerupt, tărăgănat, monoton, până ce vederea şi auzul 
Tinei slăbiau ; lucrurile dinainte-i prindeau să tremure în 
lumina tare, işi mistuiau formele; cuprinsă de aromeală, 
Tina şoptiă de la un timp: 

„că, szumpa mea, tu mai plecat... tu eşti aici, sufletul 
meu... Ştiam eu că n'ai plecat...» 


După ani, intr'un amurgit de primăvară, se auziră tro- 
păituri pe drum, venind, apropiindu-se: mulţime de călă- 
reţi traseră la Sidu, descălecară unul după altul, şi bătură 
la poartă—de trei, de patru, de mai multe ori bătură... 

Un bătrân eşi din vecini: 

—- Pe cine căutăţi? 

` 

— Nu-i aci Tina? zise glasul unei femei. Şi bătrânul 
tresări, cu răsufletul oprit de uimire: străină erà femeia, 
îmbrăcată cu feregeaua— şi vorbià totuşi în limba locului; 
şi graiul ei, şi chipul arătându-se nelămurit în faptul serii 
ca din umbra trecutului, îi se păreau lui cunoscute. 

— Care Tină ? făcu el. Mama Ichii ?... Mama Ichii s'a 
răpus de jale». 


1090 M. BEZA 


Şi femeia, după o vreme aiurită, tinându-şi deabià plân- 
sul întrebă : 

— Da: Sidu?... Nu-i asta casa lui Sidu? 

— Apoi Sidu prin străini, nu sa mai văzut; am aflat 
însă de la oameni, că l-a ertat Dumnezeu şi pe Sidu“. 


O fântână aminteşte azi de Ica. Umblând cu chervanele 
prin Clisura, am văzut-o de multe ori acolo, sub zidurile 
căzute ce fuseră odată casa lui Sidu. Apa nu-i curge, gura 
de piatră şi jghiabul înverzite's aproape de vreme. 


M. BEZA 


CATRE ALTE ȚĂRMURI 


Erà un asfinţit de toamnă cu mohorite depărtări. 

Pe singuraticele câmpuri călătoreau din zări în zări, 

Trist, trâmbele de neguri sure ca nişte valuri uriaşe. 

Cu aripile ostenite, cu trupuri slabe şi golaşe, 

Pe-o mirişte, zburau în cercuri un stol de jalnice cocoare. 
— De-ai ști cum se chemau prin neguri, cu țipete tânguitoare, 
Desperechiate şi stinghere, ca toate dorurile noastre! 


Se răzbună *n apus. În zare întrevedeui fâşii albastre. 
Amurgul rumeneă tot cerul şi nourii tiviți cu aur 

Păreau că tăinuesc sub valuri un vag şi'nflăcărat tezaur. 
Apoi ca "n vis ei întrupară un șir de munți cu piscuri albe ; 
O clipă'n urmă se topiră în strălucirea unei salbe, 

Ca să răsară, fumurie, din negurile depărtate, 

Cu mii de turle, o ciudată, fantasmagorică cetate. 


Dar formele se şterg cu'ncetul.... Si nourii par un portal, 
O poartă magică, prin care de-odată intră triumfal, 

Cu carul lui cuprins de flacări etern biruitorul astru, 

In juru-i toată bolta porței e înnecată de albastru. 

Din lumea lor, în lumea noastră, mărețe, razele, o clipă 
Pătrund ca sulițele—aprinse prin trecătoarea de lumină ; 

O clipă auresc ogorul şi-a sburătoarelor aripă, 

Atunci cocoarele de-odată, ca la un semn se strâng în pripă 
Și se avânt cu un strigăt spre zarea largă şi senină. 

La răsărit şi miază-noapte cresc negrele aripi de umbre, 
lar stolul cel pribeag de pasări fugând de câmpurile sumbre 
Doar scrie două dungi, departe, un unghiu, o creastă de săgeată 
Ce se afundă în albastru trecând prin poarta minunată. 


Am mai putut vedea o clipă simbolicul miraj himeric 
Gândindu-mă, pe când tot câmpul erà cuprins de întuneric, 
Că cele două şiruri negre ce pier unite'n depărtări 

Sunt sufletele noastre două călătorind spre alte zări. 


lași, 1912. EM. CIOMAC. 


W. SHAKESPEARE. 


OTHELLO 


TRAGEDIE IN CINCI ACTE IN VERSURI 
Traducere de D. NANU 


PERSOANELE: 
DOGELE DE VENEŢIA AL H-LEA SENATOR 
BRABANŢIO senator UN TRIMIS 


GRATIANO fratele lui Brabanţio DESDEMONA fiica lui 
LODOVICO ruda lui Brabanţio BRABANŢIO şi soţia lui Othello. 


OTHELLO maurul EMILIA femeia lui lago 

CASSIO locotenentul lui CASSIO, 

IAGO sub-loc. lui Othello BIANCA, curtisană, metreasa, lui 
MONTANO guvernatorul Cyprului SENATORI, OFIŢERI, CRAINICI, 
RODERIGO MUZICANŢI, MATELOŢI, SUITA... 


I-UL SENATOR 


Primul act la Veneţia; restul piesei într'un port de mare pe țărmu- 
rile insulei Cypru. Faptele se petrec în 1570. 


ACTULI 
SCENA l. 
Veneția. — O stradă. — Noaptea. 
Intră RODERIGO şi IAGO. 
RODERIGO 


Las'o ’ncolo ! — Bun prieten nu mi-ai fost la vremuri grele. 
Tocmai tu, ce-aveai pe mână băerile pungii mele 

Deschizând-o după voe, cheltuind ca dintr'al tău, 
Tocmai tu să taci! A! Iago, ce-ai făcut, e foarte rău! 


IAGO. 


Dacă nu mă laşi o clipă să-ți vorbesc! Ci ține-ți firea! 
Uite-ţi jur că niciodată, nici măcar cu'nchipuirea 

Nam putut măcar să bănui cor s'ajungă păn'aici. 

Aş fi vrednic de ocară, şi aş merita ca nici 

Mâna să-mi întinzi! Cum? Crezi că... 


RODERIGO (gânditor 


Tu, mi-ai spus c/afar din cale 
Jl urăști! 


IAGO (ifrmând cu câldură) 


Şi cer pedeapsă tot disprețul dumitale 
De cumva te mint; ascultă: pentru mine au venit 
Trei fruntași la el, să-l roage: lau rugat chiar prea smerit 
Să mă'nainteze. -- Doamne, știu cât preţuesc prea bine. 
De-obiceiu, eu nu mă laud, dar cât cer, — mi se cuvine. 
Insă e/, de felu-i mândru şimcăpățânat, ca toţi 
Barbarii, ce niciodată dintr/al lor nu-i chip să-i scoţi, 
Ocoli, cu termeni tehnici chestiunea, — mofturi toate 
Şi pretexte, ca la urmă să le spue: „nu se poate, 
Mi-am numit locotenentul,... să reviu mi-e foarte greu !“ 
Şi pe cine crezi c'alese ? Doamne, Dumnezeul meu! 
L?a ales pe Cassio, tânăr ce ne vine din Florenţa (°). 
Se pricepen matematici, are deci omni-ştienţa ! 
Şi mai poate să'nvârtească mintea fetelor ușor, (2) 
Dar când vorba-i să comande escadronul pe picior 
De răsboi, atuncea ştie tot cât știe-o domnişoară! 
Pentru spilcuitul ăsta teoria e uşcară. 
Lesne-o află dintr'o carte ce-o citeşte răsturnat 
(1) Veneţia răsboinică, îşi arată aici disprețul său pentru Florenţa 
oraş de negustori, de știință și arte. 
(2) Alusie la Bianca femeia de moravuri ușoare, personagiu din piesă 
* 

Pe-o sofa; -— deştepţi ca dânsul, are ori ce advocat. 
Ori ce conțopist vorbeşte de răsboiu, ca generalii ! 
Şi ostașii de soiu acesta, ce-au tocit ca papagalii 
Maurul îi ocrotește ! — Si în vremea asta eu 

Ce la Rhodos și la Cipru şi în zeci de ţări mereu 
Când creştine, când păgâne, arătatu-mi-am măsura, 
Sunt uitat, lăsat de-o parte! Simt că'n mine fierbe ura. 
Pentr'un scamator de cifre, o păpușe de birou 

Ce va duce escadronul, — sunt uitat, călcat din nou! 
Trebue să rabd, să sufăr, să rămân mereu eternul 
Sublocotenent ! Mişeii ! Strânge-i-ar de gât infernul ! 


RODERIGO. 
Despre partea mea ştii bine, de-ași putea, i-ași fi călău..... 
IAGO. 


A! la slujbă. totd'auna mers'au lucrurile rău: 

Prin hatâr se face numai cea mai mică'naintare. 

Fără noimă, fără teamă, cei mari calcă în picioare, 
Regula ocrotitoare după care vin la rând, 

Toţi cu meritul, vechimea ce'n oştire o fi având. 

După toate-acestea nu cred, om să fii cu mintea'ntreagă 
Şi să spui că vre-o iubire de Othello mai mă leagă! 


RODERIGU. 


Eu în locul tău o clipă maşi răbda să-mi de-a porunci. 


IAGO, 


Din potrivă, stau la postu-mi; nemișcat stau pâm'atunci 
Cât timp mreaja răzbunării voi urzi-o din răbdare. 

Nu-i stăpânitor orcine vrea, — de nu e din născare, 

— Drepturi : dar nici orice liftă n'are sluga ce-ar pofti. 
O! firește ! împrejurul celor mari se vor roti 

Târâtori de slugi din ceia pentru cari o robie 

Este jugul ce-i împacă și Par duce-o veșnicie. 

Când tainul după muncă, plin cu virf li s'a adus 
Fericiţi sunt ca măgarul lângă ieslea lui supus! 

De-s bătrâni, sunt daţi afară; ăştia toţi sunt robi prin viciu. 
O! mi-e greață de-așa turmă ! Merită răsplată biciu. 

Dar mai e ş'alt soiu de meșteri: pişicherii servitori, 

Ce la chip și în purtare, pricepuţi lingușitori, 

Au un dor de libertate drept unică țintă'n viaţă. 

Și părând că’n tot minutul pe stapânul ior răsfață, 

Ne uitând o clipă scopul, stau la pândă, și sătui, 

Când s'au ghiftuit cât trebui din răsip'averei lui, 

Mândri lanţurile'şi sfarmă şi se’ntorc spre ne-atârnare ! 
Astea-s caractere ! — lago, e din spița lor îmi pare! 

Pe-așa adevăr mă sprijin, — și cu el nu voiu pieri. 

Să fiu Maur eu,— de lago ca de dracul m'ași feri; 

Mă prefac că'mi văd de slujbă, însă mă slujesc pe mine. 
Poate el, și'nchipuește că'l iubesc? — cu atât mai bine! 

O! de-așşi ști că umilită mi-ar fi inima'mi şi'n fund 

Tot ca masca ce mi-am pus-o pe ambiţii să le-ascund, 

Aşi voi atunci mai bine să mi-o smulg, s'o svârlu toată 
Corbilor să mi-o sfășie! Da! voiu birui odată! 

Sunt smerit, — dar sunt cu scopul de-a fi grabnic dezrobit! 


RODER!GO. 


Fericirea lui trufaşă e de ne închipuit. 
Va plăti-o cu dobândă însutit, buzatul maur! 
Soarta-i cămătar, nu glumă... 


1AGO (teribil, apoi insintani), 


Va plăti. — Din visu-i d'aur 
Tu trezeşte-l fără milă dacă vrei să-i fii stăpân. 
Veselia ?nveninează-i. Scoală'ndată pe bătrân 
Ţipă'n gura mare’n piaţă, să auză de cu noapte 
Toate neamurile fetei blestematele lui fapte. 
Toţi la el să se repeadă cu ocări, înfuriaţi 
Ca un roi de viespi şi-albine când din matca lor le-abaţi! 
Astfel peste fericirea-i ce și-o crede fără pată 
Fiecare să-i arunce câte-o vorbă 'nveninată ! 

RODERIGO. 


Uite casa părintească... iatâ cuibul drăgălaș 
Părăsit de turturică... vestim oare pe unchiaş?.. 


IAGO. 
Mai pierzi vremea? Mergi mai iute, ţipă straşnic cum se ţipă 
Când sbucneşte”n casă focul şi-i trezeşti pe toţi în pripă. 
Ca mușcat de șarpe urlă, strigă cât mai tare poți. 

RODERIGO (tipând suh ferestrele lui Brabanţia). 
Hei ! Brabanţio ! Seniore ! Scoală, eşti călcat de hoți, 

IAGO, (cu glas piţigăiat) 

Hoţii ! Hoţii! Sai! te pradă în averea ta de tată... 
Uită-te'n iatacul fetei de mai doarme somn de fată. 
Cercetează-ţi toată casa: bani cumva lipsesc din saci ? 
la vezi, — broșe, juvaere..... scoală lumea, de ce taci? 
Hoţii, hoţii... 

BRABANŢIO (apare abia imbrăcat la o fereastră) 

Ce e asta? ei! ce gură de sălbatec! 
Cine e acolo? Cine strigă-aşa ca un zănatec? 

RODERIGO. 
Toţi din casa dumitale dorm în paturile lor? 
IAGO. 
Inainte de culcare... pus'ai uşilor zăvor? 
BRABANŢIO. 
Și de ce mă rog mă puneţi să răspund l'aşa'ntrebare? 
IAGO. 


Eşti prădat, — şi nu ştii încă? Hei! în târg e zarvă mare! 
Pentru Dumnezeu ! Coboară ! vino repede'mbrăcat, 

Ai să-ţi smulgi din creștet părul, când vei ști ce s'a 'ntâmplat! 
Jumătatea vieței tale ţi-a fost smulsa, e furată... 

Un ţap negru, în strânsoarea brațelor nerușinată, 

Ține alba mielușică... Și mai stai la gând? Sculaţi! 
Nimenea să nu mai doarmă! Clopotul de grab sunaţi 
Or de stai mereu pe gânduri, ştie dracul el, ce face, 
Și de voe, de nevoe, socru o să-i fii, și pace! 
Scoală-te ! 


BRABANȚIO (plictisit) 
Cu doi deodată să vorbesc? Ce sunteți proşti? 
RODERIGO  (cuternitor) 
După glasul meu seniore, trebuie să mă recunoști..... 
BRABANȚIO. 
Nici de cum... Dar cum te cheamă? 
RODERIGO. 


Roderigo. 
BRABANȚIO  (recunoscându-l) 
A! de dragul 


Cui a fost să-mi stric eu somnul! Nu ţi-am spus să nu-mi 
[calci pragul ? 

Ştii cu toate astea bine, —am vorbit destul de clar, 

Fata mea nu te iubeşte! Ii ţii calea în zadar. 

Cum mai îndrăzneşti atuncea întrun hal de-aşa beție 

Să mă tulburi? Piei! Ruşine blestematule să-ți fie! 


RODERIGO. 
Dar seniore... 


BRABANTIO (cu furie crescândă) 


Ci sfârşeşte! A! ești în puterea mea. 
Te voi pedepsi cum trebuie de 'ndrăzneală! Vei vedea... 


RODERIGO. 
Dar seniore, mă ascultă.... 


BRABANŢIO. 


Ce's minciunile aceste 
C'au venit la mine hoţii? E de râs așa poveste! 

In Veneţia sunt doară! Casa-mi, după câte ştiu 
Nici în codru nu-i zidită, nici afară 'n câmp pustiu. 
RODERIGO. 


Gândul care mă a duse pân?aici, să-ți dau de știre 

E un gând curat, —nu trebuie să-i iai drept nelegiuire. 
1AGO (lui Brabanţia) 

Cum ești! Să te 'ndemne Dracul să slujești pe Dumnezeu, 

Ai fugi din calea dreaptă, ca să n'asculţi sfatul său! 

Sfatul, nu sfătuitorul să-l priveşti! Iți facem bine; 

Dumneata ne-arunci ocara! Apoi drept e? se cuvine? 

Fata, ca ?n poveşti răpită-i pe un armăsar de foc 

— l-a venit ei gust de ducă ! — Dumneata să stai pe loc? 

Ba, să dormi când ei, fugarii, îşi pierd urma? — Cercetează ! 

Altfel, — o să-ți vezi urmașii cum în fața ta nechează, 

O să-ţi sară înainte herghelii de mânzişori 

Drept odrasle-a vechei spiţe de străbuni cuceritori ! 


BRABANŢIO. 
Ce? 
IAGO. 


Othello şi copila, Venerei aduc prinosuri : 
Pe altar așază jertfă bestia cu două dosuri, 


BRABANȚIO. 
Eşti un blestemat de frunte. 
LAGO. 
Dumneata, -- un senator. 
BRABANŢIO, 


Roderigo ! Roderigo, tu vei fi răspunzător 
De ocara asta. Uite, pentru veci nu ţi-oi ertă-o! 


RODERIGO. 


Voiu plăti-o dacă fapta 'n adevăr voiu merita-o. 
Dar aibi bunătate, spune-mi, — Doamne vreau să știu şi eu, 

Oare te-a 'ntrebat pe tine, din înnalt îndemnul tău 
Fiica ta, la ceasul ăsta neobișnuit, din casă 

Se strecoară-adăpostindu-şi chipu'n manta nopţii deasă, 
Și tiptil, o ia pe uliți, ne având drept cavaler, 

De cât un pungaş de stradă, un plătit gondolier, 

S'o asvârle, caldă încă din culcuş, — în desfrănarea 
Unui maur? Te întreb numai: oare bine-cuvântarea 
Părintească tu ai dat'o ăstei stranii însoțiri ? 

Căci atunci, pricepem totul fără alte lămuriri, 

Și mânia ta e dreaptă. Dar de nu ai prins de veste 
Tot ce ?njuru-ți se petrece, atunci lesne trecem peste 
Ori ce teamă, şi-ţi dă-mi sprijin. Ah! pe viul Dumnezeu, 
De-o iubire de părinte n'o să-mi bat joc tocmai eu! 
Suntem cred de-o părere, cum că fiica dumitale 

— Afar numai dacă insu-ți n'ai mânat-o pe aşa cale — 
N'a făcut o faptă-aleasă să-și dea inimă și nuri 

Şi să-și uite neamul, casa, datoria ?n aventuri 

C'un străin de ţara asta, venetic în pribegie 

Ce'şi dă braţul lui la oaste cui i-o da mai mult chirie! 
Caută-ţi prin casă fata.... de-oi găsi-o, — hei, atunci 
Insu-mi eu la închisoare îți dau voe să m'arunci. 


RRARANŢIQ (a ascultat incremenit vorhele lui Roderiga, apoi se întoarce cu viaiciune 
spre interiorul apartamentului şi sirigă:) 


Facle ! torțe-aprindeţi grabnic ! servitorii toți să iasă! 
Doamne, astă ?nfricoșată întâmplare ne'nţeleasă 

O visam chiar adineauri! o! sunt foarte tulburat. 
Doamne! Doamne! Cum mi-e frică! Dac'o fi adevărat ? 
Mă înăbuş, dați lumină ! (dispare înlăuntru) 


IAGO (Ii Roderigo) 


Eu acum te las în pace; 
Cuminţenia mă ’ndeamnă. Nu mai am aci ce face. 
Cum îi sunt locotenentul, trebue să mă feresc; 
Deci în aventura asta, martor nu pot să-ţi slujesc. 
Şi apoi, la urma urmei, chiar să vrea judecătorii, 
Să nu-ţi faci idei naive, că vre-odată senatorii 

II vor pedepsi! De formă, poate îl vor dojeni, — 

Și pe unul şi altul vor câtă a-i mulțumi. 

Căci Veneţia nu poate fără el; ar fi ?n primejdii. 

Turcii ameninţă Cyprul; el e sprijinul nădejdii. 

Priceput ca el în luptă n'am avut noi alt ostaș, 

Și de măntuirea ţării el e singurul chezaș. 

Eu, deşi nu pot să-l sufăr, și! urăsc, — o ! peste fire! — 
Dar din ?naltă prevedere şi adâncă cnibzuire 

Doar de ochi lui,—și-ai lumii, înnainte-i mă supun. 

Deci din umbră, și la pândă, aştepta-voi ceasul bun. 

— Dacă vrei să vezi pe maur, cată-l la «Săgetătorul» (1) 
Eu mă duc, te-aștept acolo. lacă vine Senatorul. 


BRABANŢIO (lago a eşit repede pe când Brabanţia apare însoţit de numeroşi servitori cu 
tarțe în mâini. Foarle agitat, lui Rodariga!) 


Vai! ai spus tot adevărul! Să mă părăsească Ea! 
Nu se spală-aşa ruşine, — o să sângere colea ! tarată inima) 
Ah, răspunde-mi Roderigo, unde oare ai văzut-o ? 
Era, — zici tu, — cu Othello ? Bine ai recunoscut-o ? 
Cine-ar vrea să fie tată, cu-aşa preț, în locul meu? 
Ea, nu ţi-a vorbit de mine? — Vai! cum m'a ?nşelat mereu! 
(7âpăcit către servitori) 
Mai aduceţi și-alte torţe. Deşteptaţi-mi casa toată ! 
(servitari es; către Roderigo) 
Cununaţi să fie oare? — Oh! nenorocita fată! 
RODERIGO, 
Aşa cred, 
RRABANŢIO 
Atunci, — pierdută-i! Nu mai vine înapoi! 
Să'şi înșele ea părinţii! A! luaţi aminte voi 
Nu puneţi temeiu de grabă, nu, — pe nevinovăția 
Fetelor! E o minciună castitatea, cuminţia 


(2) Săpgetătorul: Sala de arme a Veneţiei. Pe frontonul porţii prin- 
cipale eră sculptat un arcaş; de aci numele edificiului. 

Ce pe fruntea lor par scrise !— N'o fi farmec la mijloc, 
Din a cărui ameţeală sângele luat-a foc, 

Fără chiar să știe fata că din vrajă totul este? 

N-ai cetit prin cărți seduceri, Roderigo, de aceste? 

l-a turnat ceva în apă, și la minți s'a tulburat, 

Nu-i așa că se întâmplă? 


RODERIGO. 
Da, e prea adevărat. 
BRABANȚIO (unui servitor) 
Mergi la frate-meu și-l scoală. (serv. ese) 


(lui Raceriga) 


Poate că făceam mai bine 
De ţi-o dăruiam soție ! (arătând serv. a stradă și dându-i o torţă) 
E mai scurt pe-aicea, — ţine! 
(lui Raderigo) 
Unde-or fi acuma oare blestemații rătăciți ? 


RODERIGO. 
Le-ași putea eu da de urmă și v'ași duce de voiți. 
Luaţi și servitori mai sdraveni. 
BRABANŢIO. 
Ah te rog, te rog, mai iute. 
Să sculăm pe toţi aceia ce-ar putea să ne ajute, 
Să-i silim să ne deschidă ! 


(celarlalti servitori) 
Vă'n armați, și-apoi la drum! 
Adunați pe ofiţerii cari fac de strajă-acum. 
Roderigo, Roderigo, ţi-s dator recunoștință, 
Vino dragul meu cu mine, să cătăm cu sirguință. 
(taţi es) 
SCENA II, 


(Veneţia. O altă stradă. Intră OTHELLO, IAGO şi servitori cu torţe) 
IAGO. 


De și ’n lupte secerat-am multe vieți, — mărturisesc 
Că omorul cu pândire mi se pare mişelesc. 

Știu, sunt slab; vrăjmașul râde când ai mâna milostivă. 
Am simțit cu Roderigo însă tocmai din potrivă: 
Zeci de ori ardeam de pofta, spada'n pieptu-i să i-o *nghimp. 


OTHELLO. 
Ai fost prea cuminte lago, că te-ai stăpânit la timp. 
IAGO. 


Prea vorbea de voi cu lipsă de ori care omenie. 

Cât p'aci era, răbdarea să mi-o pierd, — Şi de mânie 

Tot ce bruma am de milă pentru-aproapele, — să las 

Și să-l fac să-și ia pedeapsa..... însă m'am oprit din pas. 
tcontindenţia!) 

V'aţi căsătorit prin lege? Ar fi tot ce-i mai cuminte 

Căci «Magnificul» — e vorba de-al Desdemonei părinte — 

In tot cazul se opune... El e tare, şi iubit. 

Trecere'n senat ca dânsul mare nimeni; în sfârşit 

Ţine'n cumpănă pe Doge la alegere, cu votul. 

O să vrea prin judecată ca să te desparți cu totul, 

Şi-ai să vezi că nu e lege, nu-i aliniat, de fapt, 

Care poate să s'aplice într'o chestie de rapt, 

Să nu scoată la iveală, — din hrisoave de le-ar scoate, — 

Numai dreptul de părinte să şi-l apere cât poate! 


OTHELLO. 


Aş! descarce-şi tot necazul. Ce-am făcut pentru seniori, 
Decât ciuda lui, se urcă mult mai sus, — de mii de ori! 
Nu ştiţi încă, dar voi spune-o tuturor, de vor să știe, 
Şi-i o cinste să te lauzi cu străbuna vitejie, 

Am strămoși ce'n vremi bătrâne toți încins-au diadeama. 
Din caliii, prin scoborâre, am și sângele şi stema. 
M'am urcat deci fără pată pân/la treptele de sus, 

Fără nici o îngănfare, — doar de datorie dus. 

lago, dacă Desdemona nu mi-eră atât de dragă, 

Nu-mi încâtușam eu soarta, neatărnarea mea întreagă, 
Nici pe miile de perle ce oceanele ascund! 

Vezi luminile acele... Cine vine colon fund? 

IAGO. 

Mânios mai e! E tatăl... Cu prietenii lui vine. 

Dac'ai vrea să intri'n casă, ar fi poate mult mai bine. 
OTHELLO. 


Nicidecum ! l-aştept aicea. Rangul, firea'ntr'un cuvânt, 
Conştiinţa-mi fără pată, mă vor arăta cum sânt. 
Ei să fie? 


IAGO. 
Nu cred. 
OTHELLO. 


Dacă ochii nu mă'nșeală, este 
Cassio, cu ofițerii Dogelui. (salutându-i) amici, ce veste? 


CASSIO. 


Generale, vă salută Dogele, şi la palat 
Pentru-afacerile ţării, sunteți chiar acum chemat. 


OTHELLO. 
Și de ce anume-i vorba? 
CASSIO. 


Tot mereu sosesc la crainici 
Spăimântați, din partea flotei. Sunt neliniştiţi şi tainici. 
Deşteptați în miezul nopți, sfetnici mari și senatori, 
Impresoară toți pe Doge, îngrijați, cercetători. 
Te-au cătat întăi pe-acasă, — senioria ta eșise. 
Dogele voind în grabă să-vă vadă, vă trimise 
In trei părți deosebite, prin oraş ștafete trei. 


OTHELLO - 


M'ai găsit la vreme. lată, mergi cu mine dacă vrei 
Două vorbe mai am numai ca să las colo în casă, 
Şi plecăm pe urmă. 


(intră in sala de arme) 

CASSIO (lui Iago, privind pe Othello) 


Oare, ce afacere să iasă 
De aici? Ce cată-acolo? 


IAGO (zâmbirad) 


Hei! azi noapte-a aruncat 
Un năvod, şi-a prins o pradă... dar, ca lucru de furat, 
Ar mai vrea să aibă prada cu ’ntăriri de legi, fireşte... 
De-i sfințește legea dreptul, — sigur se îmbogățește ! 


CASSIO., 
Nu înțeleg de ce e vorba. 
IAGO. 
E’nsurat ! 
CASSIO (zâmbind). 


De când? De-acu ? 
Dumnezeule, cu cine? 
IAGO. 


Chiar din astă noapte cu.... 


(îi şapteşte la ureche dar se întrerupe brusc văzând pe Oihclla care intră, şi căruia i se 
adresea:ă curienitar), 


Noi ce facem generale? Ne întoarcem? Poruncește ! 
OTHELLO. 
Da. 
CASSIO (arătând spre un grup ce se apropie), 
Văd oameni dintr'ai noștri ce ne caută... privește... 
IAGO. 


Nu, nu-s oameni dintr'ai noștri. E Brabanţio... păziți 
Vine fără gânduri bune... 


OTHELLO (înaintând spre grup), 
Cine sunteți ? Vă opriţi! 
RODERIGO. (câte Brab) 


Monseniore, e Othello. 

BRABANŢIO (oamenilor) 


El e ? Prindeţi-l, banditul! 
Nu cumva din mâini vă scape! 


IAGO (in gardă). 


A ha! Iarăşi iscusitul 
Roderigo ! foarte bine, foarte bine, între noi! 


OTHELLO (ircnic dar energic). 


Domnilor ! Ce'nseamnă oare larma asta de răsboiu? 

Timpu-i umed, Prind rugină bunătate de oţele, 

Pune-ţi săbiile'n teacă, nu vă mai jucaţi cu ele! 
(lui Brab). 

Monseniore, anii, rangul ce aduci cu tine aci, 

Decât orice-amenințare pot mai lesne porunci. 


BRABANȚIO. 


Unde-mi ţii ascunsă fata urzitor de vicleșuguri? 
Blestematule ! Vorbește, prin ce vrajă, meşteşuguri 

Ai întors copilei mintea? Martori toți vă iau pe rând 
Un copil curat la suflet, şi ascultător, şi blând 
Fericit, — nici pe departe nu visa căsătorie : 

A respins pe unii tineri din înalta seniorie, 

Cum putea dar, dacă'n apă sau în vin n’ar fi sorbit 
Vre-o otravă-ameţitoare care mintea i-a orbit, 

Cum putea de râsul lumei să se facă, să pornească 
Pe cărările pierzărei, uitând casa părintească ? 

Ea să schimbe un părinte pe un hîd posomorit 

Ce-i ursit să răspândească nu iubire, —ci urât? 

Dar să judece oricine, e la mintea orișicărui. 

Prin mijloace ticăloase ai ştiut viclean să stărui, 

l-ai turnat în sânge flacări prin descântec, doar așă 
Sufletu-i curat şi tănâr se putea întunecă. 

A! Dar vreau ca lumea toată să cunoască și să vadă, 
Că mi-e dreaptă'n vinuirea și 'ntărită cu dovadă. 
Până-atunci te'nchid drept culpeș, de vieți ruinător 

Ucenic al unei arte tainice, un vrăjitor 

Pentru erezia cărui legea-l pune'n urmărire. 
(către ofţari!. 

Prindeţi-l, legaţi-l bine, iar de-o fa ce'npotrivire 

Cu de-a sila să-l supuneţi ! 


OTHELLO. 


Staţi prietenilor, staţi. 
Şi voi cei trimişi din partea Dogelui să mă chemaţi. 
Dacă trebuia cu spada să răspund la 'ntâmpinare, 
Mâna mea putea s’o facă fără alte ajutoare 
(lui Brab). 
Unde vrei să merg acuma să răspund la ?nvinuire ? 


BRABANŢIO. 


La *'nchisoare de-ocamdată, — așa-i scris în legiuire. 
lar la vremea sorocită, vei veni la judecată. 


OTHELLO (calm). 


Bine, dar poruncii voastre dacă m'ași pleca îndată, 
Cum putea-voi la porunca Dogelui să mă supui? 
Vremi de cumpănă-s în țară: iată vestitorii lui. 

Spun că fără'ntârziere mă aşteaptă ’ntreg senatul. 


OFIȚERUL (către Brab). 


Da Măria ta! In juru-i Dogele a strâns tot sfatul. 
Pe Seniorii ce-au fost lipsă i-a chemat de prin oraș 
Veţi găsi și Dumneavoastră la întoarcere răvaş. 


BRABANŢIO. 


Cum? Senatul să se strângă'așa târziu? Şi pentru cine?— 
La senat cu toţii dară. Ași voi să mor mai bine 

Dacă nu-mi dobor vrăjmașul, dacă ’naltul magistrat 

Cum și, fără osebire, fraţii ”ntregului senat, 

N'or găsi că prin ocara-mi însuși 'naltul sfat lovit e! 

A! Când faptele aceste de'ndrăzneli nepomenite 

Nu se pedepsesc, — atuncea vom vedea curând, ca mâini, 
Cum păgânii și toţi robii, ne iau frânele din mâini! 

SCENA III. 


(Sala Consiliului. Dagele şi Senatorii aşezaţi in jurul unei mese, ofițerii la distanţă). 
DOGELE. (răsfcind Fântiile), 


Nu e nici o potrivire între ştirile aceste 
Ce să crezi, când fiecare ne aduce altă veste? 


-iul SENATOR (arătând o scrisoare). 
Spune-aici o sută șapte de corăbii... 
DOGELE. 
lar aici 


Suta patruzeci... 
I-lea SENATOR. 


La mine, două sute'n cap! Să zici 
Că se poate să se'nșele-cum se'ntâmplă câte-odată, 
Mai ales când vreai să măsuri c'o ochire flota toată, 
Asta nu înseamnă însă pentru noi numai decât, 
Că din toate nu răsare un fapt bine hotărât. 
Tot spre Ciprul este punctul, unde azi Sublima Poartă 
După-o dreaptă chibzuire tainic flotele își poartă, 


DOGELE. 


In privința asta, sigur, pare-a fi statornicit : 
Orice număr de corăbii într'acolo s'au zărit, 
Că vom fi isbiţi în Cipru îndoială nu rămâne. 


OFIȚERUL (anunjând) 


Alt trimis!... 
DOGELE. 


Ce vânt te-abate pe la noi, ostaș? 


MATELOTUL (înaintează în fața Dogelui.) 
Stăpâne —, 
Otomanul, hotărârea ce şi-o luase, și-a schimbat: 
Către Rhodos, nu spre Cipru flota 'ngrabă şi-a "'ndreptar. 
Angelo Seniorul, astiel, mă trimise cu grăbire 
Ca Senatului și vouă, prea plecat să dau de știre. 

DOGELE (câtre consiliu) 
Dar aceasta 'ntorsătură ne-așteptată, oare ce-i ? 
I-iul SENATOR 


Fiind fără nici o noimă, este fără de temei, 

Turcul pune ’n tot ce face viclenia şi-amăgirea. 
Scopul lui, e să ne ’ncurce, şi de nu mă 'nşală firea, 
Cyprul, pururi va rămâne puntul lui cel mai râvnit. 
lar de ce voeşte-aceasta, -— lucru-i lesne de ghicit: 
Pentru el, o însemnătate anumita Cyprul are. 

Ştie zidurile sale fără nici o apărare. 

Poate deci asalt să-i dee fără multe lovituri, 

Pe când Rhodos piept i-ar ține cu trufașe ”ntărituri. 
E de-ajuns atâta numai, ca să n'avem îndoială 

C'ar putea să cadă turcul până ’ntr' astfel de greşală! 
Cum? să-şi părăsească prada ce uşoară e de prins 
Pentru alta şi mai mică, şi cu mult mai grea de-atins?... 
Când ușor i-e să ia Cyprul numai cât ar tinde laba, 
Pentru ce să'nfrunte aiurea o primejdie, de geaba? 


DOGELE. 
Drept ai spus, -— împrejurarea nici nu poate altfel sta. .. 
OFIȚERUL. 
Alte veşti sosesc acuma cun trimis, măria ta! 


TRIMISUL (plecândr-se respectos.) 
Prea cinstiți Seniori, știm astă-zi ce primejdie ne-așteaptă, 
Către care coastă-anume flota Turcilor se'ndreaptă. 
La ’nceput cârmiau spre Rhodos. Mai apoi s'au răsgândit. 
Când, la calea jumătate, iacă'n larg s'au şi 'ntâlnit, 
C'un alai întreg de vase de rezervă. Chibzuiră 
Sub o singură comandă să pornească. 

I-iul SENATOR (către senatori) 

Nu mă miră, —- 
Ce spuneam mai adineauri? (câte matlct) 
Câte-or fi? Le-aţi dat de rost? 

TRIMISUL. 


Trei-zeci. lar escadra 'n urmă pânzele ?ntorcând, le ?ntinse 
Cârmi bordul, și în goana-a sute de lopeţi, împinse 
Drept spre Cypru. Dar Montano, bunul meu stăpânitor, 
Prea plecată voastră slugă, cum surprinse mersul lor, 

Mă trimise, şi prin mine, roag'a voastră adunare 

Ca acestei veşti să deea toată 'nalta ei crezare. 


DOGE! E. 


Lucru-i limpede. Nici vorbă că 'ntr'acolo se reped; 
Fie! (către l-iul Senator) Unde este oare Marcus Lucicos? 


riul SENATOR 


Eu cred 
Că se află la Florenţa... 


DOGELE. (către ofițer) 
De-i aşa, să i se scrie 
Cu întâia poştă, grabnic, — la Veneţia să vie. 
iul SENATOR (zărind pe noii veniţi) 
(Brahanţio, Othello, laga şi ofițerii cu tarţe şi arme intrà.) 


A! Brabanţio, Othello... Chibzui-vom mai cu spor... 


DOGELE. 


Vino, vrednice Othello, dă-ne tu un ajutor; 

Vijeliei otomane îndrăznețe, curmă șiru-i. 

Ție cinstea, ţie grija să duci lupta, și să birui. 
(zărind re Rrab.) 

A ! Brabanţio e-aicea ! Monseniore bun venit! 

Nici nu te văzusem încă. Vii la timp. Ce te-a oprit 

Să fii lipsă, când nevoe era fără 'ntârziere 

Să ne dai în noaptea asta luminata ta părere? 


BRANBANTIO (cu un glas indurerai, <tăpânit, care Irezeçte ireptal, ireptai alenţia şi 
irteresul tuiurora.) 


Am şi eu nevoe mare de ’nțeleptul vostru sfat, 
Şi de mă ’ngrijesc de mine mai întâi, -— să fiu ertat. 


OTHELLO 


Căci la ceasul ăsta-al nopții, nu afacerile țării 


E cuvântul ce mă'ndeamnă tihna mea s'o dau uitării.. 


Cine sângeră ca mine sub un doliu rușinos, 
Lasă grija tuturora cu-o treaptă mai prejos. 


(stins) 
In durerea mea adâncă lumea piere, se cufundă, 
Cum un fluviu se revarsă şi înghite tot sub undă! 
DOGELE. 
Ce s'a întâmplat? 
BRABANŢIO.. 
(înecându-e) Copila, — ah... 


I-IUL. SENATOR. 


Ce este? A murit? 


Nu se poate!.... 


BRABANŢIO. 

Ba se poate... pentru mine s'a sfârşit! 


(cu vehemenţă) 
Mişelește i-a luat mintea și pe urmă mi-a răpit-o. 
Insă fără îndoială cu descântece-a vrăjit-o! 
S'au slujit fără ruşine de un talisman ascuns, 
Ticăloase elixire până'n sânge i-au pătruns, 
Căci o fire sănătoasă și de simţuri neprostită 
Nu ajunge'n halul ăsta făr'o vraje-aturisită. 


DOGFLE. (in picioare solemn. Toți se ridică) 


Ori şi cine-ar fi cel care, prin mijloc nelegiuit 
In iubirea-ți de părinte vicleneşte te-a izbit, 
Inșelând o feciorie castă, lesne'ncrezătoare, 

Slovă legei îl aşteaptă ne'ndurat, răzbunătoare ! 
lată pravila! Lua-vom din pedepse cea mai grea 


Ce loveşte'n fărdelegea-i. Drept chezaş stă cinstea mea. 


Implini-voi pedepsirea fără să mă'nfrângă mila, 
Chiar de-i fiul meu acela ce ţi-a necinstit copila. 

BRABANŢIO. (eșind în faţă) 


Bine Doge... Ticălosul iată-l, îl puteţi privi: 
Da! E-Othello, — după care aţi trimis să vie-aci 
Pentru-afacerile ţării !... 


DOGELE ȘI SENATORII (în murmur) 
Cum! Chiar Maurul? Isuse! 
DOGELE. 


Stii Othello”n cinstea noastră, al tău nume cât de sus e, 
Poţi ghici iubirea-adâncă din uimirea ce ne-a prins. 
Dar... e grea învinuirea care cinstea ţi-a atins! 

Ce răspunzi la toate acestea? 


BRABANŢIO. (inpacientat) 


Ce răspuns! un altul nu e: 
Cât de mult am drept să-l blestem, — singur poate să v”o spue. 


OTHELLO. Urelinându-ze inaintea senatului cu eleganță şi vcrbind cu o mare seninătate ) 


Da, prea luminate Doge, prea puternici senatori, 
Da; la mine este fiica naltului senior de față. 

Dar unitu-ne-am ursita și pe moarte, și pe viaţă. 
lată în procesu-acesta vina mea de neiertat. 

Pân'aci, — nu mai departe, mă simt însă vinovat. 
Eu, am vorba înnăsprită: ca ostaș, nu sunt din fire 
Hărăzit, — cu darul păcei: meșteșugul în vorbire. 
Eram mic de vârstă... poate, şapte ani să fi avut, 
Și în lagăre, prin corturi, cu soldaţii am crescut. 
Eu, de lucrurile lumei am rămas străin de tot. 

Ce se leagă cu răsboiul, atât ştiu, atâta pot. 

Drept aceia, când. mă apăr fără nici-o”ndemânare, 
Nu e teamă c'o s'adaog vorbei, flori amăgitoare. 
Şi de'ngăduiţi, mi-o: spune viața”ntreagă pe de rost 
Basmu'ndrăgostirii noastre pe de-a'ntregul, cum a fost: 
Prin ce vrajă ne'nțeleasă, prin ce farmece nespuse 
— Căci aşa e“nvinuirea ce aice mi se-aduse-—— 

Inima copilei sale către mine s'a deschis. 

BRABANŢIO. 


Cum? ea care-odinioară, ca din spaima unui vis 
Tremura privind mai bine fața ta întunecată, 
După tine, un sălbatec, să s'aprindă-așa, deodată ? 
Și de dragul tău să-şi uite —o! nici a gândi nu pot — 
Neamul, cinstea, tinereţea, caracter, avere, tot ? 
Nimeni m'ar putea să creadă că o tată-așa curată 
Și-ar putea până'ntratâta pierde simț și judecată 
Incât surdă să rămâe la al spaimei sale'ndemn; 
Nu! în fața faptei sale, fiecare vede-un semn 

Că prin vraje necurată şi-ale iadurilor furii 

Tu ai pus în ea pornirea contra legilor naturii. 


DOGELE,. 
Bănuiala nu-i o probă, — vă mai trebue dovezi 
Mult mai limpezi, hotărâte, — unde crima poţi s'o vezi. 
l-iul SENATOR. 


Dar vorbește tu Othello, — nu cumva prin vre-o magie 
Tainică, ne'ngăduită, tulburaşi o feciorie ? 

Sau avântul cald, puternic, isvorit din gând curat 
Intr'un dor de fericire pe-amândoi va'mbrățişat ! 


OTHELLO. 


Rog, chemaţi pe Desdemona; — este'n sala cea de arme 

Să vorbească ea'naintea tatălui, — ea să-i desarme. 

Dacă glasul ei vr'o vină va svârli asupra mea, 

Luaţi-mi rangul, -- iar pedeapsa, cad'asupră-mi cât de grea! 


DOGELE, 
Să s'aducă Desdemona ! (o suită înconjură pe lago) 
OTHELLO. (către lago) 


Mergi cu dânșii, și le-arată... 
Tu cunoşti mai bine locul... (senatorilor) Pân'atunci, deocamdată, 
Vă voi spune cu aceiași umilință de-adevăr, 
Cum ra'ași spovedi”naintea Cerului, de-a firapăr, 

Mijlocul firesc prin care câștigatu-i-am iubirea, 
Şi cum ea, a pus la rându-i, pe-al meu suflet, cucerirea. 


DOGEILE (ui lace semn să'ncezpi). 
OTHEI.LOQ. 


Tatăl mă iubea, şi-adesea, i-am pășit al casei prag. 

De trecutul vieţii mele mă'ntrebă mereu, cu drag. 

An cu an voia să ştie ce asalturi, și ce lupte 

Am avut, şi cum trecut-am prin necazuri ne'ntrerupte. 

Şi, — i-am povestit viața mea de prunc înstrăinat, 

Cum m'a aruncat restriștea când pe mări, când pe uscat, 
Sbuciumul la muchea groapei, — cât paci să-i umplu golul 
Şi cum totuși ca prin farmec morţii datu-i-am ocolul — 

Cum m'au prins vrăjmaşi, — chinuri câte nu mai pot să spun, 
Cum am fost vândut ca robii într'un lung şi trist surghiun, 
Și răscumpărat, — ce ape străbătut-am, ce pământuri 
Băntuit de ici de colo de protivnicele vânturi, 

Printre peşteri, printre ocne, prin pustiuri arzătoare 

Printre munţi cu vărfuri sterpe, albe pururi de ninsoare! 
Zugrăvitu-le-am în urmă, depărtate triste țări 

Unde om pe om mânăncă în sălbatece sărbări. 

Ale nordului popoare — fel de fel, să tot înnumeri, 

Cu hidoasele lor gături ce le cresc mai jos de umeri. (1) 
Desdemona la o parte, ca școlarul, nemișcat, 

Asculta cv ochii ţintă şi cu trupw'nfrigurat. 

Aşa mult nu vrea să piardă șirul lungilor istorii, 

Că de se'ntămpla pe-afară s'o mai cheme servitorii 

Isprăvea cu ei de grabă și'napoi venea curând, 

Ochi în ochi sorbea cuvăntu-mi, cu nesațiu, tremurând.., 

Eu, văzând c’ar vrea să ştie toată viața mea de luptă, 

— Căci abia o auzise, la tot pasul întreruptă — 


() llustrul navigator sir Walter Raleig, contimporan cu Shakespeare 
afirmă a fi văzut în Guyana creaturi de acestea stranii purtând capu 
înplântat în piept. Nu-i dar de mirat că, sub autoritatea unei asemeni 
afirmări, poetul să se fi servit de această fantastică mărturie. 

Prind prilejul, și'ntr'o seară, — gândul nostru avea ecou — 
Ea mă roagă basmul vieți-mi să i-l spun întreg, din nou. 
I Pam spus, — şi lacrimi limpezi, mari, tăcute, picurară, 
Lung, de mila mea; suspine glasul ei întretăiară. 

«O! ce stranie viață! M'a mișcat aşa de mult 

Zise ea — încât mai bine ași fi vrut să n'o ascult. 
Totuşi, dacar fi ca soarta să-mi aleg chiar eu, ași cere 
Soarta mândră-a vitejiei zămislită în durere !» 

Blând mi-a mulțumit și'n urmă alintată mi-a răspuns, 
De-oi află că vr-un prietin o iubeşte într'ascuns, 

Să”l învăţ povestea vieți-mi să i-o spue ca şi mine, 

Dacă vrea s'o cucerească. Ințelegeţi foarte bine: 
Admirându-mă'n primejdii, — ei iubirea i-a încolțit. 

Mila sa trezi la rându-mi dragostea, — și ne-am iubit! 
lată-mi spovedită toată, tainica vrăjitorie! 

Dar Desdemona sosește... Intrebaţi-o... 


DOGELE (lui Brab), 
Chiar și mie 

Se puteà’ntâmplà... Junețea în iubire mare scut. 
Insă-și fiică-mea în fața lui învins'ar fi căzut. 
Monseniore ! Pe mânie, omul înțelept stăpân e. 
Din tot răul, iea de-apururi binele cât mai ramâne. 
Tot mai este bună arma chiar atuncea când s'a frânt, 
Pentru cine la'ndemână mare alta... 


BRABANŢIO. 


Un cuvânt... 
Să mărturisească însă-şi Desdemona, dacă poate, 
Că'n răpirea ei, de vină, e și ea pe jumătate! 
Și să mă nfieraţi nevrednic, dacă eu am defăimat 
C'un cuvânt pe omu-acesta, peste ce-i adevărat. 

(către Desd). 

Vino fata mea și spune limpede, în conștiință: e 
Cine ţi-e stăpânul vieței, după buna cuviință 
Dintre toți câți vezi aice adunați în jurul tău? 

DESDEMONA (Sizură). 


Datoria mea, o tată, are şi ea două laturi: 

Ție-ți datoresc viaţa, griji, vegheri şi bune sfaturi. 

Jur că scump te port în suflet ca'nirecut sinviitor. 

Fiica ta sunt doar, — şi fi-vei tatăl meu şi-al meu senior. 
Dar bărbatul meu — e-acesta ! Precum mama mea odată, 
Increzându-ți-se mtreagă părăsi cămin şi tată, 

Astfel sunt datoare-acuma, — pentru acelaş bun cuvânt, — 
Ca sub scutul lui Othello să rămân pîn'la mormânt. 


BRABANŢIO (hotărin, 
Nici o vorbă! Imi ajunge! 
(Dogeiui), 
Serenissime, — poruncă 
Daţi ca treburile țării să ia loc; avem de muncă! 


(ridicând cehii la eer) 
Decât i-aşi fi dat viaţă, mult mai bine, aşi fi strâns 
O copilă de pe drumuri. N'aşi fi fost acum de plâns.! 


(lui Othella cu mânie surdă, arătârd pe De:demars). 


Toată inima mea ia-ți-o! Poţi să ţi-o păstrezi! o! maur... 


Dacă nu mi-o luai cu sila, nu ţi-o dam pe munţi de aur. 
t Decdemanei). 

lară câtu-i despre tine, slavă Domnului ceresc 

Că nwmi dete şi-alte fete 'n grija mea... O! mulțumesc! 

Numai cugetând la tine, le-ași fi pus în lanţ de fer. 

Le-ași fi chinuit, — din tată mă schimbam în temnicer. 

Doge, — am sfârșit 


(cade zdrobi! pe scaunul rezervai la masa consiliului), 
DOGELE. 


Mă iartă dacămlocu-ți iau cuvântul 
Poate vorba-mi bătrânească ţi-a grăbi consimțământul ! 
(sentenţios). 
Când nădejdea cea din urmă ți s'a stins, și te-a lovit 
Cel din urmă din necazuri, — cu durerea, ai sfârșit. 
Plângi o pierdere? Ea creşte în pustiul tău de jale. 

S'a'ntâmplat ! La ce cu lacrimi, s?o întorci mereu din cale? 
Când izbit în creştet, soarta la pământ te'ngenuchiaza, 
Bate-ţi joc de ea! Căci astfel furia-i se micșorează. 

De zâmbești când hoţi de pradă, îi prădezi şi tu puţin. 
Dar, te furi pe tine însuţi de te mistui în suspin..... 


BRABANȚIO (cu amărăciune fină). 


Deci când Turci fură Cyprul, după'asemenea părere 
Să-i lăsăm! Să râdem ! — Râsul, e a obştei mângâere! 
Poţi s'asculți de sfatul ăsta în anume mici dureri, 
Când ţi-ajunge mângâerea ce la vorbe seci o ceri. 
Dar rămâne şi cu sfatul, şi cu chinul, cel ce are 
Doar un reazăm în durere: biata inimei răbdare. 
Hei! proverbele acestea, au și miere, şi absint, 

Cum le?ntorci, — sunt echivoce, şi mai totdeauna mint! 
Vorbele rămân tot vorbe, şi mam auzit vrun sfat, 
Prin urechi să-și facă pârtii întrun suflet sfâşiat! 
Dar mizeriile mele, să le dăm acum uitării... 
Domnilor, vă rog... să trecem la afacerile țării. 


(La un semn a! Pogel.i, senatcrii i clau finuta de ședință şi rămân atenţi cuvântului <ău) 


DOGELE (câtre Othello). 


Cyprului, voesc să-i dee otomanii un asalt. 

Dovedit e, — și pericol mai de seamă, nu e alt! 
Slăbiciunea noastră-acolo o cunoşti prea bine care-i. 
Greutatea apărării ştii deasemenea ce mare-i, 
Guvernorul dându-și seama a cerut numai decât 
Ca'să vie ’n locu-i, grabnic, un urmaș mai hotărât. 
Lumea crede, ?n tine, simte că i-ai fost mântuitorul. 
lar Senatul întăreşte tot ce a glăsuit poporul. 

Vei primi primejdioasa cinste — d'asta nu mă'ndoi, 
Deşi scurta-ți fericire s'ar umbri de-acest războiu ! 


OTHELLO. 
Luminaţi seniori! Am şi eu un despot: obișnuința. 
In culcuş de-oţel și piatră dânsul mi-a călit fiinţa. 
Pe-un pat așa, mi-e somnul sănătos, și mult mai lin. 

Dacă nu-i războiu, Othello nu se simte om deplin. 
Doar la muncă, în primejdii ce încearcă o armată, 
Simt că sufletu-și găsește firea mea adevărată. 

Fericit că împotriva dușmanilor m'aţi trimes, 
Mulţumiri v'aduc ! Cerca-voi să fiu vrednicul ales. 

Dar plecând, — o rugă numai ascultată-aşi vrea să fie: 
Cer bunăvoința voastră pentru tînăra-mi soţie. 

Ea'n Veneţia rămâne; daţi-i rangul unei stări 

După sîngele-i de viță ce-i din floarea astei ţări. 

Să s'aşeze-o streajă'n poartă-i cum pe drept i se cuvine, 
Ca în lipsa mea să poată fi cinstită de oricine. 


DOGELE, 
Fără nici o îndoială tatăl său o va primi... 


BRABANȚIO. 
Eu! Nu vreau! 
OTHELLO. 


Nici eu! 
DESDEMONA. 
Fireşte că nici eu nu açi voi ! 
Vreau să cruț pe tata... poate chipul meu să nu-i mai placă 
(cu ezitare). 


Insă, Serenisim Doge... aşi avea o rugă dacă 
Vreţi să v’aplecați urechea... aşi voi, cu voia Ta... 


DOGELE (mcurajând şovăirea ¢1). 
Spune Desdemona, spune, ce-ai voi? 
DESDEMONA. 


De este-aşa. .. 
Fie !— Cât mi-e drag Othello, voi şi toată lumea știe. 
M’am luat de piept cu soarta numai ca să-i fiu soţie! 
Darurile firei sale inima mi-au îmblânzit, 
Şi în nobilul său suflet chipu'ntâi i Pam zărit. 
Gloriei strălucitoare, vredniciei lui viteze, 
Inchinatu-le-am ursita, viața mea, — să le vegheze! 

Dacă dânsul pleacă'n lupte fără mine, — mi-aţi răpit 
Cultul asprei lui religii pentru care lam iubit, 
Dar, cu ce să umplu golul lipsei lui, de nu cu plânsul? 


M?ar înăbuși urâtul (hotârătă rugătoare) 
Ași voi să plec cu dinsul! 


OTHELLO (cu elan), 


Impliniți-i rugăciunea şi dorinţa-i ascultați 

Căci nădejdea ei, la voi e, O! seniori prea luminați! 
Cerul iau de mărturie, că nu cer îngăduirea, 

Pentru setea nerăb darei ce mi-ar da-o fericirea ! 

Nu! avânturile tineri nu mai sburdă! — le'mblinzesc. 
Insă vreau să-i fiu prielnic, să-i arăt cât o iubesc. 
Nu, nu credeţi că Othello ar scădea din vitejie 
Lângă dulcea-i Desdemonă! — Datoria-i, datorie ! 
Zeul Cupidon vre-odată dacă'n somn m'ar aţipi 

Şi puterile-mi de cuget şi de faptă mi-ar topi, 

In cât poftele-mi, să surpe datoriile din mine, 
Bucuros dau voe atuncea ori și căror gospodine 

Ca din coiful meu să-și fac un tipar pentrn cuptor 
Inima-mi luând drept ţintă la batjocurile lor! 


DOGELE, 
Voia toată-aveţi să faceţi precum inima vă cere. 
Dar o singură poruncă nu adastă 'ntârziere : 
Trebue ca noaptea asta, fără greş, să fiți pe drum. 
DESDEMONA. 
Noaptea asta? (1) 
DOGELE. (cu hctărâre.) 


Noaptea asta ! 


(:) Ediţiunea din 1623 nu are această exclamaţie a Desdemonei ur- 
mată de respunsul Dogelui. Ediţia lui Charles Knigt o trece sub tăcere. 
Dar aproape toate ediţiile moderne, o dau. — Am menţionat-o, fiind 
în adevărul situației. 

OTHELLO (caim). 


Gata sunt să plec ș'acum ! 


{apai Othella varheşie încet Nesdemnei) 


DOGELE (căire senatori). 


Mâini la ceasurile nouă vom deschide iar ședință. 
Tu Othello, vei alege un om vrednic de credinţă 
Dintre ofițeri, în mâna căruia să pot lăsa 
Hotărârele pe cari punt cu punt, le vei urma. 

El te va'nsoţi de-aproape... 


OTHELLO. 


Dacă-a Voastră Seniorie 
Se’nvoeşte să-l primească, omul care-mi pare mie 
Credincios, şi”n vorba cărui totdeauna-am pus temei 
Este lago, — dânsul are grija tinerei femei. 
Tot ce Inălțimea voastră va găsi să-mi dea de ştire, 
El sub ochi-mi le-va pune, eu le-oi da îndeplinire. 


DOGELE taprohând, lui Qihella, apai coboară treptel=). 


Fie ! (către ceilalţi) 

Noapte bună vouă tuturor. (lui Brab.) Nobil senior! 
Dacă-i drept că o virtute arem propriu-i isvor 
O ascunsă frumuseţe, atunci uită tot necazul! 
Ginerele tău nu are negru, nici pe sfert obrazul 
Pe cât e de alb în suflet! 


l-ul SENATOR. 


Maur vrednic, bun rămas 
Vezi cu drag de Desdemona! 


BRABAN fio (ircnic). 


Şi veghiaz-o pas cu pas! 
Ochi deschişi ținteşte-asupră-i, căci alunecă la rele. 
A'nşelat întâi pe tatăl, — ar putea să te înșele! 


(El ese mândrn şi fără a arunca nici a privire asup.a ficei sale, Desdemona melma capul cu 
tricteţă. Dagele și mai mulți senatori vin şi i se înclină inainte-i, și strâng mâna lui O hello 
Toţi es afară de Othello, Decdemaora laga şi Raderiga care sta mai la o parte.) 


OTHELLO . 151,24] 


OTHELLO flui Brat. cu foc). 


Chezășie-mi pui viața pentru sfânta ei credință ! 
(către laga) 
lago-afacerils ţării ar putea fi'n suferință 
De-aşi întârzia, — de aceia Desdemona va pleca, 
Cu voi. Eu ţi-o las în seamă. Roagă pe femeia ta 
S'o'ngrijească de aproape, Când nu-s vânturi şi nu plouă, 


la un vas solid, şi pleacă în spre Cvpru cu-amândouă. 
(către Desd.i 


Desdemona ! Vin, iubirei să 'nchinăm un singur ceas! 
La cântatul rândunicei, mâini ţi-oi zice bun rămas. 
Hai, avem atâtea lucruri înainte de plecare! 

Nu uită că timpul fuge ! Othello şi Desd. es) 


RODERIGO. 
O prietine! 
IAGO. 


Ce-i oare? 
RODERIGO. 


Ştii ce-mi trece-acum prin minte ? 
IAGO (nepăsător!, 


Gândul cel mai năsdrăvan: 
Să te duci d“adreptu-acasă și să dormi ca un buștean. 


RODERIGO. 
Nu!— să mă înnec în gârlă! 
IAGO. 


Fă te rog așa prostie. 
Şi-apoi chiar să scapi, vei pierde toată-a mea prietenie ! 


RODERIGO. 


Ba, prostie e viaţa ! —- Când ţi-e traiul amărât, 
Moartea — doftor, — îți prescrie ca să mori numai decât! 


IAGO. 


O! ce mişelie! uite, împlinesc abia pe lume 

Douăzeci şi opt de-roze; dar de când cunosc anume 

Care-i binele și râul, n'am putut deosebi 

Om deștept, să ştie singur, el pe sine-a se iubi. 

Eu s'ajung în halul ăsta să mă nnec pentru-o drăguță ? 
Mi-aşi schimbă mai bine treapta mea de om, pentru-o maimuţă ! 


RODERIGO. 


Ce să fac? O! Doamne, Doamne.... ştiu, amorul meu-i nătâng 
Dar nu pot să-l smulg din mine... Am doar lacrime să plâng! 
Nam tăria, n'am nici leacul... 


IAGO (cu elceuerţă îngrijită) : 


Moft de fire costelivă. 
Omul e ce vrea, Rodrigo, chiar când doru-i stă 'npotrivă. 
Viaţa lui, e o grădină, iar voința-i grădinar, 
O doreşti în înflorire cu răsaduri de preț rar? 
Sau omizilor vei da-o, ca s’o laşi părăduirii ? 
Vreai urzici să crească ?ntrânsa, — ori să crească trandafirii ? 
Busuioc voești, ori cimbru să miresmue din foi ? 
Răsădi-vei plante multe, ori ai vrea d'un singur soi? 
In arendă o dai Lenei ca să-și presure ciulinii, 
Ori dibaciu, i-aștepţi rodirea sub puterile luminii ? 
Toată-alegerea atârnă dela tine: cum te 'mpaci. 
De ești om, tu ai puterea după gustul tău s'o faci. 
Are cumpăna vieței două tăvi: aici e leacul! 
Stă într'una judecata, — în cealaltă şade dracul. 
Cât ce poate fiecare trage greu de partea lui. 
Un gând drept, — şi poţi pe Dracul cu nomol cu tot să-l sui! 
Altfel? poftele ce ?n tine clocotesz, își varsă râul, 
Ai o stavilă la toate: Judecata ţie-și frâul. 
Şi dorinţi ce sar, nechează dintr ?al trupului imbold 
Patimile arzătoare ce te'ncalică pe şold, 
Sunt stârpite, — cum de brumă-i veştejit bătutul strugur. 
In amor închis e răul, ca un vierme ?nchis în mugur... 


RODERIGO. 


Zis-ai drept ? 

IAGO. 

Am zis: iubirea e desfrâul ipocrit, 
Vierme 'n pânză de mătase, — șşi-am zis foarte nimerit; 
Astfel, fii bărbat ce dracu! Rupe sforile păpușii. 
Să te'nneci ! S'asvârlă ?n gârlă doar pisoii, căţeluşii. 
N'am jurat să-ți fiu prieten în zadar, — ci să-ţi ajut. 

(insinuant) 

Mai prietin ca acuma nu ţi-am fost nici când, — fii mut! 
la-ţi o pungă grea de aur, și fii gata de plecare. 
Vin cu noi, — maschează-ţi însă chipul sub o barbă mare. 
Pune-ţi bani în pungă însă tinere, atât îți spui: 
Desdemona, n’o să moară prea mult timp de dragul lui. 
El de-asemeni, — foc de pae, cum i-a fost întâi iubitul 
O să vezi, că foc de pae o să-i fie şi sfârşitul. 
Umpleţi punga şi așteaptă: Maurii sunt schimbători 
In amor. — Tu, bani adună, bani de aur sclipitori! 
Hrana dragostei îi pare dulce azi, ca ananasul, 
Mâine însă lăcomiei săturate-i bate ceasul ! 
Atunci dulcele se face ca și ghințura de-amar. 
Trupul ei va'ncepen friguri să se răsvrătească iar 
Şin atingerea hidoasă c'un asemeni om, să ardă 
De dorinţa ca alături de un tânăr să se piardă! 
O să-l schimbe ! De aceia nu uita, — e de folos: 
Punga doldora să-ţi fie. lar de-ți pare că-i frumos 
Să te pedepseşti de geaba, — cel puţin ia altă cale, 
Nu a prostului ce?n gârlă, după maluri se prăvale. 
Nu, — să nu-ți lipsească banii. Ar fi chiar surprinzător 
Ca infernul să nu-mi vie la nevoe?n ajutor, 
Și să nu putem să rupem sfânta, şubreda unire, 
Intre un pribeag sălbatec și-o Signora aşa subţire ! 
Crede-mă, femeia asta vezi tu ? o să fie-a ta. 
Insă ia cu tine aur, mult: cât în puteri ţi-o sta. 
Şi dă dracului prostia să te'neci, aşa.. zadarnic! 
Dacă, dragul meu, îţi pare totuși traiul prea amarnic, 
Spânzură-te, însă după ce i-ai fost intim amic, 
Nu aşa, — să pieri în gârlă până nu ţi-a dat nimic! 

RODERIGO. 


Şi în planurile acestea, o nădejde dac’aşi pune 
Pe credinţa ta, pot oare să mă bizui ? Sincer spune! 


IAGO. 


Da! fireşte.. dar te'ntreabă mai întâi: sunt bani, ori nu-s? 
i-am mai spus-o, şi acuma ţi-o mai spun cu fruntea sus: 

Il urăsc pe Maur; — ura, inima mi-o strânge’n ghiare. 

Ura ta, de-asemeni este tot cât e şi-a mea de mare. 

Să ne răsbunăm! Dă-mi mâna! Vezi aşa. Acum poți... 
Vestejeşte fericirea în culcuşul lor de soţi, 

Tu ai dreptul la plăcere! — eu? ha! ha! să râd cu hohot! 
Multe es din sânul vremei când le bate straniul clopot. 
Mergi nainte, umpleţi punga, fii tihnit, şi-om mai vorbi,... 
Chibzui-vom totul mâine. 


RODERIGO. 
Unde ne vom întâlni ? 
. 1AGO. 


Vin la mine acasă. 
RODERIGD 


Bine. Mâine dis de dimineață! 
IAGO. 
Bun. Adio, şi-amintește-ţi... 
RODERIGO. 
De ce-anume ? 
IAGO. 


De povaţă. 
Nu cumva să faci prostia, — de mâhnire să te'nneci! 


RODERIGO. 


Nu! decât în vadul rece, mult mai cald în pat petreci. 
O să-mi vând averea toată, cred catât o să-mi ajungă. 

IAGO. 

Du-te dar, şi ţine minte: bani în pungă, bani în pungă! 
(privind după Raderiga cu dispreţ) 

Punga prostului-i datoare bir deşteptului sărac. 

Mi-aşi clinti înţelepciunea de-ași voi altfel să fac. 

Cum ? Degeaba să-mi stric vremea C'un năuc, c'un pierde vară 

Fără să petrec pe contul pungei lui? Aşi fi de-ocară! 

Maurul, a! altă vorbă. Il urăsc ca pe-o năpastă 

Lumea tot sporovăește că iubita mea nevastă 

L'ar fi cuibărit odată în alcov la mine chiar. 

Probe nu am, însă lumea se îuşală foarte rar. 

Bănuiala sfredeleşte ! — Crud prilej de suferință ! 

Voi lucra, ca și cum faptul ar avea curat ființă! 

Maurul se'ncrede'n mine, mă cinsteşte — asta-i bun! 

Cassio, — a! iacă unul minunat! In joc să-l pun; 

E frumos, — să văd... ei drace cum aşi face să-i iau locul? 

Elegant, obraji de piersic, tip de-amant ce-și știe jocul, 

Pregătit e până'n unghii o virtute să sucească, 

Maurul, — săracul, este însăşi cinstea omenească ! 

Mândru şi naiv, e gata să te creadă ori şi când 

Om de treabă, de te-aude cinstea'n formă lăudând. 

Aştia se duc mai lesne de căpăstru, ca măgarul! 

Hai păianjene ! urzește-ți pânza'n taină, să-ți văz darul! 

lar tu iad, nuntit cu noaptea, naște-ți fătu'ngrozitor, 

Zămislit spre spaima zilei, fruct de ură — și amor! 


(Va urmă). D. NANU 


IOAN MAIORESCU (1) 


(Schită biografică). 


G. Barit în /sforia Transilvaniei, ajungând cu pove- 
stirea faptelor în anul 1864, anul morţii lui I. Maiorescu, 
nu uită a mai spune două-trei cuvinte despre acela căruia 
îi fusese „amic intim incepând din clasele gimnaziale păna la 
sfârşitul vieţii lui“, adăogând că „O biografie genuină 
[adevărată] a lui loan Maiorescu, demnă de valoarea, eru- 
diţiunea şi de meritele lui, numai fiiu-său e în stare să o 
dea Rumânilor“. 

Biografia aceasta, scrisă de către cine ar fi dorit Bariţ 
să fie scrisă, din motive ce se ințeleg uşor, nu o avem. 
Singura biografie a lui I. Maiorescu, pănă acum, ne-a dat-o 
G. I. lonescu-Gion, în Portrete istorice, care e mai mult 
o simplă schiţare a vieţii şi a faptelor lui Maiorescu. 
Dealtminteri, Gion nici nu putea să dea mai mult, — ma- 
terialul necesar neavându-l incă ia dispoziţie când şi-a 
publicat studiul, mai intâiu în Revista Nouă. O incercare 
mai amănunţită o dăm prin lucrarea de față. 

Dar, din motivele amintite şi în Prefaţă, suntem departe 
de a crede să fi realizat dorinţa şia lui Bariț şi a noastră 
chiar. Simţim înşine că, cu toată bunăvoința noastră, I. 
Maiorescu ar fi trebuit să aibă parte, cu adevărat, de un 
biograf de talia aceluia pe care il indică Bariț. 

Oamenii mari, ca şi eroii, nu-şi găsesc în totdeauna is- 


toricii pe cari i-ar merită, şi |. Maiorescu e unul dintre 
aceştia. 

(1) Din lucrarea : Joan Maiorescu, scriere comemorativă cu prilejul 
Centenarului nașterii lui: 1811—1911, de N. Bănescu şi V. Mihăilescu, 
Bucureşti, Tipografia Românească, 1912, 

E de ajuns ca cineva să străbată paginile ce urmează 
ca să înteleagă singur, prin el însuş, mai mult decât am 
putut noi să dăm, că I. Maiorescu, — dacă nu sa ridizat 
la inăltimea lui Mihail Kogălniceanu, dacă nu ne-a dat 
vreo operă ca Mihaiu Viteazul al lui N. Bălcescu sau 
vreo cuvântare strălucită ca discursul lui Simeon Bărnuţ,— 
a fost, totuş, unul din marii oameni ai generaţiei sale dela 
1848, care a luptat cu vorba şi cu fapta, oriunde a fost 
pus, numai şi numai pentru interesele țerilor române şi 
ale intregului popor român. 


Născut în Ardeal, unde şi-a făcut şi studiile, dela cele 
mai elementare pănă la cele mai superioare, continuate la 
Pesta şi la Viena, — la 23 de ani, Maiorescu a trecut 
printr'una din crizele acelea mari sufleteşti cari hotărăsc 
soarta celor aleşi, aşă cum bunioară ne povesteşte Ernest 
Renan în amintirile sale. Destinat, prin invățătura ce o 
primise şi prin dorința părinţilor săi, ca să se facă preot, 
Maiorescu, deşi bun creştin, hu s'a împăcat niciodată cu 
teologia şi cu spiritul acela de disciplină oarbă în care 
işi trăia viaţa, atunci ca şi acum, cea mai mare parte a 
clerului. Deprins să cugete, şi să cugete liber, Maiorescu 
a văzut repede că nici preoţia nu e de el, nici el de preoţie. 

Deşi lipsit de mijloace şi, prin urmare, gata de a se 
preoţi ca să aibă cu ce să trăiască, Maiorescu a făcut pasul 
hotărâtor al vieţii sale: A părăsit Ardealul şi a trecut în 
Țara-Românească, făcându-se învățător la o şcoală înce: 
pătoare de copii la Cerneţi, el omul învăţat, a cărui cul- 
tură i-ar fi putut deschide porţile chiar ale unei Univer- 
sităţi. A venit să îndeplinească, astfel în Oltenia, rolul pe 
care îl îndeplinise marele său innaintaş, Gheorghe Lazăr, 
în Muntenia. 

Oricare alt exemplar omenesc şters sar fi mulţumit cu 
viața asigurată şi tihnită a preotului, supus oricărei stă- 
pâniri, ştiind că sabia nu taie capul plecat, propovăduind 
şi învățând ceeace insuş, de multe ori, nu crede. Chiar el 

va auzi pe un preot spunându-i că „ii e silă de dogmele 
religiei“. Maiorescu n'a făcut astfel. În setea lui de liber- 
tate de gândire ca şi de acţiune, simțind in el puteri 
pentru câmpuri mai largi de activitate, a preferit o situaţie 
mai umilă, primejduită, uneori, chiar cu preţul vieţii sale, 
numai ca să rămână intreg, cu felul său de a cugeta, de 
a simţi şi a lucră, fără făţărnicie, nici faţă de el, nici faţă 
de altii, fiind astfel înainte de toate, un suflet curat şi sin- 
cer, trăind cum vorbiă, şi vorbind cum trăiă. Curăţenia 
şi sinceritatea aceasta sufletească, faţă de el şi faţă de alţii 
o întâlnim numai la unii din contemporanii săi, la Mun- 
teanul Bălcescu, la Moldovenii Negri, Kogălniceanu, Cuza 
și la Amdeleanul Avram Iancu. 

Sinceritatea aceasta, semnul celor aleşi între aleşi, e 
nota caracteristică a sufletului lui I. Maiorescu. Ei îi da- 
toreşte toate suferinţele vieţii sale, dar tot ei şi admiraţia 
urmaşilor. 


Gasise şcoala dela Cerneţi in aşa hal „încât păreă pă- 
răsită de ciumă“. Geamurile sparte, fără uşi, şi şcolarii 
risipiţi. În mai putin de un an lucrà în aşa fel încât munca 
şi zelul său îl transferară la cea mai mare şcoală a Ol- 
teniei, la şcoala centrală a Craiovei, actualul liceu „Carol 
I“. Timp de zece ani, dela 1837—1848, cu o întrerupere 
de un an, dela 1842—1843, profesorul şi directorul craio- 
vean a lucrat cu atâta dragoste de şcoală, incât a căştigat 
iubirea şi a elevilor şi a concetătenilor săi. Fiind un om 
luminat, cel mai luminat dintre Craioveni, s'a impus tutulor 
căpeteniilor şi boierilor. Comitetul de inspecţie dela Bu- 
cureşti, care asistase la cursurile sale, putea să spună 
în raportul său că „d-l I. Maiorescu se vedea fi născut 
pentru creşterea tinerimii“. 

Conştiinţa aceasta a marii însemnătăţi pe care o are 
învățătorul în viata unui popor, pe care alte popoare au 
dovedit-o cu prisosinţă, cum bunioară e poporul german, 
o avea şi Maiorescu. „Toți cari-i călcăm pe pământul ei 

[adică al patriei] şi ne hrănim din bunătăţile ei suntem 
datori a aduce la sfântul ei altar aur, argint sau fier, fieş- 
care după putinţa sa. Pietre nepreţuite pune pe acest altar 
acela care dă patriei prunci bine crescuţi“. 


Nu implinise anul de şedere la Craiova şi o straşnică 
furtună s'a deslănțuit asupra capului său, furtună ce eră 
să-i coste viaţa. Un articol publicat în „Foaia pentru minte, 
inimă şi literatură“, a lui Bariț, a ridicat în contra lui pe 
ignorantii şi Beoţienii vremii lui. Între cei cari iscăliseră 
acel protest al stupidităţii omeneşti eră şi unul din bunii 
lui prieteni. Destituit din slujbă, târât prin București pen- 
tru judecată, care se amână şi nu se ţineă mai repede, 
ca să se aleagă intrun fel sau altul; indatorat şi sărac, 
fără alte resurse de nicăeri; de curând însurat şi aştep- 
tând ca soţia să-i nască pentru ca, in urmă, să rămână pe 
drumuri, împreună cu familia sa, — I. Maiorescu a plătit 
cu grele şi amari suferințe, nu greşelile şi păcatele sale, 
ci greşelile şi păcatele cele multe ale prostiei şi răutăţii 
omeneşti. A trebuit să facă mea culpa ca să i se redea 
profesoratul, onoarea şi chiar viața, căci, dacă ar fi fost 
destituit, în situaţia în care se găsiă, nu-i rămăsese decât 
să-şi ridice viaţa ca să scape cel puţin pe alte două fiinţe 
nevinovate de ruşine şi de mizerie. 

Această întâmplare, nenorocită pentru el, a avut însă şi 
urmarea de a-l face mai precaut şi de a fi constatat şi prin 
el că proştii sunt, din nenorocire, foarte mulţi şi foarte răi. 

Critica contemporanilor săi a lăsat-o la o parte şi şi-a 
văzut de şcoală, nu numai învățând pe copii dar şi pe 
părinţii lor şi pe concetățenii săi. 

Şcolarii îl iubiau, — cei cari mai trăiesc, şi azi, vorbesc 
cu căldură şi admiraţie de el, — părinţii copiilor şi oră- 
şenii îl respectau, iar autorităţile şcolare superioare îl 
ascultau uneori, alteori nu, având şi conflicte cu ele, pro: 
vocate pe deoparte din cauza neințelegerii lui de către 
autorităţi, cari nu se ridicau cu mintea pănă la adevărata 

pricepere a intereselor şcolii, aşă cum le vedeă Maiorescu. 
Evenimentele dela 1848, fără a se fi amestecat în pregă- 
tirea lor, ca unul ce fusese numai profesor şi nu se ocu- 
pase cu politica, l-au atras, totuş, în vârteijul lor. Şi aici 
ca şi în şcoală, Maiorescu s'a dovedit un om superior. 
Toate misiunile ce le-a primit a căutat să le îndeplinească 
pănă la abnegaţia fiinţei sale, periclitând chiar pe aceea a 
celor mai scuripi ai inimei sale. 

Vrednic de luare aminte e faptul că, dintre toţi revo- 
luționarii, el singur s'a ridicat, la 1848, la apărarea inte- 
reselor, nu numai ale Ţerii-Românești, care-l trimesese în 
misiune diplomatică, ci ale fufu/or, ţerilor române. N'a 
izbutit la Frankfurt, fiindcă nu la Frankfurt, ci la Berlin 
erâ adevărata putere germană, şi, afară de aceasta, „Re- 
publica română“ îşi trăise scurta ei viată de trei luni. 
Rusia și Turcia o innăbuşise şi stabilise vechiul regim, 
Maiorescu, ca şi ceilalţi revoluționari, a trebuit să ia calea 
pribegiei amare, lipsit chiar de mijloacele de existenţă. 


Propunerea lui, insă, a formării unui mare Stat român, 
care aveă să cuprindă Ţara-Românească, Moldova, şi Ar- 
dealul, unite sub un Principe din Casa de Austria şi sub 
protecțiunea Germaniei, merită toată atentiunea noastră. 
Fostul învăţător dela Cerneţi şi fostul profesor dela Craiova, 
se ridicase, politiceşte, prin ideea aceasta, care-i apartinea 
în întregime, deasupra tutulor contemporanilor săi, dintre 
cari, dacă unii se multumiau cu înlăturarea Protectoratului 
rusesc şi restabilirea vechilor drepturi ale Porții, atâția 
alţii nu ştiau nici ei ce voiau. „Dacia“ aşă cum o visau 
vizionarii nu se putea realizà cum credeau ei. E drept că 
în împrejurările de atunci, nici ideea lui Maiorescu nu se 
puteă indeplini. Mijloacele insă nu erau cu neputinţă. 
Marea insemnătate a proiectului diplomatic a.lui Maiorescu 
stă în aceea că el nu erà altceva decât însăş dorința 
Eroului, care realizase, insă cu sabia, ceeace loan Maiorescu 
căută să îndeplinească pe cale diplomatică. Se ştie că, în 
ziua când Mihaiu Viteazul s'a văzut stăpân peste cele 

trei teri române, visu: lui nu mergea mai departe decât 
o stăpânire a celor trei teri sub protecțiunea Casei de 
Habsburg, ca vasal al Împăratului. Dacă n'ar fi fost ucis, 
poate, cine ştie, s'ar fi indeplinit şi acest vis, şi, atunci, 
desigur alta ar fi fost desfáşurarea istoriei noastre. 
Maiorescu, în starea cunoștințelor istorice de atunci, — 
Bălcescu încă nu se apucase să pună acea „piatră a edi- 
ficiului naţional“, cum îi plăcea să numească istoria Eroului, 
pe care avea s'o scrie, nu numai cu sufletul dar şi cu 
prețul vieţii sale, - n'aveă de unde să cunoască bine, nu 
numai politica lui Mihaiu, dar chiar faptele săvârşite de 
el. Maiorescu na murit la Călugărenii lui Mihaiu, unde 
voia să se ducă să se lupte şi să moară pentru patrie, 
dar mintea lui ageră a prins un mare adevăr politic, ca şi 
Eroul dela Călugăreni, pe.care vremile de mai târziu l-au 
dovedit, cu prisosință, ca pe o maximă politică. Numai 
într'o unire a ţerilor române şi în o legătură mai apro- 
piată cu un linperiu german se poate asigura pe deplin 
existenţa poporului român în formă de Stat şi ca naţiune 
de sine stătătoare. „Unirea“ dela 1859 şi înclinarea Rega- 
tului român spre Germania arată că Maiorescu înţelesese 
şi văzuse bine interesele adevărate ale poporului român. 
Deosebirea între propunerea lui Maiorescu şi politica lui 
Mihaiu, care în fond urmăriă acelaş lucru, stă insă in aceea 
că mijlocul ales de Mihaiu, care fusese sabia, fusese cel 
mai bun şi cel mai eficace pentru a clădi un Stat puternic, 
pe când acel propus de Maiorescu, fiind numai diplomatic, 
dacă nu eră din cele cu neputinţă de urmat, erà, totuş, 
problematic. Chiar când diplomaţia creiază o formă de Stat 
dreaptă, tot sabia va hofări de soarta Statului aceluia. 
Cat despre Principele din Casa de Habsburg, la care nu 
Sar fi putut gândi niciodată Mihaiu, eră foarte explicabil 
din partea lui Maiorescu. Principele „străin“ se impunea 
ca o necesitate tutulor oamenilor politici din vremea lui. 
Deosebirile de păreri veniau numai din aceea ca să se ho- 
tărască ca Principele să nu fie luat nici din o familie rusea- 
scă, nici austriacă, ceeace a hotărit Divanul ad-hoc la 1857. 

Oricum am privi acum “lucrurile, din punct de vedere 
istoric, un fapt rămâne bine stabilit: Dacă dela loan Maio- 
rescu n'am fi avut decât această singură idee, şi tot ar fi 
meritat o pioasă aducere aminte a românilor despre el şi 
despre acest dualism austro-român, pe care îl intrevăzuse 
cu aproape 20 deani înainte de dualismul austro-ungar. 
Dar, cum am spus, străduinţele lui Maiorescu, dealtminteri 
ca şi ale celorlalţi agenţi, au rămas fără rezultate imediate 
şi, atunci, pribeag, Maiorescu s'a dus la Viena, unde a lu- 
crat, pre cât situaţia lui de exilat i-a îngăduit, şi mai de- 
parte pentru interesele neamului său, de data asta în for- 
mele și cu mijloacele şi cu puterile de care dispunea. În 
deosebi Ardealului i-a dat toată activitatea sa, neuitând şi 
cauza Românilor în genere, scriind prin presă, căutând să 
le facă simpatică şi cunoscută „cauza“. 

Şi la Viena, ca şi la Craiova, loviturile soartei l-au ur- 
mărit, Pentru că scria la ziare, lucru oprit pentru funcţio- 
nari, după legile austriace, Maiorescu a fost denunțat de 
către acelaş prieten, Român şi el, căruia Maiorescu i-a 
răspuns, şi de data aceasta, la monstruozitatea ce o făcuse, 
tot cu binefacere. 

Mai târziu, din cauza altor intrigi, tot din partea unor 
Români neinţelegători, a trebuit să-şi piardă şi postul, sin- 
gurul lui mijloc de existenţă. 


Fără nici o ocupaţiune, având timp liber, face o călătorie 
la acea ramură pierdută a elementului românesc din Pe- 
ninsula Balcanică, la Istro-Români. Copil, incă pe băncile 
şcolii, se visà odată istoric şi filolog, ceeace a şi căutat 
să fie, Cu mare bucurie primise el să scrie Istoria Roma- 
nilor, „nu din vreun interes, ci din acea neastâmpărată iu- 
bire către naţia mea, cu care îmi arde inima din a r5 ani 
a vieţii mele“. 

Dacă scrisele sale istorice şi filologice azi nu mai pre- 
zintă decât un interes documentar şi dacă unele păreri sunt 
greşite, pe altele le impărtăşim şi noi, multe din ele fiind 


IOAN MALORESCU 1133 


ale bunului simţ şi al măsurii pe care în totdeauna lea 
avut Maiorescu, în istorie ca şi în filologie, în şcoală ca 
şi în politică. 

Studii de filozofie nu ne-a dat, dar din cele scrise se 
vede că avea şi o bună cultură filozofică. Întors din Istria 
la Braşov, unde îi eră familia, n'a avut nici acum parte de 
linişte. Poliţia il urmăriă deaproape ca pe un rău făcător. 
Amărit pănă in sufletul său de atâtea nenorociri, spune 
Bariț, in biografia ce i-a consacrat-o cu prilejul morţii, „în 
Septemvrie 1857, imi jură, între patru ochi, că de-ar su: 
feri aiurea orice rele, aici însă nu voeşte ca să-i putre- 
zească nici osemintele sale, nici ale copiilor săi“. 

Ca un Ahasverus, cel care se identificase cu interesele 
neamului său, lucrând şi luptând, oriunde a fost de lucru 
şi de luptă, Maiorescu eră urmărit aproape în tot locul. 
Cu 16 ani inainte, la 1842, când eră în Craiova, în urma 
unei „spurcate intrigi ciocoeşti“, Maiorescu fusese gonit din 
țară de către Alexandru Ghica, Domnul de pe atuncea al 
Ţerii- Româneşti. A trebuit să vie Gheoghe Bibescu Domn 
ca să i se îngăduie reintoarcerea in ţară. După 16 ani, ura 
lui Alex. Ghica, acum caimacam, nu se stinsese, şi când 
Maiorescu, amărit de cele ce i se făcuse in Austria şi în 
Ardeal, se reintorceă în ţară, in Pământul pentru care su- 
ferise, Ghica la „expulzat“ din nou. Abia anul „Unirii“ a 
pus capăt rătăcirilor şi expulzărilor sale. 

Dândusi-se catedra de istorie la Colegiul Sf. Sava şi 
numit director al şcolilor, Maiorescu a avut, relativ, zile 
mai senine, adică a fost incetățenit, — abia acum avea şi 
el o Patrie, după aproape un sfert de veac dela plecarea 
lui din Ardeal. Mai târziu, fostul învățător de az, buche 
dela Cerneţi, fostul profesor de istorie şi stil naţional dela 
şcoala centrală a Craiovei și profesorul de istorie dela co- 
legiul Sf. Sava, incepea cele dintâiu cursuri de istorie a 
Românilor la Universitatea din Bucureşti, care, acum, se 
formă, în urma celei dela Iaşi. Începuse ca simplu şi umil 
invățător la o şcoală primară, trecuse la invățământul se- 

cundar şi îşi încheia cariera didactică ca profesor univer- 
sitar. Şi ca profesor, dar mai ales ca director al şcolilor 
Maiorescu a muncit cu aceiaş râvnă, cu aceiaş energie, 
având de întâmpinat multe greutăți într'o ţară în care mai 
toate începeau şi erau în formație, așă cum sunt multe 
lucruri şi azi, după o jumătate de veac dela întemeierea 
Statului român. 

„Confuziunea şi ameţeala ce domnesc la noi în toate ra- 
murile administraţiunii publice“, — scria el lui Bariț în 1861, 
sunt acum 5o de ani, — „are acel rezultat fatal, că nici 
capii Departamentelor nu sunt în stare de a-ţi da răspun- 
suri definitive. 

„Tu ai fost aici; acum e şi mai mare încurcătură, şi, ca 
să te convingi, să-ţi spun că astăzi şi eu, care cred că mă 
pricep ceva în ramul Instrucțiunii publice, sunt atăt de ìn- 
curcat, încât nu ştiu unde mă aflu în administraţiunea 
acestui ram important, care repauză pe umerii mei; voiu 
să scap şi nu-mi primesc demisiunea“. 

Azi, după o jumătate de veac, cu tot progresul făcut, 
un observator adânc al celor ce se petrec în „ramul In- 
strucțunii publice“ ar zice tot aşă. 


Om dintr'o bucată, intransigent, care n'aveă în vedere de- 
cât binele public, absolut dezinteresat, nu numai băneşte 
—a murit cum a venit, adică sărac, — dar şi lipsit de orice 
ambiţiune decât aceea de a face binele tutulor şi chiar duş- 
manilor, pe cari nu i-a meritat prin nimic, şi mai ales po- 
porului său, Maiorescu şi în cei ultimi 5 ani, cât a mai 
trăit în Statul cel nou, in România, unită, de astădată, 
intro Românie mică sub un Domn pământean, şi nu într'o 
Românie mare, aşă cum o dorise el sub un Principe de 
Habsburg, — a avut multe necazuri, chiar din partea prie- 
tenilor săi politici din vremile frumoase ale revoluţiei. 
Cine spuneă, — şi cum grăia aşă vieţuiă, — că „lumina îmi 
este adevărul, îndemnul iubirea, iar scopul fericirea popo- 
rului român“ şi: „n'am venit pentru mine în Pământul 
acesta, ci am venit ca să lucrez şi eu pentru Renaşterea 

neamului“, — acela cu greu se impăca cu moravurile şi 
năravurile ce se practicau atunci, ca şi astăzi, în învăţă- 
mântul românesc, 

«Mare duşman mincinoşilor, făţarnicilor, ipocriţilor, tră- 
dătorilor, ori cel puţin necredincioşilor», eră blând numai 
acolo unde vedeă «cugetul curat». 

«Adevărul e mai mare decât toate» spunea el, cu 
toată dreptatea, — «să-l spunem pretutindeni, unde se cu- 
vine şi unde se cere». 

Lucrând mult şi din greu ca să îndrumeze și să pună 
ordine in învăţământ, cei doi ani şi jumătate cât a func- 
ţionat in administraţiunea şcolară «i-au răpit», spune Ba- 
riţ, «lui Maiorescu, poate mai mult ca zece ani din viață». 

«După ce adică, sărmanul meu amic», adaogă el, «mun- 
cià câte 14 ore pe zi, spre a curăţi rugina şi spurcăciu- 
nile învechite în şcolile româneşti; după ce mijloci pro- 
fesorilor plăți mult mai bune decât avuseră ei in trecut; 
după ce căştigă câteva capacităţi pentru şcoli, se intoar: 
seră asupra lui toţi trântorii, toţi pierde-vară, toţi deşertii, 
toţi inimicii românismului, şi căutând nod în papură, sub 
cele mai ticăloase pretexte, îl tăvăliră prin toate triviali- 
tăţile unor foi periodice de atunci, impregnate de aerul 
mefitic al bălții ce se numeşte Cişmegiu in Bucureşti, pănă 
ce omul înfrânt de muncă şi persecuţiuni, îşi dete demisiu- 
nea din direcţiune, pe care n'ar fi trebuit să o primească 
nicidecum». Şi mai departe : «Medicii cari l-au căutat mi-au 
spus că loviturile soartei, şi prin urmare, profundele supă- 
rări au adaos foarte mult la scurtarea vieţii lui». 


Sa stins, în ziua de 24 August (5 Septemvrie) 1864. şi 
din cauza unei boli organice, de care nu se ocupase mai 
niciodată, — sacrificându-şi sănătatea numai ca să-şi în- 
deplinească datoria, care pentru el eră mai mult decât 
însăş viaţa lui, — dar ş: din cauza multelor suferinţe ce a- 
vusese de îndurat, timp dn 28 de ani, de când facuse pa- 
sul hotărâtor al vieţii. 

Din darul acesta dumnezeesc al suferinţei s'au împăr- 

tăşit şi ceilalţi revoluționari, tovarăşii săi de luptă dela 
1848. În afară de N. Bălcescu, care-şi datoria nenorocirile 
mai multe bolii sale necruțătoare, nici unul din oamenii 
dela 1848 n'a fost mai mult prigonit de soartă decât Ma- 
iorescu, cu atât mai prigonit cu cât a fost unul dintre cei 
mai cuminţi, dintre cei mai dezinteresaţi şi mai sinceri lup- 
tători pentru cauza cea sfântă: a intereselor, nu numai ale 
unei singure patrii, ci a tutulor patriilor române. 

Dreptatea ce i se cuveniă cât a trăit na avut-o, nici 
după moarte multă vreme. Pe la 1877, chiar, loan Maio- 
rescu fusese aproape uitat, şi mulți, spune Bariț, întrebau 
despre el, cum întrebau copiii, pe vremea lui, de Şincai, 
Maior, Clain. Nu mai vorbim despre cei de astăzi, cari, 
cei mai mulţi, cred că, dacă s'a luat iniţiativa monumen- 
tului dela Craiova, s'a luat nu fiindcă loan Maiorescu ar 
fi făcut cevă pentru poporul român, ci, fiindcă... etc., lu- 
cruri pe care le tăcem. 

Din cele spuse, şi din cele ce urmează, se va convinge, 
oricine se poate convinge, că I. Maiorescu s'a străduit, a 
luptat şi a suferit, nu pentru sine, ci pentru neamul său. 
Aveå toată dreptatea Papiu Ilarian când îl numiă: „Apostol 
al ideilor naționale în trei feri române“. 


„Autorii de cărţi simţite îşi iubesc eroii“, — observă is- 
toricul lui Mihaiu Viteazul, d. N. Iorga, —şi noi ne iubim 
„eroul“ nostru, erou, dacă nu prin fapte strălucite pe câmpul 
de bătaie, erou prin sinceritatea sufletului său, prin caracte- 
rul său, prin suferinţele sale, un «antic» în toată accepțiunea 
cuvântului. 

Toţi revoluționarii dela 1848, cu toate greşelile lor sunt 
vrednici de iubire, deoarece dreptatea eră de partea lor: 
Învinşii dela 1849 au fost învingătorii dela 1859. Dintre 
aceştia, impreună cu N. Bălcescu C. Negri şi Avram 
Iancu, loan Maiorescu e vrednic şi de mai multă iubire. Şi 
nu iubirea cu care, de obiceiu, cercetătorul îşi învălue chiar 
pe cel mai ticălos personagiu a cărui vieaţă o povesteşte, 

ci iubirea pe care o provoacă o viață intreagă de luptă 
şi de suferință, un nedreptăţit, şi cât a trăit, şi după cea 
murit. În viaţă, în continuu prigonit chiar de ai săi, din 
propriul său neam, nu de duşmanii neamului său, iar după 
moarte,—in afară de schița amintită a lui G. lonescu-Gion, 
şi corespondenţa publicată, răsleţ, fie de prietenul său sta- 
tornic Bariț, fie de pietatea fiului său T. Maiorescu, ori 
aceea începută, şi necontinuată, de profesorul G. Bogdan- 
Duică, — nici un studiu mai serios asupra activităţii sale, 
închinată în întregime poporului său. 


Cu toată iubirea ce o avem pentru I. Maiorescu, iubirea 
aceasta e departe de a ne fi intunecat spiritul de nepărti: 
nire, pe care şi-l datorează istoricul sieşi şi adevărului, 
mai presus de orice sentiment sau resentiment. «Ich liebe 
mein Volk», spune acelaş istoric amintit, „weil es das mei- 
nige ist.—und das ist ales. Aber um Geschichte zu schrei- 
ben, dazu brauche ich nicht Liebe und Hass; ich brauche 
nur Quellen und dasjenige Mass gesunden Menschenver: 
standes, das notwendig ist, um sie zu beleuchten“. 

(Îmi iubesc poporul fiindcă este al meu, —şi asta este 
totul, Însă pentru a scrie istorie, n'am nevoie de iubire şi 
de ură; am nevoie numai de izvoare şi de atâta minte 
sănătoasă cât este de nevoie ca să le lumineze). 

Ca şi dânsul putem să spunem şi noi: lubim pe loan 
Maiorescu, fiindcă e al nostru, din neamul nostru, ridicat 
de jos, din țărănime, întrupând în el însuşirile frumoase ale 
poporului român, de cinste şi corectitudine sufletească, de 
bunătate şi lealitate, de muncă şi de jertfă, de iubire şi de 
iertare, chiar pentru cei mai aprigi şi mai nevrednici duş- 
mani. Dar pentru a-i povesti viaţa n'am avut nevoie nici de 
iubire faţă de el, nici de ură faţă de contemporanii săi, 
sentimente care n'au nici o legătură cu adevărul istoric. 


Orice om superior lasă urmaşilor săi învățături de care 
să se folosească, pentru ca ei să trăiască mai bine decât 


1138 VASILE MIHĂILESCU 


înaintaşii lor. Dela |. Maiorescu avem pilda vie a unei vieţi 
pline şi bine îndeplinită pentru ţinta cea mai înnaltă pe 
care o poate urmări omul cult: fericirea poporului său. 

Deasupra tutulor ocupaţiunilor sale i-a fost mai dragă 
decât orice altă ocupaţiune, aceea de a invăţă pe altii şi 
a-i îndrumă, cu vorba şi cu fapta, pe calea binelui. 

Din cele spuse elevilor săi la lecţiile de istorie, prin 
care înțelegea să facă mai mult educaţie naţională decât 
ştiinţă, considerând, cum şi trebuiesc considerate, lecţiile 
mai mult ca un prilej de educaţie a sufletului, se amintesc 
de către elevii săi şi următoarele sfaturi, cari şi astăzi, 
şi multă vreme, îşi vor avea insemnătatea lor: 

„Eu, frate“, spunea Maiorescu, „încă am văzut multe 
şi în toate aceste multe m'am convins că noi, fără carte, 
aici, în fara aceasta, şi mai departe, în terile acelea lo 
cuite de Români, multă viață nu vom aveă. 

Am fost eu în ferile Apusului, şi apoi, fost-am şi la 
Viena, şi pe acolo, pretutindeni, am înteles că nimic alt 
nu întăreşte şi nu împodobește viata omului şi, deci, viata 
poporului mai mult ca învăţătura, şhinta şi artele. Asta 
no uitaţi, frate, în toate luptele vieții voastre, capoi încă 
şi noi vom ajunge ca Polonii, şi nu-i frumos, nu-i bine“. 

Îmbărbătându-şi şcolarii, cu sfaturi care prindeau cu a- 
tât mai mult cu cât insuş fusese prin persoana lui cea mai 
frumoasă şi cea mai vie lecţiune, spunea mereu : 

„Să lucrati! Am lucrat, frate, şi noi, dar voi încă mai 
mult să lucrati“. 

Eră cel mai bun şi mai cuminte sfat ce se poateda ori- 
cui în viaţă, a cării singură valoare o dă munca şi 
numai munca. Ca şi unul din anticii pe cari atât de mult 
îi iubiă, el insuş fiind un „Roman“, ca Împăratul Septi- 
miu Sever, ultimul cuvânt al lui loan Maiorescu, imagina 
insăş a vieţii sale, a fost frumosul şi plinul de ințelepciune 
omenească sfat: „Laboremus!“. 

VASILE MIHĂILESCU. 


EVOLUȚIA ŞI EDUCAȚIA 
I 


Ştiinţa este opera minorități, a elitei intelectuale. 

Retraşi în atmosfera tăcută a laboratoriilor şi a cabinete- 
lor de studii, ei cercetează și studiază în linişte fenomenele 
naturii fizice şi sociale, stabilind noi raporturi între fenome- 
nele externe și fenomenele interne psihice. 

Rezultatele lor reprezintă un pas mai departe pe drumul 
adaptării omenirii la condiţiile vieții. 

Reluate și aplicate vieții practice, adevărurile științifice 
pătrund în curentul vieţii sociale, fructificând cultura ideală 
şi cea tehnico-economică a omenirei. 

Cu toate acestea, rezultatele științei ar fi foarte restrânse, 
din punct de vedere al extensiunei sociale, dacă n'ar există 
și alte mijloace de difuziune a științei în lăuntrul societăților 
omenești. 

Cel mai însemnat mijloc, care nu numai că continuă în 
generaţiile viitoare produsele culturei tehnico-economice, dar 
și deșteaptă puterile sufleteşti și morale pentru răspândirea 
în masă a unei culturi ideale-—este educația. 

Ştiinţa adaptează minoritatea, educaţia popularizează, după 
anumite metoade, această adaptare, chemând generațiile ti- 
nere să participe la opera culturală; prin aceasta, educaţia 
grăbeşte progresul social și caută să atenueze cu ajutorul 
culturei, diferențiarea dintre clasele sociale. 

Obiectul ei fiind dar o continuă corespondenţă din ce în 
ce mai completă și mai adecvată între condiţiile interne şi 
cele externe, cosmice și sociale, procesul educaţiei contribue 
la evoluția socială, fiind o parte integrantă a ei. 

Spre a stabili mai bine raportul dintre evoluţie în genere 
şi educaţie în special, se cuvine să ne oprim asupra proce- 
sului evoluției, caracterizându-l în trăsăturile lui esenţiale. 

Care sunt caracterile fundamentale ale principiului evo- 
luţiei? Cum se manifestă și în ce întindere se poate aplică ? 

lI. 


Nici o existență din cele ce alcătuesc universul n'a apă- 
rut dela început sub forma actuală, ci s'a dezvoltat încetul 
cu încetul, pornind dela o formă rudimentară, omogenă și 
nedefinită ; prin schimbări încete şi succesive existențele s'au 
transformat neîncetat, căpătând forme din ce în ce mai com- 
plicate, definite şi integrate. In raport cu modificările struc- 
turei organice au evoluat pari passu și funcțiunile lor core- 
lative. 

Investigaţiile învățaților germani, Wolf, Von Baer, Goethe 
au stabilit că seria schimbărilor organice prin care trece o 
sămânță, ca să ajungă o plantă adultă sau un ou, constă in- 
tr'o trecere dela omogen la eterogen, dela simplu la com- 
plex, nedefinit și dezintegrat la definit și integrat, și in 
ceeace privește structura și în ceeace privește funcțiunile. In 
stadiul primitiv, fiecare germene constă dintro substanță 
uniformă, omogenă peste tot, atât ca structură cât şi ca 
compoziţie chimică. 

În fiziologie această zonă omogenă, considerată ca punc- 
tul de plecare al dezvoltărei organice, poartă numele de 
celulă sau globulă și e formată din protoplasmă omogenă. 
Sub presiunea diverselor motive, celulele se schimbă la in- 
finit şi ca formă și ca aspect. Fiecare din diferenţierile ei 
succesive constitue un contact între părţile omogene ale 
celulei, așa în cât progresul acestei forme organice constă 
intr'o serie de schimbări dela omogen la eterogen. 

Biologia ne arată toate transformările organice și structu- 
rale ale celulei primitive, nesfârșitele ei diferențieri simu!- 
tane şi succesive, până ce în sfârşit reproduce o complexă 
combinaţie de țesături și organe, care constitue planta sau 
animalul. 

Nu mai rămâne dar nici o îndoială că evoluția organică 
constă într'o diferențiare structurală şi funcțională, care 
pleacă dela omogen, incoherent, nedefinit la eterogen, co- 
herent și definit. 

Această lege a dezvoltării organice se poate aplică oricărei 
dezvoltări ? Se poate generaliză și celorlalte feluri de feno- 
mene? 

Dacă admitem teoria lui Laplace, formulată de Kant, 
după care sistemul solar derivă dintro imensă nebuloasă 
primitivă, format conform legilor mecanice, atunci dezvol- 
tarea fenomenelor astronomice se face potrivit principiului 
evoluției. 

La început materia eră extrem de difusă, nebuloasă si 
incandescentă, fără structură definită; în mod succesiv, ma- 
teria s'a diferențiat, s'au alcătuilt corpuri definite cu rapor- 
turi fixe de pozițiune, stabilite matematic. 

Cum s'a ajuns aci? Printr'o continuă schimbare dela omo- 
gen la eterogen, dela nedefinit şi dezintegrat, la definit, 
integrat şi coordonat 

Am căpătat o primă generalizare a formulei evoluţiei, în 
lumea astronomică ; geneza sistemului solar ne-a dat o ilus- 
trare a acestei legi. 

Fenomenele geologice nedau o nouă confirmare, deci o 
generalizare mai extinsă a acestei formule. 

Schimbările pe care ni le înfățișează planeta noastră tre- 
bue să se fi petrecut după aceleaşi legi. 

Pământul a plecat dela o formă nebuloasă, omogenă, ne- 
de inită; din cauza concentrării masa gazoasă a trecut în 
stare lichidă ; avem apoi o primă diferenţiare : suprafața so- 
lidă, mijlocul lichid. 

Simultan cu integrarea materiei, forma a devenit mai ete- 
rogenă: coaja prea largă la început, sa încrețit, alcătuind 
basinuri, oceane, munți, văi, mări etc., cercetările ne arată că 
pământul a devenit mai eterogen în ceea ce priveşte numărul 
și compoziţia straturilor care alcătuesc crusta sa. Diferenţiarea 
gradată a climelor aduce o nouă și foarte complexă etero- 
genitate și complexitate sub raportul fiizic, vegetal sau animal. 

Ştiinţa geologiei ne arată că odată cu scăderea tempera- 
turei, au inceput să apară compuşi chimici de ordin mai com- 
plex și mai mult, care mai înnainte nu puteausă se ivească 
din cauza căldurii ridicate. 

Către începutul erei primare apare pe fundul oceanelor o 
combinaţie superioară a materiei, caracterizată printr'o foarte 
mare instabilitate, prima formă organică a materiei cosmice. 
După ipoteza naturalistului german E. Haekel, acea materie 
organică se prezintă sub forma unei extraordinare grămezi de 
materie protoplasmică, amorfă, fără funcțiuni distincte, e clasa 
așă numită a protistelor. Din ea au luat naştere primele ve- 
getale şi animale. 

Geneza vieţei vegetalelor și a animalelor, care nu se prezintă 
astă-zi sub cel mai complex aspect de eterogenitate, coherență 
și definire, confirmă în totul formula evoluţiei. 

Cevă mai mult, numai în lăuntrul acestei ipoteze, căpătăm 
cea mai completă şi sistematică cunoștință asupra lumei or- 
ganice și organizate. 

Generalizarea şi extinderea principiului evoluţiei poate merge 
și mai departe: producerea organismelor sociale confirmă 
legile evoluţiei generale, 

Să considerăm ca punct de plecare al societăților omenești, 
societatea sălbaticilor de azi . ea se prezintă omogenă, nede- 
finită, incoherentă, nestatornică din cauza legăturilor foarte 
puțin precise dintre /tizzi, în timp ce societățile superioare 
ni se înfăţişează foarte eterogene sub raportul ocupațiilor, cul- 
turei, și relaţiilor dintre clase și indivizi, durata lor depășește 
cu mult durata vieții elementelor componente. 

Trecerea dela forma primitivă a societăților de sălbateci, 
la societățile civilizate de azi s'a făcut printr'o necontenită 
transformare dela omogen la eterogen, dela nedefinit şi in- 
coherent la definit şi coherent, printr'o continuă integrare a 
unităților, simultan c'o perdere de independenţă a mișcărilor 
acestor unități sociale. 

Agregatele sociale ne dau dar o ultimă confirmare a ipo- 
tezei evoluționiste. 

S'a arătat formula evoluţiei ca un proces de transformare 
dela omogen, indefinit, incoherent, la eterogen, defenit și co- 
herent, ca structură şi ca funcțiune. Această lege descoperită 
de cercetările naturaliștilor şi embriologilor germani, cuprinde 
în sine legea oricărei desvoltări; prin ea s'a generalizat fe- 
nomenelor astronomice, geologice și sociale. 

Am verificat această lege pe cale inductivă; deplina sigu- 
ranță n'o putem căpătă, de cât, dacă, întrebuințând și metoada 
logică contrară, aceea a deducației raționale, vom ajunge la 
acelaș rezultat. 

Generalizările emprice ne-au dat un mare grad de probabi- 
litate a ipotezei evoluționiste universale ; dovada că această 
ipoteză e o lege în toată puterea cuvântului, care a determi- 
nat și determină cu necesitate cursul totalității fenomenelor 
din univers, ne-o dă calea deductivă, raţională. Ca să căpă- 
tăm o siguranță analoagă cu aceea a științelor matematice, 
trebue să ne încredințăm dacă cursul fenomenelor din uni- 
vers se conformă formulei generale în chip necesar; trebue 
să găsim, adică, un postulat, a cărui valoare să fie absolută 
și recunoscută de științele pozitive și din acel postulat să de- 
ducem, ca o consecvență a lui, formula evoluției. Numai 
atunci vom avea o certitudine analoagă cu aceea a științelor 
matematice. 

— Avem un astfel de principiu? 

— Da, persistența forţei pe care mo putem tăgudui. Orice 

apariție n'o putem înțelege de cât ca provenind dintr'o ma- 
terie sau forță preexistentă; orice existență no putem pri- 
cepe de cât în legătură cu alta anterioară ei. Ni-e peste 
putință să înţălegem ca o cantitate de forță să se nască din 
nimic, pentru a se adăogă celei universale, aşă în cât aceasta 
să poată crește in mod efectiv. Tot asà nu putem concepe 
ca forța să scadă din univers, căci ar urmă că se poate 
perde ceva, tără a produce vrun efect care să rămână. Acest 
principiu fiind de o valoare absolută pentru noi, adică mintea 
neputându-l concepe ca falș, întru cât e impus de natura 
inteligenței noastre, e evident că şi consecvențele sale vor 
avea aceeaşi valoare în fața minței noastre. 

Am văzut că cel dintâiu aspect al evoluţiei e trecerea dela 
omogen la eterogen. E necesar ca această schimbare să se 
facă în această direcție ? Da. Din principiul persistenței forţei 
rezultă un principiu mecanic al sustabilrtăfei omosenului, 
adică starea primă nu poate dură ca atare, ci trebue să se 
transforme cu necesitate în alta și să devie prin aceasta, mai 
eterogenă. 

Să luăm ca exemplu o sferă omogenă de metal expusă 
razelor unui focar F. F. 


De oarece razele din F. au raporturi b 
diferite cu diferitele puncte de pe sferă, b 
urmează că fiecare punct din sferă va F. gj F. 
fi afectat în mod deosebit, ṣi prin ur- a 


mare sfera se va modificà diferit. 

Starea primitivă de omogenitate a sfe- 
rei se schimbă, în mod necesar în ete-rogenitatea, sub in- 
fluența forței externe. 

Şi cu cât forțele incidentale ce se exercită asupra unui 
corp sânt mai multe și variate, cu atât acel corp se va di- 
ferenția mai tare. 

~- Odată diferenţierile începute, e necesar să urmeze mai 
departe? 

— Da, căci forță fiind mai persistentă, nu numai omoge- 
nul trebue să devie eterogen, dar și eterogenul mai eterogen. 
Despre aceasta ne încredințează al doilea principiu mecanic 
al evoluției, multiplicarea efectelor. 

Nu numai corpul sub ifluența forței se diferenţiază, ci și 
forța însă-și în alte forțe, deosebite ca direcție, intensitate, 
ex. Un bloc de piatră sub o forță puternică se sfăramă, dar 
şi forța se divide, după bucăţile sfărâmate. Fiecare din for- 
țele incidente devine și ea la rândul ei o nouă cauză de 

diferențieri. Diferenţiarea odată începută, va trebui să urmeze 
în fiecare din părțile agregatului, în toate subdiviziunile lui la 
infinit. De aci rezultă că nici o cauză nu produce un singur 
fenomen, ci o serie infinită de efecte, căci primul efect de- 
venit cauză, produce alte efecte etc. Ce efecte multiple pro- 
duce arderea unei lămpi, la a cărei lumină studiază un om 
politic sau un savant. Fiecare cetitor poate urmări, în mintea 
sa enormul şir de efecte, din acţiunea unei singure cauze. 

Odată evoluţia începută, în baza acestui principiu a trebuit 
să urmeze mai departe, către o eterogenitate crescândă. 

Pentru ce, în locul eterogenității armonice şi definite, ce 
caracterizează evoluția, nu se produce o eterogenitate vagă 
şi haotică? 

Dacă corpurile devin mai complexe, în ce constă această 
complexitate ? Intro amestecare mai multiformă şi confuză a 
elementelor componente; sau într'o aranjare mai sistematică 
a structurei agregatelor? 

Să analizăm, câteva exemple din acest punct de vedere: 
“Toamna, când arborii noștri încep să-şi piardă aspectul lor de 
un verde lămurit, luând o culoare gălbue, dacă sunt loviți de 
un vânt echinopţial, frunzele îngălbenite se desprind de pe 
crăci şi cad jos, pe când cele încă verzi continuă a rămânea. 
Ce sa petrecut? Acţiunea uniformă a vântului s'a exercitat 
de o potrivă asupra ambelor feluri de frunze: cele verzi însă 
au continuat să rămâe, cele galbene, în agonie, au fost se- 
parate. Aceeaş forță incidentă produce efecte deosebite. 

S'ar părea că această forță incidentă — vântul — n'a mărit 
de loc eterogenitatea preexistentă a agregatului; mai curând 
a simplificat-o, căci de unde arborii la început aveau două 
feluri de frunze, acum se reîntorc numai la un fel. Așa e în 
aparenţă. In realitate, arborii posedau o eterogenitate, înnainte 
de a fi bătuți de vântul toamnei, dar ea erà confuză, căci 
frunzele galbene erau alături de cele verzi fără nici o regulă. 
Vântul, forța externă, a adus o ordine, o poziţie definită 
a elementelor, în locul celei dezordonate și nedefinice : frun- 
zele de un fel ca culoare au rămas pe copac, cele de altfel 
au căzut Jos. 

Această operaţie, în virtutea căreia elementele asemenea sau 
cele ce primesc identic influența acelorași forțe se grupează 
la un loc, despărțindu-se de elementele neasemenea sau in- 
fluenţate diferit de aceleaşi forțe, se grupează în alt loc, con- 
stitue principiul mecanic al segregării. 

El e un principiu de ordine, de separare, de şelecțiune și 

are rolul de a transformă eterogenitatea nedefinită și haotică 
a agregatelor în alta definită şi precisă, 

Până unde merge această eterogenitate a corpurilor? Are ea 
vre-o limită la care ajungând, întreaga metamorfoză univer- 
sală se oprește, sau işi urmează înnainte ciclul de schimbări în 
cursul nesfârşit al timpului ? 

Transformările continui ale agregatelor găsesc o limită în 
tendința ce-o au de a se adapta complet la condițiile me- 
diului, adică în tendința de a se stabili un echilibru perfect 
şi absolut între agregate şi mediu, după care trebue să ur- 
meze acțiunea contrară concentrării, disofufia. 

Deci al patrulea principiu mecanic al evoluției, e stabilirea 
echilibrului între agregat şi mediu. 

El se poate exprimă şi manifestă prin năzuința inecsorabilă 
a agregatelor de a se adaptă condiţiilor, în care trăesc. 

De aceea, căntinua adaptare sau corespondeţă la care tinde 
procesul general al evoluției nu e de cât o consecvență ne- 
cesară a lui şi manifestă sub forma cea mai comprehensibilă, 
aspectul caracteristic a principiului evoluționist. 


III. 


De oarece privită din acest punct de vedere, educația nu e 
de cât o necurmată adaptare rațională şi conștientă a gene- 
raţiilor tinere la mediul cosmic și social, prin urmare procesul 
educaţiei fiind un aspect al evoluţiei, — cel mai pregnant din 
câte o caracterizează, — se cuvine să ne oprim asupra acestui 
punct. In interesul clarificărei desăvârşite, să studiem mai în 
de aproape, în ce constă acest proces de corespondenţă, căruia 
în lumea super-organică, sau mai bine zis în evoluția super- 
organică îi corespunde adecvat procesul educaţiei ? 

Care-i mersul lui, în ce condiţii și în ce scop se efectuează? 

Lăsăm la o parte urmărirea problemei în lumea organică 
de oarece aici adecvarea corpurilor la condiţiile externe se re- 
duce la legea conservării energiei, „nimic nu se pierde şi nimic 
nu se câştigă“, aplicată sub câteva forme de echilibru fizic. 

Corespondenţa începe să aibă pentru noi interes, din mo- 
ment ce agregatul care trebue să se adapteze, ca o condiție 
de existenţă, este viu și reacționează, potrivit influențelor 
mediului. 

Natura şi procesul acestei reacțiuni, semnificaţia și evoluția 
lui în lumea organică şi organizată va fi pentru noi O pre- 
parare ştiinţifică şi necesară, ca să înțelegem și mai bine 

natura și semnificarea educației — adică a procesului de co- 
respondenţă conștientă şi teleologică a evoluției super-organice. 


IV. 


In lumea organică e caracteristică necurmata tendință a 
vieţei de a se adaptă condiţiilor în care se desvoltă. 

Să urmărim mai de aproape această corespondență dintre 
raporturile interne ale vieţii şi raporturile externe ale mediu- 
lui; ea ne va procura ultimul fundament filosofic al procesului 
educaţiei, prezentându-l ca un proces de evoluţie şi de adap- 
tare, în acelaş timp. 

Gradele de viață variază după gradele de corespondenţă : 
cu cât viața se găsește pe o scară mai inferioară, cu atât 
corespondența între acţiunile vieţii şi acțiunile corelative ale 
mediului sunt mai incoherente, omogene și nedefinite. Viaţa 
cea mai inferioară se caracterizează printro corespondență 
foarte simplă și incompletă între procesele organice interne 
şi acțiunile externe ale mediului. Cu creşterea complexităţi 
şi eterogenității organice se desvoltă şi ajustarea raporturilor 
interne la cele externe, crescând în număr, întindere, spe- 
cialitate, coherență şi integrare. 

Urmând acestei evoluții, trecem insensibil dela fenomenele 
vieţei corporale la fenomenele vieței spiritului, unde cores- 
pondența se continuă mai departe, după aceleaşi principii. 

Viața cea mai inferioară o găsim adecvată medului celui 
mai simplu, de aceea cea mai redusă o găsim la cele mai 
simple forme organice sub raportul structurii și al proprie- 
tăților vitale: Aşa, în regnul vegetal profococcus nivalis, în 
regnul animal gregarinele şi hidatidele. 

Aceste din urmă sunt viețuitoarele cele mai inferioare și în 
ceea ce privește structura şi în ceea ce priveşte funcţiile vitale. 

Așa gregarinele sunt animale unicelulare, care trăesc în 
intestinele unor insecte plutind în fluidul lor nutritor; mediul 
e constant, uniform şi omogen ; animalul stă în contact cu 
materia nutritivă, de aceea și corespondeţa e din cele mai 
inferioare, şi ia numele de corespondeță directă şi omogenă. 

Ceva mai înnaintată pe scara evoluţiei organice găsim clasa 
amibelor, risopodelor, animale alcătuite dintro materie gela- 
tinoasă, în formă de buzunar, fără structură definită, de oarece 
trimit, când într'o parte, când în alta, prelungiri din substanța 
lor; aceeaş porțiune joacă rolul de mână, de gură, de stomah. 
Prin urmare avem o structură complet omogenă. Din o astfel 

de materie nedefinită și omogenă a luat naştere prin diferen- 
țiare succesivă, organele complexe şi funcțiunile eterogene și 
integrate, ce caracterizează viața superioară. Ştiinţa modernă 
a embriologiei demonstrează acest fapt. 

Când în urma unei evoluţii succesive şi continui, sa des- 
voltat şi diferențiat organul prin care luăm act de obiectele 
ce ne înconjoară — ochiul, — animalul a dobândit în lupta 
pentru existență o nouă armă în plus: vederea. Și pe mă- 
sură ce creștea şi deveniă mai complexă această funcțiune 
organică, creștea în extensiune și complexitate şi corespon- 
dența animalului cu mediul exterior. Dar organele n'apar 
de odată și izolate unele de altele; ele se desvoltă treptat 
şi corelativ cu toate celelalte organe ale corpului, iar gra- 
dul  corespondenții dintre acţiunile interne și acţiunile ex- 
terne merge ari parsu cu gradul evoluţiei organice. Așă în 
cât animalul care posedă o vedere mai bună, auz mai fin, 
gust şi miros mai desvoltat, posedă tot odată și o serie de 
adaptări complicate şi adecvate la condiţiile mediului. 

Această corespondeţă superioară, din punct de vedere al 
evoluției organice, corespunde unei mai mari vitalități şi in- 
tensităţi a vieții. 

Ca să scurtăm expunerea seriilor succesive de corespon- 
dență, după ce-am văzut adaptarea unui organism inferior, să 
trecem de odată, fără termen intermediar, la examinarea co- 
respondențelor unui animal superior vertebral. 

Un vultur își urmărește prada dela distanţă, se repede c'o 
iuțeală vertiginoasă din înnălțime asupra ei, o prinde și o sfâșie. 

Avem o dovadă de corespondenţă în spațiu şi timp, de 
oare ce pasărea șia zărit prada dela distanță, a urmărit-o, a 
făcut apoi o serie de schimbări de poziţie față de obiectele 
înconjurătoare, apropiindu-se de obiectul dorit. Avem dar 
aci mișcări săvârșite în întinderea unui spațiu, care în lim- 
bajul ştiinţific se traduc printro serie de corespondențe suc- 
cesive în timp, unite indisolubil cu o serie da corespon- 
denţe coexistente în spațiu. 

Paralel cu aceste corespondențe de succesiune şi coexis- 
tență mai observăm o corespondență de specializare : pecând 
vederea primitivă la animalele inferioare abia distinge ob- 
scurul de luminos, vulturul are o serie de distincții de obiecte 
foarte precise, dela cele mai depărtate pănă la cele mai mici 
şi apropiate. 

Apoi mai observăm că această adaptare a vulturului nu e 
specială unui singur exemplar, ci aparține întregii clase a pă- 

sărilor răpitoare, deci corespondența e generală, transmisă 
prin ereditate din generaţie în generație. 

Mai observăm că vulturul a săvârşit o serie de miscări, 
de când a zărit prada și pănă a sfâșiat-o. Deși multiple, miş- 
cările se prezintă în legătură una cu alta, întregindu-se și 
completându-se reciproc, întocmai ca inelele aceluiaș lanţ. 

Prin urmare mișcările sunt prefect coordonate: mişcările 
executive au fost adecvate impresiilor primite şi întreagă a- 
ceastă serie de operații complicate a avut aerul unui act 
simplu. 

Ei bine, această acomodare a impresiilor cu mişcările exe- 
cutate, aşa încât procedarea întreagă să apară ca executarea 
unei mișcări simple, ia numele de zsfiucț. El reprezintă o 
strânsă coordonare a impresiilor și o perfectă integrare a lor, 
într'o acțiune ce apare unitar. 

Ambele procese, ale coordonărei și întegrării, merg împreună 
şi prezintă mai multe grade de evoluţie. 

1. Când animalul acomodează impresiile prezente cu miş- 
cări executate imediat : cazul vulturului sau a oricărui animal 
care-şi urmărește prada sau se ascunde de duşman. 

2. Când animalul coordonează impresiile prezente cu 
cele viitoare, când întrerupe executarea acestei operaţii spre 
a o urmă a douâ zi, avem cazul unei coordonări mai com- 
plexe. 

E cazul unei păsări, care-și face cuibul : îşi întrerupe seria 
de operaţii, ca s'o urmeze întocmai şi în acelaş fel a douazi. 
Cazul întăiu ne prezintă o coordonare coexistentă în spaţiu, 
cazul al doilea ne prezintă în plus și o corespondență succe- 
sivă în timp. 

3. In sfârșit, al treilea caz, când coordonarea impresiilor 
cu mișcările de executat țin socoteală nu numai de prezent 
şi de trecut, ci şi de viitor. 

Avem exemplu cânelui, care-şi ascunde osul pentru a doua 
zi ; avem exemplul furnicilor, care-și adună provizii pentru 
iarnă etc. 

Așa fiind, e natural ca instinctul în care se manifestă co- 
ordonarea impresiilor cu executarea mişcărilor, să ne ofere 
mai multe grade de complexitate. 

Cel care corespunde cazului prim, coordonărei imediate 
în spațiu şi timp să fie cel mai simplu, iar cel ce corespunde 
cazului al treilea, cel ce adică prezintă o coordonare extinsă 
în prezent, în trecut şi viitor, să fie instinctul cel mai com- 
plex din lumea animală. 

Din expunerile de mai sus decurge constatarea că cea mai 
superioară corespondenţă a lumei organice la condiţiile ex- 
terne ale vieţei e crearea instinctului, care e o adaptare ge- 
nerală a speciei, dobândită în mod mecanic şi inconștient 
prin atotputernicia principiului selecțiunei naturale, ca prin- 
cipiu de perfecționare, secundat de principiul de conservare 
al eredității. 

Generaţiile care se succed, primesc fărâ conștiință, adap- 
tarea organică a speciei lor, ca o armă de luptă în apărarea 
existenței. Ea rămâne invariabilă, câtă vreme condiţiile de a- 
fară rămân aceleaşi. Indată ce apare o cât de mică modifi- 
care în condiţiile mediului, ea se traduce printr'o turburare 
a adaptărei organice la schimbările externe, care se termină 
printr'o alterare a corespondențelor consacrate și crearea de 
noi organe şi funcțiuni, potrivit necesităților impuse de noile 
condiţii ale mediului extern. 

Aşa dacă întâmplător,un animal obicinuit a trăi intro climă 
caldă ar trece în altă climă mai rece, acest animal trebuie 
imediat să se adapteze acestui nou mediu, printr'o pronunțată 
modificare organică. 

Trebuie să dobândească pe suprafața corpului un invăliş 
mai bogat și rezistent, altfel peire ca neadaptat rigurozităței 
condițiilor de trai. 

Concluzia ce ni se impune din constatările de mai sus e 
următoarea : 

Evoluţia vieței animale culminează în crearea instinctului. 
El reprezintă o corespondență inconștientă, dobândită în mod 
mecanic şi reflex sub imperioasa necesitate a condiţiillor ex- 
terioare. 

De aceea, orice modificare a acestor condiţii, va atrage 
cu necesitate o turburare a adaptărilor stabilite, şi va nece- 
sită noi modificări organice şi funcționale în viața animalelor 
potrivit influențelor externe. 


(Va urma) 1. GHIBĂNESCU. 


ȘCOALA DE PICTURĂ VENEȚIANĂ 


LA 
KAISER-FRIEDRICH-MUSEUM DIN BERLIN 


Sunt oameni nemulţumiţi de banalitatea vieţei, şi cari nu 
se simt adânc fericiţi decât într'un muzeu. Liniştea salelor, 
lumina egală, atmosfera capo d'operilor, îi face să uite pre- 
zentul şi să trăească în trecut. 

Un tablou de Ter Borch, in care, în mijlocul unui apar: 
tament alb, pavat cu marmură albă, străluceşte mătasa 
roză a unei imbrăcăminte de femee, le reprezintă o in- 
treagă existență liniştită, bogată, monotonă, într'un mediu 
de o curăţie rafinată. 

O preumblare ideală în pădurea de stejari a lui Ruis- 
dael, in care se concentrează toată umiditatea și melan- 
colia pământului Ţerilor-de-jos le dă senzaţii de o nespusă 
intensitate. 

Un muzeu pare astfel un adăpost in contra brutalităţii şi 
a zgomotului vieţei din afară, mai ales când este aşezat în 
mijlocul unui oraş aşa de plin de mişcare ca Berlinul, şi 
instalat cu atâta gust cum e Kaiser-Friedrich-Museum. 

La capătul stradei principale din Berlin-Unter den Lin- 
den-insula Muzeelor — Museen [Insel — este o oază de 
verdeață şi de linişte. La umbra castelului, Lustgarten cu 
pajiştele sale verzi şi bazinurile răcoritoare, se continuă 
pânăla cele două muzee de o arhitectură atât de clasică: 
Altes Museum, cu colonada sa ornată de imensele frescuri 
ale lui Cornelius, şi National-Galerie, elegant templu ro- 
man suit pe trepte înnalte. Mai departe, Kaiser-Friedrich- 

Museum face colţul insulei, dând de o parte pe Kupfer- 
graben, despărţit de cealaltă parte prin Sprea de grădi- 
nile castelului Monbijon. 

Clădirea cu două etaje, de stil clasic, dominată de două 
cupole de mărime inegală, işi are intrarea pe pod — Mar- 
bijon-Briicke — in faţa statuei călări a lui Frederic III. 
Picturile sunt la etajul de sus; suind scara de piatră, in 
vestibulul imens în mijlocul căruia e statua marelui Elec- 
tor, la stânga sunt salele consacrate artei flamande, olan- 
deze şi germane, la dreapta şcolile italiane. 

Farmecul salelor constă in diversitatea lor: sale mari, 
luminate de sus, cu pereţii îmbrăcaţi în stofe cu desenuri 
bogate, pe care se desfăşoară maestoasele alegorii şi 
scene religioase ale lui Rubens, cu culorile lor vii, cu 
gesturile lor teatrale; săli mai mici, unde pe catifeaua 
verde a pereţilor reesă nobleţa unui portret de Van Dyck, 
haina neagră, mâinile finc şi figura aristocratică a unei 
marchize Spinola ; cabinete semi-obscure luminate lateral, 
unde arta lui Rembrandt atrage ozhiul asupra juvaerurilor 
şi stofelor de aur ce acopăr pe Proserpina răpită de 
Pluton, asupra unei figuri de bătrân eşind dintr'un fond 
negru, asupra reliefului minunat din celebrul portret al 
„omului cu casca de aur“ ; săli intime, de un gust aşă 
de fin, unde pe pereţii albaştri madonele de terracottă ale 
lui dela Robbia stau alături cu un fragment de fresco al 
lui Filippino Lippi şi busturile atât de suave ale lui Mino 
da Fiesole sau Desiderio da Settignano; altarul dela Gand, 
capo d'opera lui J. şi Il. van Eyck, umple singur o sală 
cu îngerii săi cântând, cu pajiştea sa verde ce înconjoară 
„mielul mistic“, cu impozantul cortej a ostaşilor lui Cristos, 
a judecătorilor, a pelerinilor şi a pustnicilor ce vin să i 
se închine. Un mic coridor, cu pereţii albi, dă o senzaţie 
de intensitate delicioasă, cu lemnăriile sale închise, cu 
tablourile olandeze în cadre negre; nu departe, tapiseriile 
tesute după cartoanele lui Rafael, dau măretței săli unde 
sunt expuse un decor de un lux regal. Un şir nesfârşit 

de camere în fine, duc la salele picturei veneţiane: camere 
pline de bronzuri, de medalii, de basso-reliefuri, de mobile 
sculptate, de tavanuri zugrăvite, de uşi incadrate cu piatră 
sculptată, unde ici şi colea se vede câte o capo d'operă 
care luminează sala, u: portret de Giorgione sau de Se- 
bastiano del Piombo, de Holbein cel tânăr sau de Albrecht 
Dürer. Nimic însă din muzeu nu are splendoarea și mă- 
retia salelor consacrate picturei venețiene, (Salele 44 și 45). 

Ca o grădină, care după verdeaţa fragedă a primăverei 
şi florile somptuase ale verei, dă toamna fructele cele mai 
bogate înna'nte de a amorţi în frigul ernei, pictura italiană 
după primăvara primitivilor săi şi vara etăței sale de aur 
are toamna sa bogată în şcoala venețiană. Palma Vecchio, 
Giorgione, Sebastiano del Piombo, Tiziano, Veronese, Tin- 
toretto, Paris Bordone, Lorenzo Lotto, Pordenone, Morone, 
Cariani dau o strălucire nespusă secolului al XVI-lea şi 
Veneţia putea să se consoleze de decadenţa sa care incepea, 
prin pompa triumfală ce o duceau pictorii săi. 

Tizian! nume magic! el triumfă şi aici: după cum la 
Roma, în mijlocul nenumăratelor capo d'opere, in oraşul 
stanzelor lui Rafael şi a frescurilor lui Michel Angelo, nu 
e tablou poate care să rămăe mai mult în memorie ca 
„Amorul sacru şi amorul profan“ al său din galeria Bor- 
gheze. Berlinul de asemenea posedă pânze deale lui 
de prima ordine. Kaiser-Friedrich-Museum a păstrat însă 
din epoca în care s'a început colecţiunea şi când un mu: 
zeu de pictură „eră considerat cam ca o colecţiune de 
istorie naturală“, calitatea de a avea specimene din toate 
epocile unei şcoli, aşa încât se poate urmări istoria ei 
forte bine. Pentru şcoala venețiană ia special, dela An- 
tonio Vivarini şi până la Canaletto şi Guardi, toţi maiştrii 
mai de seamă sunt reprezentați, 

Oricari ar fi insă seducţiunea ce o exercită artiştii vechi 
ai şcoalei, oricari ar fi bogăţia culorilor, varietatea atitu- 
dinilor, fantezia costumelor, desemnul precis al animalelor 
în „Inchinarea regilor magi“ a lui Antonio Vivarini (No. 

5), în care el uneşte delicateţa lui Gentile da Fabriano cu 
modelarea plină de forţă a lui Pisanello; oricare ar fi 
eleganța aristrocratică şi culcrile delicate ale îmbrăcă, 
mintei unei Sf. Magdalena a lui Carlo Crivelli (No. 1136), 
sau vivacitatea compoziţiunei, frumuseţa figurilor şi at- 
mosfera clară a unei madone de Cima da Conegliano 
(No. 2); oricare ar fi peisajul fantastic, atitudinele extra- 
ordinare şi fineţa coloritului in „Punerea in mormânt a 
lui Christos“ de Vittore Carpaccio (No. 23 A), privirea, 
intr'o întâie vizită, este atrasă involuntar numai de marii 
maeştrii. 

Şi mai intâi de Palma Vecchio. „In şcoala venețiană nu 
se văd niciodată sentimentele intime ale sufletului sau 
ideea religioasă, ci frumusețea, surăsul naturei, pornirea 
tinerească a simțurilor. Asta, intrun cuvânt, este portre- 
tul asemănător al Veneţiei, bogată şi puternică in mijlocul 
tulburărilor teribile din Italia“. Palma, a cărui Sta Bar- 
bara dela S-ta Maria Formosa din Veneţia a rămas ca 
idealul frumuseţii robuste a veneţienelor din sec. AVI, 
are aici două portrete de o frumuseță suverană, demne 
surori ale fiicei sale Volante aşa de mult iubită de Tiziano. 
Unul (No. 197 A) reprezintă o femee blondă, reeşind pe 
un fond negru, cu bustul gol, căutând printr'o mişcare 
plină de cochetărie de a se acoperi cu o draperie. Sobrie- 
tatea culorilor — negru, alb, roz —, factura îngrijită, fac 
din acest portret unul din cele mai bune ale maestrului, 
„Caracterul general a producţiunilor sale, scrie un bio- 
graf, este exactitatea, periecţiunza execuţiunei, amestecul 
intim al culorilor, încât este imposibil de a se deosebi 
urmele pe elului“. Cu toate acestea al doilea portret este 
cu mult superior. Dintrun colț al sălei ochii săi atrag 
irezistibil. Pe un fond format dz crengi da lauri, (No. 197 
B) care fac ua ssi de peşteră umbroasă, o fată cu părul 
blond impodobit cu şiraguri de mărgăritar, într'o atitu- 
dine plină de morbidezza, cu ochii albaştrii jumătate ìn- 
chişi, cu capul plecat pe umărul drept, pare că aşteaptă 

pe cineva. Pe faţa ei cu gura mică, cu nasul fin, O ex- 
presie de dor nespus se arată. Culorile gingaşe ale figu- 
rei şi a părului, rochea roză, cămaşa albă, braţele splen- 
dide, reesă de minune pe fondul verde închis a laurilor. 
Nimic însă nu întrece expresia sa de melancolie, atât de 
rară în portretele acestor frumoase venetiene, aşă de mul- 
țumite de viaţă de obicei. Raritatea acesteia o face şi mai 
prețioasă, 

Acelaş sentiment de melancolie însă stăpâneşte pe tână- 
rul bărbat din portretul lui Giorgione (Sala 46, No. 12 A). 
Se ştie cât sunt de rare tablourile atribuite cu siguranţă 
acestui pictor. S'a spus chiar câ Giorgio Barbarelli din 
Castel franco, „zis Giorgione pentru înnălţimea taliei şi a 
spiritului său“ nu este decât un mit. Ceeace se ştie despre 
dânsul este de ajuns pentru a asigură că a existat; mis- 
terul care invălue însă viața sa, moartea sa la vârsta de 
treizeci şi doi de ani, dau şi mai mult farmec tablourilor 
sale. Multe din ele sunt atribuite lui Tizian; stilul lui 
Giorgione e greu de definit. Cu toate acestea, el parecă 
se deosebeşte de Tizian prin mai multă viaţă, un senti- 
ment mai profund al naturei, un colorit mai nuanţat, o 
unire mai intimă între figuri şi peisaj. In tablourile sale 
domneşte un aer de melancolie voluptoasă, ce dă figurilor 
sale o distincţie supremă. Nimic mai caracteristic decât 
portretul dela Berlin: o figură fină privind pe spectator 
in faţă, părul impărţit egal în două părţi pe frunte, buzele 
fine, atitudinea liniştită, haina violet deschis, cămaşa albă 
pe un fond închis, compun un tablou de un farmec discret. 
Mâna care se razimă pe balustradă, pare zugrăvită in 
urmă, pentru a individualiza mai mult persoana. Totul 
contribue la efectul misterios al portretului: până şi in- 
scripţia care nu a putut fi explicată incă. 

Cu totul altul portretul tinerei romane cu un coş de 
fructe în mână, aşă zisa „Fornarina“, de Sebastiano de 
Piombo (No. 239 B). Aici nici un secret, nici o melancolie. 
Portretul se prezintă cu siguranţă, se impune prin atitu- 

dinea sa indrăsneaţă. Sebastiano del Piombo fu elevul lui 
Gian Bellini, pe urmă al lui Giorgione: el îl imită atât 
de mult încât tablouri de ale sale sunt atribuite acestuia” 
„Când eră vorba de executarea unui tablou, Sebastiano 
promitea uşor, incepea cu greutate, şi isprăveă mai cu 
greu încă. De aceea se găsesc aşa de puţine tablouri de 
istorie şi de altare de el... El făcu foarte multe tablouri 
de cabinet şi portrete, fără a-şi da multă osteneală“. Por- 
tretul dela Berlin este din epoca romană a maestrului. 
Sebastiano văzu că desemnul său nu putea aveă succes 
la Roma; Vasari scrie că Michel Angelo il ajută pentru 
a scădea entuziasmul romanilor pentru Rafael. Căutând a 
perfecționa desemnul său, Sebastiano nu reuşi decât a-l 
face mai ţeapăn. În portretul dela Berlin, influența lui 
Michel Angelo este vizibilă in grandiosul figurei şi a ati- 
tudinei; calităţile proprii lui Sebastiano se văd in exe- 
cuţie: „Este greu de a vedea, scrie un biograf, mâni mai 
frumoase, tonul cărnei mai roz, accesorii mai bine alese; 
astfel, de exemplu, in portretul lui Pietro Aretino el deo- 
sebi in hâine cinci nuanțe diferite de negru, imitând cu 
exactitate negrul catifelei, al mătăsei şi altele. „Venețienii 
au fost totdeauna iscusiţi în această privinţă; în „Forna- 
rina“, catifeaua roşie a hăinei, blana de prin prejur, sunt 
redate cu un adevăr nespus. Influenţa lui Giorgione se 
vede în colorit, şi mai cu seamă in peisajul văzut prin 
fereastra din stânga, care luminează atât fondul tabloului. 
Totul dă impresia unui portret tratat în „stilul grandios“ 
de o siguranță de desemn rară în şcoala venețiană. 
Ceeace face în mare parte farmecul pictorilor din această 
şcoală, este că ei reprezintă pe pânzele lor splendorile 
vieței din timpul lor. Tizian, Giorgione, Paris Bordone, 
Tintoretto, Veronese, Sebastiano del Piombo, Bonifacio, 
nu sunt artişti care să se închidă în atelierele lor, în mij- 
locul tablourilor sau ale anticelor, unde să trăească numai 
cu visul lor, ca un Michel Angelo sau un Fra Angelico. 
Ei trec necontenit pe pieţe şi pe canaluri in mijlocul mul- 

timei, ieau parte la serbările şi banchetele date de patri- 
cieni, la viaţa acestora în palatele dela Veneţia sau in 
villele de pe Brenta. Sebastiano del Pioiiibo erà bun mu- 
zicant; Giorgione cântă de minune: „concursul său erà 
cerut la concerte, şi nobilii îl chemau la serbările lor“ 
scrie Vasari. Viaţa luxoasă şi pitorească ce se ducea la 
Veneţia, da artiştilor modele minunate de tablouri: Vero- 
nese n'aveă decât să copieze un ospăț dat cu ocaziunea 
unei nunţi de patricieni, pentru a face din ea, cu puţine 
schimbări, o splendidă „nuntă dela Cana“, în care Christos 
şi celelalte personagii din Evanghelii sunt înconjurați şi 
ascunşi aproape de Regi contimporani, de patricienii in 
haine splendide, de patriciene acoper.te de brocarduri pre- 
ţioase şi de pietre scumpe, de paji frizaţi şi îndrăzneţi; 
Paris Bordone, pictorul fashionable a veneţienelor elegante 
nare decât să copieze cu exactitate îmbrăcămintele lor 
bogate, peptănăturile complicate a părului lor blond a 
cărei culoare se capătă aşa de greu, pentru a ne da por- 
trete admirabile. Niciodată pictorii nau avut în fata lor 
peisaje, personagii, interioare şi accesorii mai bogate şi 
mai pline de culoare, tablouri vii mai animate, de repro- 
dus in tablourile lor. 

Un oraş de marmură, de aur, de purpură şi de azur, 
plutind pe o apă verde ca smaragdul; o atmosferă mithică 
il înconjoară ; o architectură „din care fac parte în măsură 
egală apa şi lumina, care din marmurile preţioase, sub 
desmerdarea soarelui, compun culori de cea mai bogată, 
armonie“ ; pieţe înconjurate de clădiri grandioase de cea 
mai bogată fantezie, unde goticul se amestecă cu anticul, 
occidentul cu orientul ; faţade ornate de coloane, de pilaştri, 
de pervazuri de fereşti, de balcoane, în marmurele de cu- 
lorile cele mai bogat=, sculptate ca cea mai fină dantelă 
se oglindesc in apa canalurilor ; ici, colea, arborii totdeauna 
verzi şi florile splendide a unei grădini apar de-asupra 
unui zid vechi de cărămidă roşie, deo culoare admirabilă. 
Zeci de biserici bogate, cu fațadele lor încărcate cu statui, 

cu bassoreliefuri, cu coloane şi pilaştri ; cupole orientale 
dominând faţade gotice; o coloana. imensă ce inconjură 
piața San Marco; interioare de biserici de un fast neauzit, 
pavate cu marmure scumpe, strălucind de splendoarea mo- 
zaicurilor pe fond de aur. Locuinţi princiare, unde bogaţii 
patricieni adună, generaţie după generatie, tot ce orientul 
are mai lucsos şi occidentul mai artistic. În palatele lor, 
frize splendide înconjurau tavanele, care de obicei erau de 
lemn sculptat şi aurit. Pereţii erau acoperiţi cu piele ar- 
gintată sau aurită, sau cu tapiserii de mătase de multe ori 
imbogăţite cu fire de aur sau pietre preţioase ; uşile, sculp- 
tate sau incrustate în lemn de diferite culori ; căminurile 
împodobite cu sculpturi în cari se amestecau ghirlande de 
frunze şi de flori, sirene, chimere, amoraşi. In camerele 
unde stau de obicei gentilomii, pe mesele severe de nuc, se 
vedeau, într'o dezordine plină de artă, amfore, oale de fa- 
ianţă, vase de aur şi argint, spede mari, medalii, istru- 
mente de muzică şi cărţi legate in piele ornată. Spânzu- 
rate de tavan, lămpi de stil oriental, de aramă sau de bronz, 
din care lumina eşiă prin cristaluri de mii de culori, sau 
lanterne de fier de un desemn minunat. Talerele erau de 
aur sau de argint, paharele de cristalul de Murano cel mai 
fin. Cheltuelile ce se făceau pentru mobile erau aşă de 
mari, in cât o lege din 1476 hotări că decorarea unei ca- 
mere, în lemn, aur şi picturi, nu va putea intrece 150 du- 
caţi de aur. 

Luxul hainelor nu eră mai mic. „Erau în cameră, scrie 
un călător (Casola) ce vizitase pe o patriciană Dolfin, două- 
zeci şi cinci de fete tinere venețiene, una mai frumoasă 
decât alta.... Foarte convenabil îmbrăcate, cum am spus-o, 
nu lăsau să se vadă decât foarte puţin umerii goi. Aveau 
atâtea bijuterii în păr, la gât şi pe mâini, adică aur, măr- 
găritare şi pietre preţioase, că, după părerea vizitatorilor, 
trebuiau să aibă de o valoare de 09.020 ducați, Aveau 
obrazul foarte bine zugrăvit, ca şi restul corpului ce se 

vedea“. Numeroasele legi somptuarii promulgate la diferite 
epoci rămaseră fără efect contra luxului. 

Botezurile, cununiile, înmormântările, erau ocaziuni pentru 
a desfăşură o pompă neauzită. „O serbare în apartamen- 
tele venețiene cu pereţii acoperiţi cu aur, cu tapiserii, cu 
oglinzi de Murano, trebuia să fie ceva feeric. Catifelele şi 
mătăsăriile de toate culorile, rochiile şi peptănăturile curios 
aranjate, pietrele preţioase, străluciau la lumina miilor de 
lumânări“. „Marile recepţiuni date de stat în onoarea re- 
gilor, prinților, ambasadorilor, erau pentru a spune aşă, 
apoteoza Republicei“. 

Nici o serbare nu a fost insă mai mult descrisă de is- 
torici, pictori şi poeţi, cu culori mai vii şi detalii mai mi- 
nuţiose, decăt faimoasa intrare la Veneţia a lui Enric III, 
regele Poloniei, chemat în Francia, pentru a succeda fra- 
telui său Carol IX. „Înnainte de a se întoarce in Francia, 
Enric voi să viziteze cea mai bogată, cea mai elegantă şi 
cea mai curioasă cetate din lume. Prinții din Italia veniră 
în număr mare la Veneţia pentru a primi pe noul rege şi 
a înnălţă ceremonia prin prezenţa lor. Serbările fură pe atât 
de strălucite cât şi de fantastice ; artificii, excursiuni, os- 
peţe, iluminaţii, serenade.... Monarchul fu primit cu mu- 
zică la graniţele statului, el veni la Murano într'o gondolă 
îmbrăcată cu brocart de aur. Tineri patricieni, îmbrăcaţi 
în mătase, formau garda sa, şi şaizeci de Halebardieri, ar- 
maţi cu securi antice, cu uniforme de mătase galbenă. Re- 
gele, însoțit de Doge, fu adus la Veneţia pe o corabie cu 
patru sute de vâslaşi, in sunetul artileriei, urmat de alte 
multe corăbii şi bărci împodobite cu tapiserii, cu stofe de 
aur, de catifea, cu oglinzi, cu arme. La Sf. Nicolae din 
Lido un arc de triumf fusese ridicat, desemnat de Palladio, 
zugrăvit de Tintoretto şi Paolo Veronese. Regele fu găz- 
duit la palatul Foscari, împodobit cu tapiserii, stofe de azur şi 
de aur, mătăsării şi catifea semnate cu flori de crin. Ur- 
mară cursele de bărci, luptele pe poduri intre Castellani 
şi Nicolotti, facţiuni rivale, banchetele la palatul Ducal; 

aici, în sala cea mare fură puse mese pentru trei mii de 
persoane, cari mâncară toate în talere de argint. În sala 
Scrutinului fu pregătită o gustare, unde erau mai mult de 
o mie două sute de talere cu dulcețuri şi trei sute de fi- 
guri fâcute de zahăr. Între lucrurile curioase, se observă 
o fabrică de sticlării, ridicată pe plute mari, în faţa pala- 
tului Foscari. Regele putea astfel, din balconul său, să 
vadă cum se fabricau flori, vase şi alte minuni de cristal. 
Bucăţile de muzică, executate la aceste serbări, fuseseră 
compuse de Zarlino şi Merulo“. 

In faţa cestor serbări vecinice, tablourile lui Veronese 
care ar părea nişte scene fantastice create de imaginaţia 
sa, par poate mai jos de cât adevărul. El este cu toate 
aceste un artist minunat, intrecând pe toţi în compunere 
şi mânuirea penelului. El este inimitabil, şi toţi cei care 
au cercat să şi însuşască stilul lui, până la Paul Baudry 
şi Makart, wau făcut de cât să arate imposibilitatea de 
a-l imită cu succes. Veronese mı se simte în larg de cât 
când are de acoperit spaţii colosale, pereţi întregi sau 
tavane imense. In cadrul unei architecturi pure, care 
prin arcadele innalte lasă să între aerul şi soarele, el gru- 
pează personagiile sale in jurul unei mese bogat acope- 
rită, pe o scară, pe un balcon. Mulțimea personagiilor nu 
e de loc confuză, atât de riguroasă este composiţia. Fru- 
museţea fie-cărei figuri luate in parte este de asemenea ne- 
întrecută: femeea blondă care se pleacă surâzând pe masă 
în «Nunta de la Cana» de la Louvre este imposibil de 
uitat. Nimenea nu ştie să aşeze mai bine un cavaler ele- 
gant lângă o damă cochetă, să desemneze un paj suind o 
scară, sau un halebardier de gardă lângă o coloană. Ni- 
mic mai superb de cât „Apoteoza Veneţiei“ din Palatul 
Ducal. Veneţia, personificată printr'o femee de-o frumuseţă 
maestoasă tronează in văzduh între divinităţi; mai jos, în- 
trun balcon, femei de o frumuseţă răpitoare în atitudini 
variate o privesc; jos de tot soldaţi, popor, cai suindu-se 
m două picioare, completează tabloul. El eră aşa de stă- 

pân in arta de a compune, in cât ştii să intrebuinţeze cu 
succes spaţiile de formele cele mai neregulate. Ast-fel, în 
«Abondenţă» de la Academia din Veneţia, figurile sunt 
aşezate într'un spatiu quadrilobat cu cea mai mare măes- 
trie. Repeziciunea execuţiei sale făcea din el un maestru 
neintrecut în frescuri ; şi capo d'opera sa este poate deco- 
rarea villei Barbaro din Maser care uneşte trei nume mari: 
clădită de Palladio, decorată cu sculpturi de Vittorio, zu- 
grăvită de Veronese. Nimic nu întrece libertatea concep- 
țiunilor: un paj deschizând o uşe, o femee venind din- 
trun lung coridor, totul e o surpriză pentru vizitator; şi 
ce este mai frumos de cât capetele de femei care se văd 
privind în jos după balustrada figurată pe tavan! 

La muzeul din Berlin, Veronese are două cicluri deco- 
rative: un tavan provenid din palatul Pisani (cab. 42, Nr. 
326 —330), şi o pictură decorativă provenind din antrepo- 
situl germanilor la Veneţia, «Fondaco dei Tedeschi» (Nr. 
304, 309, 311). Tavanul represintă o scenă mitologică, ce 
se petrece in văzduh: Veronese arată acesta nu numai 
prin norii ce o înconjoară, dar luând punctul de vedere 
ast-fel, în cât spectatorul are impresia că este foarte jos 
dedesuptul scenei. Decoraţiunea din «Fondaco dei Tedes- 
chi» e şi mai interesantă. Ea represintă un zodiac imens, 
în fața căruia sunt îngropate zeități păgâne. Dacă unele 
grupuri par cam searbede, şi Jupiter prea seamănă cu 
Christos, este un grup insă «Minerva ajutând pe Marte să 
se dezarmeze», capo d'operă unde 'mâna lui Veronese 
se recunoaşte. Marte, pe jumătate dezarmat, dar păstrân- 
du-şi coiful şi două spade, râdică braţul stâng în sus, pen- 
tru ca Minerva să-i desfacă cuirasa. El are toată aparența 
grandiloquentă a unui erou al unui Ariost. 

Minerva, văzută din spate, cu coiful pe cap şi lancea 
lângă ea, este şi ea inarmată: însă haina împodobită cu 
lame de fer o acopere atât de puţin, că lasă să i se vadă 
umerii şi spatele de o culoare admirabilă. Este o lucrare 
de pictură de un farmec nespus : coloritul argentiu al lui 

Veronese apare aici cu toată distincţia sa ; culorile şterse 
ale hainelor, verdele laurilor de la picioarele divinităţilor, 
cerul albastru închis, fac să se concentreze privirea asu- 
pra umerilor albi ca laptele ai Minervei. 

Veronese redă serbările din oraş; un tablou interesant 
de Paris Bordone ne face să pătrundem în viaţă intimă a 
patricienilor în villele de pe Brenta. Tabloul se numeşte 
«Jucătorii de şah» (Nr. 169); câtă deosebire însă de ta- 
bloul anonim cu acelaș subiect, din sala de alături, in care 
jucătorii închişi intro cameră, nu se ocupă de cât de 
jocul lor. In tabloul lui Bordone, şahul nu este de cât un 
pretext, pentru a aşeza faţă in faţă personagiiie. Pe o în- 
tinsă pajişte verde, ce se ridică puţin în fund la dreapta 
pentru a forma o colină umbrită de arbori la stânga, se 
ridică coloanele şi statuele de marmură albă, vestibulul 
unei ville. Architectura sa bogată, planul pitoresc, detaliile 
bugate, toate fac din ea un bun specimen de architectură 
venețiană. Bordone'ca şi Veronese, posedă cunoştinţi vaste în 
architectură. Ce sală măreaţă construeşte el în tabloul de 
la Academia din Veneţia «Pescarul remiţând Dogelui 
inelul lui S. Marco», unde, printr'un artificiu ingenios, el 
face să pătrundă marea până în sala marelui consiliu, no- 
tând ast-fel elementul pe care să răzăma mărirea Vene- 
ţiei, pe când prin arcada din fund, deschisă, se vede o per- 
spectivă măreaţă de biserici şi palate. Architectura *de 
marmură albă din tabloul de la Berlin, reese şi mai mult 
pe fondul verde al erbei, şi al colinelor îndepărtate. Cei 
doi judecători sunt în planul întăi: oameni tineri, cu ae- 
rul grav în veşmintele lor lungi de patriciani. Unul, la 
dreapta, mişcă o piesă din joc, privind pe spectator. Al 
doilea, cu capul lasat pe mână, gândeşte, cu un aer de 
melancolie delicios ; el este departe de joc. Gândeşte el 
oare la una din frumoasele venețiene ce stau în grupă, 
departe, in fundul tabloului, sub arborii umbroşi? Portre- 
tele nu sunt desăvârşite din cele mai bune a lui Bordone 
acest rival a lui Tiziano: portretele lui sunt de multe ori 

Consarbiri Literare — Anul XLVI (il 


1162 E- 
atribuite acestuia, şi el a avut norocul de a zugrăvì ta- 
bloul pescarului dela Academie, o capo d'operă a picturei 
venețiene, cu pompa sa maestoasă temperată de familia- 
ritate, tablou care are marele merit de a tratà un subiect 
nou, şi un subiect ‘național. Dar ceace face mai intere- 
sant tabloul de la Berlin este peisajul, poiana, cerul al- 
bastru spălat recent de o ploae de vară, norii care se 
indepărtează ; personagele în costumuri variate preum- 
blându-se printre coloanele villei; valeţii purtând băuturi 
ici şi colea, grupul de femei ce stau pe earbă, in fund. 
Totul face un tablou de o varietate de culori admirabilă, 
şi portretele ajung la innălțimea unei pagini din istoria mo- 
ravurilor Veneţiei in secolul XVI. În aceaş sală, un alt 
portret de Bordone. Portretul unui bărbat îmbrăcat în negru, 
pe fondul alb al unui perete. Figura este interesantă prin 
expresia sa de mânie, atât de rară în portrete. Ceace ca- 
racterizază de altmintrelea pe Bordone ca portretist, este 
o individualizare tare, reproducerea amănunţită a trăsătu- 
rilor şi a expresiunii. Portretele lui Tiziano din contră au 
cevă care depăşeşte personalitatea modelului. Bordone este 
de o minuţiozitate rară, fie că reproduce o figură, o haină 
sau un accesoriu. De aici interesul istoric şi anecdotic al 
portretelor sale. El este mai presus de toate un pictor de 
femei: toate frumoasele venețiene au trecut prin faţa sa. 
În opera sa se pot studiă modele din timpul său, şi cea 
mai răspândită, de a-şi vopsi părul în galben. Veneţienele 
se supuneau muncei celei mai mari pentru a da părului lor 
această culoare aurie. Cesar Vecellio în celebra sa carte 
„Habiti antichi e moderni“ sub desemnul reprezentând „la 
donna che si fa biondi i capelli“ dă explicaţia modului 
curios cum damele venețiene îşi petreceau timpul pe te- 
rasele caselor lor, expunându-şi părul la arşiţa soarelui, 
după ce-l udau cu o apă specială. Cele mai diferite nuanţe 
de blond, dela blondul deschis până la roşul aprins se văd 
în portretele maeştrilor veneţiani. Un tablou de Bordone, 
reprezentând o damă pieptănându-se cu ustensilele de vopsit 

lângă ea, ne trădează secretul ocupaţiunii sale. Îmbrăcă- 
mintea de asemenea este redată de el cu cea mai mare 
exactitate: nu uită nici o garnitură şi nici o cută. Sto- 
fele vestite din Veneţia, brocardurile broşate sau tesute cu 
aur, splendidele ormesini, zendade, soprarizi, supraviețuesc 
graţie lui. Mărgăritarele, altă nebunie a Veneţiei şi a seco- 
lului XVI, cari se răspândise în toată Europa, împodobesc 
părul şi hainele modelelor lui. Nicăeri eleganța venețiană 
nu renaşte pentru noi mai precis decât într'un portret de 
Bordone, de ex. in cel dela Munchen, femeie de o statură 
maestoasă, cu talia sus, capul mic, cu o expresiune putin 
desprețuitoare pe buzele sale, cu aerul mândru în haina 
sa de stofă grea, cu mărgăritare în păr, şi spânzurându-i 
pe gât. Nuanţele argintate şi delicate ale pictorului adaugă 
la farmecul acestor femei. 


(Va urma) . 


NĂROJII 


POVESTE POPULARA DIN GORJ, CU NOTE LINGVISTICE 


(Urmare) 


Venisă dela biserică o nuntă acasă la ginere. Şi gine- 
rele cu mireasa se căzneau să intre innăuntru pe uşa bor- 
deiului. Şi mireasa eră o haia lungă-lungă, de nu-i ajun- 
geai cu mâna ’n cap; şi ginerele fae-că (1) l-ar fi bătut mă-sa 
cu ghemele-'n cap, când eră mic; aşă eră de scund (2), 
că lar fi mâncat rățele din traista şi l-ar fi bătut broaş- 
tele cu laba ’n cap. 

Şi toţi se dedeau de mama focului, că ce să facă, ce 
să dreagă, ca să bage mireasa ’n bordeiu, că uşea (3) eră 
prea scundă (2). Da unu de colo, mai cu minte: „la fărarăți 
capu miresii, mă“, face, „că altcum nu să poate s'o băgaţi 
înnăuntru“. 

Ca. auzi Văsile-al nost’ şi nărozi' asta, să plesnească, 
—nu altcevă—, de năcaz. 

De-abi (4) se furişă prin lume, pânla mireasă, şi hârşti! 
un pumn zdravăn după ceafa miresii(5) şi asta se făcu 
ghem şi de loc fu 'n bordei cu ginerele ei. 

Ailalţi oameni se puseră cu gura pe Văsile; dar însă, 
după că (5) Văsile le desluşi nărozia ce eră să facă, de 
tăiă capu miresii, îl Zoara (6) de gât şi-l opriră la masă, 
să cinstească cu toti nunțaşii, că-i scapasă de mare mna- 
goda (7). 

(1) Pae-că=pare-că, par'că. Prin sincopa lui r din pare. 

(2) Scund, scundă=—mărunt,-ă. Singurul intrebuințat cu acest ințeles. 

(3) uşea=uşa. Ne artic. se zice şi se scrie o, uşe. 2 uși (plur.) cf. 
guse sing.—guşă ; naşe=—naşi; faşe=faşă etc. 

Poate că e prin analogie cu Subst. de decl. III-a. 

(4) de-abizde-abia şi abiă=abia. Foarte frequent. 

(5) după câ=după ce că=după se. 

(6) loară=luară. In vorbirea populară ce aude /oară. 

(7) nagodă—daraveră mare; afacere compicată ; pricină grea. Se 
zice şi cârcotă=afacere,=—daraveră, pricină, proces. Mai multe cár- 
cote tac o năgodä, sau nagoda e cu cârcote multe. 

Nu-i vorba, să se fi legat cineva de el, şi Văsile erà 
om vârtos, că sfărâmă şi sdrobică(1) piatra cu pumnu. Da, 
vorb'aia, omu cu minte n'are puterea numa în mâine, dar 
insă mai multă are în cap. 

Şi aşă petrecu flăcău nost? pân’ la ziuă, cân' vru să 
plece. Da. toţi câţi erau la nuntaia,—şi erau mulţi, ca um- 
pluse ograda, —îl imbiau într'una: «Că stai, măi vere, la 
noi, c'o fi bine de tine, că te-om însura şi petine şi ţi-om 
da o fată de toată /ramușetea(2) şi cu cuprins bun, și 
te-oi face sătean cu noi, că nouă ni- place detine, că eşti 
deştept.....» 

Da băiatu, ţi-ai găsit!. Işi luă ale lui și pe-ci-i fu 
drumu. Ce să steă el într'un sat de năroji?!. Şi plecă tot 
inainte, gândind că doar o da de niscaiva oameni mai cu 
scaun la cap, să mai 'nvete şi el câte ceva de la alţii; nu 
tot el să 'ndrepte nărozia altora (3) oameni. 

Da, càn’ ajunsă, spre sară, în alt sat, văzu pe unu ieşind 
dintr'un bordei nou, cu sac(4) deschis la gură şi fugia 
p'in (5) faţa bordeiului, strângea sacu la gură, intra cu el 
în bordei, şi iarăși ieşea, şi iarăşi intră,... şi tot aşa fâcea.., 
până ce-l întrebă Văsile, că ce face. 

Da, omu-ăla: „Uite, mă vre“, face, „făcui şi eu bordei 
nou-nouţ, de-abia azi il găfa: (6) şi-acu car lumină cu sacu 
dafară, că-i beznă (7) de tot înnăuntru“. 

— „Da, bine, mă nene, bată-te 'n cap, să te bată, nu 
puteai să-i faci o fereastă (8) mă?“ 

—,„D’apăi cum dracu să i-o fac? 

— „Nici atâta lucru nu ştii?!“ 

— „Fireşte că nu ştiu, că să vrea să sti (9) făceam eu 5. 

—- „Ai vre-un căpătâi de /ăntete (10) şi vr-o beşică (11) de 


(1) 4 sdrobicâ=a faca fărâmi un obiect. de er. pâine, mălaiu etc. 

(2) /rumuşetea şi /rumuşeata=trumuseţe, Sibilizarea lui s în ş, poate 
că s'a făcut prin influența plur. adj frumoşi asupra subst, format, 
probabil. dela räd. /rumoş. 

(3) altora oameni. Unele determinative nehotărâtoare, luate ca 
adject, prepase substantivului, rămân articulate, chiar unde nu 
trebue. 

(4) sac. In altă variantă e bufoiu. (5) p'in=prin (sincopă). 

(6) gata=insprăvii, gătii Pe:t. simplu. (7) bezud=intuneric. Foarte 
frecvent. 

(8) fereast'ă=—fereastră (sincopă). (9) Să vrea şti=să fi știut (Vezi 
No. 2 pag 3). 

(10) făntete=lănteţ=—o simpsă de lemn, mai ales brad, cu dimensiuni 
variabile (vezi No. 10 pag. 5). 

(11) beşica=băşică (vezi N>. 7 pag. 19). 

bou, oriţiplă, şi câteva ţinte d'ele mici şi vre-un fierâst'ău (1) 
şi vre-un ciocan?“ f 

—,„Am de toate, am şi-o beşică, dar nu prea mare“. 

— Cat o fi. Las’o că e bună. Stai colea şi te uită“. 

Se pusă Văsile-al nost şi spintecă lăntetele cu fierăst'ăn 
făcu patru bucăţi şi le 'mpreună la colţuri cu ţinte, muiă 
bine beşica, o tăiă şi-o 'ntinse bine pe giurgiuveaua făcută 
din lăntete. Făcu în uşa bordeiului o gaură cât giurgiu- 
veaua de mare şi puse fereast' asta la uşe. Şi-acu se vedea 
binişor în bordei, că 'ncepu a se cruci şi omu-ăla de-a şa 
minune, 

Can” să plece, Văsile il învăţă, cum să-şi mai facă o 
fereastă, da mai mare, sus pe coperiş, între căpriori. 

Şi de-aci se duse 'n lumea mare şi multe nărozii vā- 
zuse. Şi fusase şi prin Târg. Şi, pe unde se dusase, mun- 
cisă omu nosť din greu; da pusese ceva parale bune la 
chimir. Da, întruna din zile, făcându i-se urât de-atâta um- 
blare şi făcându-i-se şi dor de-acas”, şi cum erà acu şi 
gros la chimir: 

„De cât cu atâţia năroji“, face el, „ce găsii în lume, mai 
bine la ai mei acas’, că totnusunt aşă de năroji caăilalți“. 
Şi-o luă băiatu nost’ înapoi, spre casă, tot pe ficere (2). 
Da, dela un loc încolo, găsi o ocasie (3) cu cai, dete omu- 
lui câţiva creiţari şi mearsă el cu ucasi'aia cam vre-o zi 
întreagă, de-şi mai hodiui (4) ăle ficere (2). Măi mearsă el 
o noapte pe Jos şi apucase acasă în ziua /a/a!/ră (5) cam 
pe cân’ eră soarele de-asupra capului. Şi ce de mai (6) 
pupături cu-ai lui de-aca”! 

Acas' la el bordeiu 'ncepusă să se /uroae (7); şi cum 
avea ceva parale acu şi eră om vrednic, unde mi-se pusă 
mă nene, de făcu neşte căşi d'ele mari, cu fereşti (8) mari 


(1) fierăst'ău (art. şi neart.)=fierăstrău cu sincopa lui r. 

(2) i plural forma popularä dela picior. Fenomenul e aproape 
general, 

(3) ocaste=căruță uşoară, briscă, trásurică de sat. Pe alocurea, 
chiar la oraș, pe „faire-part“ de nuntă scrie jos: „Veţi binevoi a 
poftì cu ocasia D-voastră“ adică invitatul sa-şi aibă trasura, căci 
nuntaşii nui pun la dispoziţie. 

(4) hodini=odihnì prin metateză. (5) /aila/fa=ailaltă cu o aspi- 
raţie (h) iniţială. 

(6) ce de mai=cât de multe, câte! Adjectival de cantitate şi arată 
abundența. 

(7) să se huroae. Subj. pers. dela a se hurui=a se urul, dărâma. 

(8) fereşti— ferestre. Sincopat şi cu plur. în i în loc de e, 

— cum văzuse el pe la târg; da nu dele boereşti, dar 
însă ca la ţară. 

Şi făcu omu nost' pătulu şi sopru mai mari si acoperite 
cu hindilă (1) şi făcu şi gard (2) la linia şoselii, cu lănteți 
de brad şi de jur 'mprejuru grădinii gard de nuele. Şi 
tot îi mai hudise (3) parale. Cumpără o vacă cu late (4) 
şi o pereiche de boi, şi un car nou. Şi totin primăvar'aia 
mărită şi pe soru:sa, Cătrina, cu un flăcău bun, deştept 
şi cu oştirea făcută. i 

Alde taică-su era cât pe-aci să așeze (5) cu băiatu-ăsta; 
dar însă,—vezi 'mneata—, nu prea avea fata zestre, măcar 
că băiatu o vrea şi-aşă. 

Şi după că aşeză acu de-abine cu băiatu-ăsta despre 
nuntă, unde făcu şi sor'-si o pereiche de căşi ca ale lui 
şi-i dete vaca şi ăi doi boi şi caru nou, şi se făcu nuntă, 
de se duse vâlvă "n lume. 

Da, lumea din sat se minună de căşile lor, şi: „Maschea! (6) 
face, câtă mai (7) căşile de mari! şi cum le-o fi făcut ăştia 
mă?! Mare minune!“ 

Şi ăşti doi cumnaţi aflară că lumea se minună de căşile 
lor şi se duseră şi ei de-arându pe la toţi, şi le crici azi, 
le crici mâine, pâna ce peste 3—4 ani, numa se pomeni 
satu cu căşi ca lumea şi tot cuprinsuîn bună rânduială. 


(1) şindilă=—şindrilă prin sincopă. Se mai zice şi şiţă, 
pia) gard=—orice fel de 'mprejuire. Nu se întrebuințează cuvântul 
uluci 

(3) hudise=rămăsese M. m. ca perf. dela a hAnidi,— ire. 

(4) lapte. Pe alocurea (Ciuperceni, Godineşti etc.) se pronunță 
lapce, pentru că fe ti-se pronunţă ce, ci. Apoi de, di se pronunță 
sau ge, gi, cu o slabă resonanțăà a lui d, sau dghe, dghi. Ba incă 
ge, gi scade la je, ji. 

Astfel se zice de ex. jejet=deget ; şi jest dest; 

lemn de cein==lemn de teiu. 

ge unge= de unde, etc. 

Fenomenul acesta nu este general; totuşi se găseşte destul de 
'ntiuns; aşa în Mehedinţi, in satul /reșmifa la vre-o 4—5 km. spre 
N. de Severin fenomenul acesta este foarte accentuat si întins. 

Astfel, mergând odată spre acel sat întreb pe o femee in drum: 

„Ascultă, dodă ale cui sunt casele alea mari de pe deal?“ 

Ea-mi răspunde: „Cășile ălea mari ge pi geal sunt ale lui d-l 
Mica Munceanu“=Casele alea mari de pe deal sunt ale lui d-l Mita 
Munteanu. 

„(5) să aşeze. A aşeză despre o nuntă va să zică a pune la cale 
şi a isprăvi definitiv cu un flăcău sau fată. Cf. barbarismul a ranşă, 

(6) Maichia!=măre! O exclamaţie de mirare. 

(7) Câtă mai căsile de mari! Ce case mari! 

maticilor de rând din zilele noastre! Cum erà să ghi- 
cească Lavoisier metodele lui Berthelot, sau Lamark'(cu toată 
„filozofia lui zologică“) cum ar fi putut să bănuiască lu- 
mea microbiană, pe care Pasteur a dat'o la iveală cu atà- 
tea taine ale ei? 

Si-am pomenit numai câţi-va invăţați dintr'o singură ţară 
şi dintr'un singur neam. Dar dacă ne-am uita şi la alte țări, şi 
am aruncă o privire cât de furişă către veacurile ce vin? 
Ce incalculabilă perspectivă de progres! Acum roo de ani, 
metrul eră o mare noutate. Napoleon, cât era de puternic, 
s'a izbit de o straşnică impotrivire, când a voit să-l intro- 
ducă in Franţa. Azi, metrul a pătruns panăîn pădurile lv- 
cuite de Negri şi de Peile-Roşii, iar noi, in Europa, am 
trecut pentru anume măsuri mai fine de la metru la micron; 
şi mâne-poimâne, urmaşii noştri se vor miră poate de mi- 
cron, cum ne mirăm noi azi de palmac, cot, picior şi alte 
măsuri de tot primitive ale părinţilor noştri.—Ba mă tem 
că timpul acela a şi sosit. Intr'o revistă de „popularizare“, 
am cetit de curând aceste rânduri, în chip deinformaţie: 

Un atom de hidrogen cântărește a mia parte din a miliarda parte 
dintr'o miime de g am: O, mg. 0090209000209009000201. Ín el se află 
vre-o mie de particele, electroni, atât de mici, în cât depărtarea re- 
lativă dintre ele e ca aceia dintre corpurile cereşti. Eiectronii sunt 
incărcaţi cu electricitate negutivă şi se mişcă cu o iuțeală de peste 
o sută «de mii de kilometri pe secundă in jurul lor (o miş:are ca a 
pamântuiui în jurul axei), iar în jarul unui sâmbure incărcat cu elez- 
tricitate pozitivă, făcând mai multe milioane de miliarde de invcrti- 
turi pe secundă (cum se învârtește şi pimântul In jaral soarelui), 

Milioane de miliarde de invârtituri pe secundă!! 

Imaginaţia lui Shakespeare e săracă şi veştedă față de a 
modestului laborant care joaglează liniştit cu acest abis de 
cifre. Hamlet care se simţea la hotarul dintre inţelepciune 
şi nebunie ar fi găsit superficială şi fără nici un interes 
orice tragedie omenească față de grandioasa dramă a pu- 
terilor dintr'un gram de hidrogen, când ar fi auzit că în 
el e atâta energie, in cât să poată ridică flota intregei Bri- 
tanii până în vârful celui mai inalt munte al Scoției. 

Faţă cu această vertiginoasă iuţeală a progresului 
tiinţific, ar trebui —vor ba lui Renan, — să fim tare mul: 
tămiţi, dacă near spune cineva de pe acum măcar cum 
vor fi abecedarele peste vreo sută de ani. 


2). Tot astfel nu poate fi îndoială nici de sporul fru- 
museţii. Câte şi câte prefaceri numai în cele din urmă 
veacuri! Unde e azi Olanda, pe vremea lui August se 
întindeau smârcuri, în care cuibăreau gâştele sălbatece, în 
tocmai ca in tundrele Siberiei. Unde este Elveţia, gră- 
dina de vară a Europei, erau codrii şi tihărai în care se să- 
lăşluiau lupii şi urşii. Dunărea lui Herodot curgea printe maluri 
tot așa de pustii, ca şi ale lui Mississipi, iar Rinul prăvălea un- 
dele sale peste stâncele dela Schafhausen in singurătatea unor 
păduri sălbatece, ca şi ale Orenocului la cataractele lui Itupire. 
Unde e azi Berlinul, Dresda, Stockholm şi alte metro- 
pole de artă şi cultură, erau bălți peste care castorul işi 
clădea colibe, intocmai ca in lacurile Canadei, iar locuitorii 
Europei beau din scăfârlii de om scalpate după metoda 
Peilor-Roşii. 

Şi ce armonioasă rânduire a vieţii de atunci şi până 
azi! Am secat bălțile, am indreptat scurgerea apelor, am 
petruit drumurile, am îmblânzit sălbătăciunile, am împo- 
dobit ţări intregi întocmaica pe nişte grădini. Dintr'un păr 
sau măr pădureţ, am dobândit sute de soiuri pe care, pădu- 
rea singură nu le-ar fi scos nici odată la iveală. Din răsura 
sălbatică, am scos neamuri intregi de trandafiri, care mai 
de care bogaţi în miresme şi culoare. Şi tot aşa cu păsă- 
rile şi alte animale imblânzite şi chiar cu rasele omeneşti. 
In loc de o singură Elena sau Phrynea, avem azi atât în 
lumea veche, cât şi in cea nouă — dela ficele Albionului şi 
până la creolele Americei — un nenumărat răsad de frumu- 
seţi omeneşti cărora le lipseşte doar lira lui Omer şi pes- 
pectiva secolelor spre a fi slăvite ca şi cea aleasă de fru- 
mosul Paris. 

In fiecare veac, sa mutat astfel hotarul dintre Ormuz şi 

Ahriman în paguba celui din urmă. Peste tot, pământul pare 
a se pregăti pentru o mare serbare, ca şicumar vrea să 
placă unui ochiu care il priveşte din depărtările spaţiului 
ceresc, 

Şi, după cum sporeşte frumusețea fizică, tot aşa se a- 
daogă şi frumosul artistic. Fiecare veac şi fiecare popor 
creşte cu ceva comorile artei. După valul cel mare dintre 
Omer şi Fidias, unda sa ridicat earăşi între Dante şi 
Michel Angelo, apoi din nou Im epoca lui Cervantes, 
Shakespeare, Moliere şi Goethe. Şi de câte ori nu se va 
mai ridica încă în lungul şir al miilor de secole ce vin! 
Nu mai vorbim de undele mai mărunte din țările mai nouă, 
căci cine mai stă să numere toate valurile din faţa mări- 
lor şi lacurilor în veşnică vibrare... 


3) Rămâne doar îndoiala numai cu privire la progresul 
moral.—A sporit şi binele, după,cum vedem că sporeşte a- 
devărul ştiinţific şi frumuseţea ? 

De la omul peşterilor până la bunul Livingstone care 
prin blândeţea sa a cucerit inimele canibalilor Africe: şi 
a ajuns să se plimbe singur printre ei, ca oarecând Da- 
niil în groapa leilor, hotărât—este un mare progresal ini- 
mei omeneşti. 

Ca nişte zâne, aci aspre,aci blânde, religiunile, începând 
cu cele mai umilite, au căutat să înfrâneze cu cântece şi 
chiar cu descântece apucăturile omului pornit spre dobi- 
tocie. Unele au nimerit mai bine, altele mai rău. Destul 
pieziş au nimerit cele ce au cercat să încredinţeze pe 
„cei flămânzi“, că sunt şi fericiţi, fiindcă vor fi răs- 
plătiți după moarte; — lăsând astfel să se ințeleagă, 
că aci, pe pământ ar fi deocamdată rândul mişeilor să se 
sature. 

Mare greşală din partea atâtor oameni vrednici şi sfinţi 
in viaţa lor, să nu arate lămurit că răul, ca şi binele, îşi 
dobândesc răsplata lor mai întăi aci şi acum, adică în cu- 
prinsul traiului pământesc al fiecăruia. Tristă scăpare din ve- 

dere să nu arate că păcatul, ori cât de tăinuit ar fi, mânjeşte ; 
că toate florile care ascund un vierme vor da un rod mai 
dinainte întinat. Mare vină atuturor variantelor de confesiuni 
religioase, care, punând prea mult înainte „viața de apoi“şi 
„răsplata de apoi“, au părut că lasă macar o clipă pe 
Ormuz sub biciul lui Ahriman. 

Alături de teologie, când mintea omenească a început 
a scruta mai adânc cauzele lucrurilor, a venit însă la rând, 
ca să incerce a lecui răul, filosofiea, sub haina vaporoasă a 
metafizicei. Pentru filosofii evdemonişti toate sunt tranda- 
firii— Democrit râdea; pentru pesimişti, toate mohorâte — 
Heraclitplângea. lar alţii, mai apatici, găsiră comod să se 
impace cu gândul că răul şi binele sunt deopotrivă, se 
cumpănesc ab initio în chip desăvârşit. 

Mare greşală şi aceasta,— din dragoste pentru o egali- 
tate d priori—să propovădueşti că Ormuz ar fi egal cu Ahri- 
man (ca doi corbi: unulalb altul negru, care s'ar încăeră 
zadarnic, fără putință de a se birui până în vecii vecilor!) 
Intristătoare doctrină, care nu făgăduiă mângâere nici 
aici şi nici măcar dincolo de mormânt, în raiul plin de 
feeriile teologiei. 

In sfârşit, în veacurile din urmă a venit la rând şi ştiinţa 
exactă, să-şi arate şi ea puterea în vindecarea răului moral. 

Până aci, dobitocului care întindea ghiara să sfăşie, te- 
ologia îi punea înainte un /abu oare-care sau ameninţarea 
cu muncile iadului. Pe cel capabilde mai multă reflexiune, 
metafizica cercà să-l aromească cu muzica vorbelor, ademe- 
nindu-l spreraiul diafanalentităţilor. Când însă fiara bimană a 
mirosit ceva din îndrăsnelile stiinței exacte, problema progre- 
sului morala devenit dintr'o dată enorm de grea. Inainte, când 
bestia simţea că e foame întindea ghiara şi sfâşia. Acum ea 
zice : ceeace e natural e fatal şi raţional. Nu mă tem de nici un 
tabu al religiunei, şi râd de orice îngăimare a descântecului 
metafizic. Am ajuns dincolo de bine şi de rău; sunt brută 
pozitivistă; sfâşiiu şi fac in acelaş timp teoria dreptului de 

a sfâşieă. Imoralitatea de odinoară erâ glumă. Adevărata 
înțelepciune e amoralitatea. .. 

E timpul prin urmare să revizuim toate ideile noastre 
despre progres. Adevărul creşte ; fără îndoială creşte şi fru- 
museţea, dar binele e un simplu non-sens; progresul moral 
e o iluzie deşartă şi ridiculă. 4/so sprach docta— canalia. 

Aşa să fie ? 

Nu credem. O cercetare mai atentă, arată că şi progresul 
binelui e tot aşa de sigur ca şi al adevărului. 

Nu de mult, legea coborâtă din slava muntelui Sinai 
zicea: „dinte pentru pentru dinte, ochiu pentru ochiu“, 
Morala asta ni se pare azi odioasă, vrednică doar de Zuluşi 
şi de Papuaşi. Şi cu adevărată mulțumire ne indreptăm uchii 
spre dealurile Nazaretului, de unde s'a auzit acuma vreo 19 
sute de ani frumoasa învățătură: „iubeşte pe aproapele 
tău, ca şi pe tine însuţi“. Cu blândul propăvăduitor, născut în 
staulul oilor, simţim că un mare val de bunătate s'a re- 
vărsat asupra întregii lumi. 

Dar nici învăţătura aceasta, cu toată duioşia lui Cristos, 
a lui Buda şi altor întrupări ale binelui moral, nu are 
un criteriu destul de lămurit. — Nu iubeşte oare pe a 
proapele său şi alcoolicul careimbie pe orice drumeţ să se 
ameţească frăţeşte cu el, bând din acelaş ulcior ? Morala acea- 
sta era deci prea umilă, ca şi bieţii pescari care o propovă- 
duiseră mai intăi robilor şi celor simpli cu duhul. 

Trebuia neapărat să se ridice tonul, şi mau alestrebuiă 
purificată datoria morală de orice aluzie mitologică la 
smoala iadului, la huriile Coranului şi la alte răsplătiri ca a- 
cestea. Intrebarea eră: se poate moralitate fără scadenţă 
şi fără ghişeu de, plată ? 

Şi atunci s'a auzit, nu dela Semiţii cu imaginaţia înflă- 
cărată de soarele Palestinei şi Arabiei, ci de la un mag 
potolit, care, in temperata noastră Europă, cercetă temelia 
raţiunei cu adevărat pure — s'a auzit o nouă vorbă: 

„Lucrează aşă, ca şi cum faptele tale ar trebui să fie 
pildă şi lege întregii omeniri“ — de azi şi de totdeauna. 

Fă ceea-ce trebue, mai întâi şi mai pre sus de toate fiindcă 
trebue. Căci pentru omul în adevăr superior, moralitatea 
e o necesitate, o lege cu totul imperativă. 

Minunatăprivelişte deasupra vieţii sufletului! vastă şi 
maestoasă, ca şi seninul unei reci nopti de toamnă! Din cer 
şi până în pământ—tăcere, iar in tăcerea cugetului, tu, 
ascultă de suveranitatea propriei tale cunoştinţe, fără teamă 
şi fără de speranţă. 

Impunător, de sigur, dar fără eficacitate practică și acest 
imperativ ; puţin temeinic, cu toate că în mintea lui Kant, 
el trebuia să fie categoric. Cum să fie... când de o astfel 
de poruncă impersonală nu pot ascultă de cât înţelepţii 
de felul celui de la Königsberg, care, în loc să se avânte 
in tumultul vieţii de toate zilele, îşi petrec existenţa lor în 
potolita nelinişte a cugetării. Pentru cei lalţi, din lumea 
de rând, ce nereal e acest imperativ! 

Cum n'a observat magul că lumea nu e o chilie de fi- 
lozof, pardosită cu silogisme, ci un vârtej de energii care 
uneori răstoarnă într'o clipi toată strategia argumentelor 
celor mai bine rânduite? Cum n'a luat seama că nu e 
poate un singur gând de acţiune, care să nu fie pătat 
(chiar fâră ştirea noastră) de umbra unei intenţii de folos 
personal, şi deci nu e cum ar frebui să fie? Există o 
faptă care, chiar în ochii celui ce o împlineşte, să nu fie 
o deviare dela idea din care a pornit ? 

Şi atunci, cum să lucrezi aşă, în cât viaţa ta să poată 
fi pildă pentru toată lumea, când ea nu poate fi pildă nici 
măcar pentru tine însu-ţi? 

Trebuia prin urmare, să ridicăm nivelul datoriei şi mai sus. 

Nazarineanul fusese. mai mult un erou al voinţei, nă- 
zuind a scăpă mascle desmoştenite;—de aceia sa şi 
suit pe cruce, primind moartea ca orice erou al acţiu- 
nei. Când propovăduia de pe munte, mulţimea uită de 
foame şi sete, sorbindu-i numai cuvântul său de revoltă în 
contra nedreptăţii ;iar când a pus mâna pe biciu, fiul lui 
David alungă din templu pe puternicii zarafi ai zilei, în- 

tocmai ca un moştenitor care, venind să facă dreptate, alungă 
din palatul părinţilor săi pe toți uzurpătorii necinstiţi. Oclipă 
voinţa i-a şovăit şi lui, dar a suferit totuşi crucificarea, dând, 
astfel un prestigiu concret tuturor poruncilor sale către mul- 
timea celor ce-l urmase. Kant dimpotrivă e un singuratec, un 
erou al cugetării abstracte. El porunceşte doar pentru sine şi 
pentru cei de un fel cu dânsul.— Pentru ca să fie asigurat 
progresul binelui trebuiau să apară eroi ai sentimentului 
etic in afară de sfera teologiei şi metafizicei. 

Şi au apărut în adevăr, — mai ales în ţara sinceru- 
lui cugetător Darwin. lar glasul lor sună cam astfel: 
Fiind-că natura samănă mult şi culege puţin; fiindcă 
in toate făpturile sale, mulţimea e mediocră de la furnici 
şi până la om, cum vrei tu să fi indreptarul lumei 
intregi, şi măsură a Datoriei, tu, un Quidam — oare- 
care, o sărmană faptură de rând, născută să te spri- 
jini, nu să sprijini; să te înveţi, nu să înveţi; să asculţi, 
nu să fii ascultat! Cuu vrei ca in ciobul tău de oglindă 
necurată, să caute o lume intreagă drumul adevărului ? Ce 
babilonie ar fi, dacă fiecare şi-ar ţinea inaintea nasului 
frântura sa de oglindă, măgulindu-se cu închipuirea că in 
ea se poate vedea „calea de aur“, cărarea sigură pentru 
indrumarea oricărei alte vieţi omeneşti ? Vai ţie făptură 
neisprăvită, pe care hasardul naşterei te-a aruncat intre 
cer şi pământ! Ascunde cât mai repede ciobul tău de im- 
perativ ne-categoric, slut şi strâmb ca şi tine. 

Nu tu, om de duzină, arătare-de-om, poţi fi indreptar 
şi pildă semenilor tăi, ci un altul şi anume: exemplarul 
cel mai ales al speţii sau varietăţii — eroul. Căci dacă 
natura, semănând cu nemiluita și alintându-se, scoate la 
iveală mai mult mediocrităţi şi chiar pocituri — /usus na- 
turae cum ziceau alhimiştii — tot ea, în clipele sale de 
trezvie lucrează cu o superlativă grijă, iar atunci, din grația 
lui Dumnezeu, prin tainica întâmplare a naşterei ese la 
lumină Omul-erou, care pare a concentră în sine toate in- 
suşirile de căpetenie ale întregii speţe. Tipic fiind, acela 

singur poate fi şi pildă pentru alţii. Acela, chiar tăcând, 
porunceşte ca un imperator; aceluia i se cuvine de drept 
suveranitatea imperativului categoric. 

lar acesta sună astfel : pe cât este cu putinţă, fii aproape 
de eroism. Ridică nivelul datoriei tale, până la nivelul 
vieţii eroilor, — singurii în care natura se arată mai vădit 
perfectibilă. Ei sunt leacul contra polarităţii răului. Ei ţin 
scara pe care Ormuz se va sui tot mai sus peste capul 
lui Ahriman. Ei ne spun că singur binele e durabil, iar 
răul e trecător — „moare“, se uită ca şi cum nici mar 
fi fost. 

Aşă învățau odinioară sub colonada Porticului ințelepţii 
şcoalei stoice, şi tot aşă a propovăduit în timpurile noastre 
Carlyle şi toţi cei la un cuget cu dânsul. 


Dar nici aici nu ne putem opri. Nicieroii nu pot fi întru 
toate un îndreptar sigur al vieţei, fiindcă nici ei nu merg 
pe o linie cu desăvârşire dreaptă. Sunt admirați doar 
fiindcă natura, neputând realiza în nici o direcţie ceva ab- 
solut, suntem bucuroşi să o vedem măcar apropiindu-se de 
tel. Cu tot călcâiul său vulnerabil, Achile e cel dintâi erou 
al Iliadei, iubit de zei şi de oameni. Cu tot neajunsul căl- 
câiului, el eră totuşi cel mai iute la fugă (òx; m4Za3), 
iar când se retrăgeă spre cort, tot răsboiul stă pe loc. 
Dar de aci nu urmează că toate faptele lui Achile sunt 
vrednice de imitat, 

Formula corectă ar fi deci alta: să lucrezi ca eroii in momen- 
tele lor de eroism. Pe celelalte, treci-le cu vederea. In ca- 
lea aceasta, fireşte, poţi călcă alături de drum; poţi şchiopăta 
şi chiar cădeă uneori, căci şi eroii cad. Dar incordează pute- 
rea ta până într'atât, încât o zi măcar, între naştere şi moarte, 
să fii aproape de eroism. Ai curaj, cum are şi natura.Cu toate 
nenumaratele sale rătăciri, universul îşi îndreaptă Singur 
greșelele. Ormuz e sigur de victoria finală. 

Aşa dar tinerii de elită—căci de ei venise vorba—când 
văd răul eşind o clipă deasupra, să nu-şi piardă curajul. 
Când mişelimea cu toate varităţile sale: politice, literare, 
sociale.. . se pare că triumfă, să nu se retragă în ungher. 
Căci astfel de biruinţe nu pot fi durabile. 

Cătimea de materie e în lumea fizică una şi aceiaşi; e- 
nergia lumii morale e una, dar nu aceiaşi, ci se adaogă 
veşnic prin solidaritatea tuturor celor buni, din toate ţările 
şi epocele. 

Dela Vede, până la Kant şi Carlyle, nici o năzuinţă 
spre mai bine n'a rămas uitată. Pe când cei răi au perit 
ca fumul, cei buni trăesc mai departe şi au acum o 
realitate mai simțită poate chiar de cât în timpul vieței 
lor pământeşti. 

Şi aceasta e dovada pipăită, că alături de progresul ade- 
vărului şi frumuseţei, omenirea se poate bizui cu ace- 
iaşi deplină siguranţă şi pe progresul tot atât de real 
al binelui. 

Din fundul carcerii sale, nefericitul Oskar Wilde, când 
a simţit că sufletul i se însănătoşează, a trimis prietenilor 
săi acest înţelept cuvânt: „în gospodăria grozav de sim- 
plă a naturii, nimeni nu primeşte decât ceiace dă el în- 
suşi“. Cine se indoeşte deci de biruinţa binelui, să ştiecă 
în realitate se indoeşte de sine insuşi, osândindu-se singur 
a fi la un loc cu aceia pe care Dante îi punein fundul 
iadului, — cu melancolicii sau „inimele negre“. 

Dinpotrivă, cei sănătoşi la suflet, ori care ar fi de- 
cepţia momentului, se înalță iarăşi gata spre luptă. As- 
scultând de frumoasele vorbe ale lui Goethe: „peste mor- 
minte — înainte“, ei nu părăsesc calea dreaptă, chiar când 
ea trece peste lespezi sub care se ascunde cenuşa celor 
mai scumpe iluzii. 


1972. Oct. 


INSEMNĂRI 
PRIVITOARE LA ISTORIA CULTURII NOASTRE 


Pentru filioque. 


De când am introdus aceasta rubrică la Convorbirile Literare, 


obiceiul insemnărilor s'a generalizat. Azi le întâlnim şi in alte 
reviste şi chiar în unele ziare. Relevăm aceasta din următorul motiv: 
Revista noastră, din principiu, sa ţinut departe de harta atât de 
adânc intrată în obiceiurile zltora, Acum câţiva ani, polemicile in- 
troduseseră o terminologie de insulte atât de variate, in cât se putea 
vorbi, întrun anume sens, de o adevărată zoologie literarâ. Ca re- 
acţiune, am socotit că ignorarea injuriilor şi relevarea obiectivă 
numai a faptelor insemnate va fi de ajuns pentru orientarea publi- 
cului, lăsând scandalul literar pe seama celor ce urmă:esc în literatură 
alte scopuri decât cele culturale. 

Lipsa aceasta de atenție pentru vulgarități pare că a fost întru- 
câtva de folos, temperând în timpul din urmă virulenţa polemicilor 
personale. Pacea e insă departe de a fi venit. 

Pomenim ca document în această privire lupta acerbă, care se dă 
acum între unii Români culți din Transilvania şi Ungaria pentru 
filioque, In clipa când zeci de sate românesti sunt primejduite In 
fiinţa lor etnică, unii conducători ai poporului nostru nu găsesc nimic 
mai urgent decât să se încaere pentru subtilități dogmatice şi să-şi 
adreseze înjurii pe care ne sfiim a le mai reproduce. Streiniicare ar 
auzi de aşa ceva şi-ar face o foarte slabă idee despre răspândirea 
spiritului critic și ştiinţific printre Români. 

Lăsând insă ştiinţa la o parte, e ceva și mai grav. Inveninarea 
luptei e atât de mare, în cât o revistă de peste munţi, Cultura, se 
indoeşte dacă Românii cu filioque vor „mai putea sta alături in munca 
culturala a Astrei“, cu cei fără filioque. 

Aceasta e unitatea noastră etnică şi culturală ! 

Dacă Românii sunt gata să-şi arunce anateme pentru două, trei 
silabe ale unei limbi pe care azi nimeni m'o mai vorbește, în adevăr: 
„viitor de aur, neamul nostru are...“ 

M, 


FAPTE, RECENSII, REVISTE 


1, FAPTE 


FIZICĂ. Evaporația solului şi a vegelalelor ca factor al persis- 
tenjei timpului ploios și rece. Când o perioadă de umezeală şi de 
scădere a temperaturii are loc, pare că ea tinde să se continue. 
Verile anilor 1910 şi 1912 ar fl o dovadă despre aceasta. Fără 
îndoială, curenţii atmosferici işi au rolul principal, însă intervin 
desigur şi alţi factori determinaţi: ast-fel este evaporaţia solului 
și mai ales aceea a vegetației. 

In vremuri ploioase, pământul păstrându-se umed, evaporează 
neîntrerupt apă, care, condensându-se în păturile superioare ale 
atmosferei, învălue cerul şi cade iarăşi, sub formă de ploaie, urmin: 
du-se ast-fel până ce fenomene atmosferice intervin ca să rupă echi- 
librul statornicit. 

Căci evaporarea solului umed e foarte mare: astfel „în luna Iulie 
aşa de ploioasă, din anul rgro, cătăţimea de apă căzută pe hectarul 
de pămâăt gul a fost, la staţiunea de chimie vegetală, de la Bellevue, 
de 218 m’. şi în August 1912, a fost de 217 m?. 6; ceea ce este de 
ajuns pentru a întreține nebulozitatea atmosferei. Dar nu numai solu: 
ci şi plantele evaporează, mai mult chiar decât el. Şi fiindcă în anii 
ploioşi vegetaţia este mai puternică, se înțelege că şi evaporarea, 
e mai imbelşugată şi ţine mai îndelungă vreme. 

Urmează însă de aici şi o scădere de temperatură, pentrucă cerul 
învăluit de nori micşorează căldura pe care soarele o trimite pă- 
mântului, iar vaporii de apă, prin condensarea lor, în păturile su- 
perioare ale atmosferei, pierd o parte din căldura lor şi revin sub 
formă de ploae cu o temperatură diminuată. Revue Scientifique 


26 Octombrie 19125. 
E. C, 


INDUSTRIE. Captarea energiei valurilor. 

Se pare, că incercarea de a se exploata forța enormă defractată 
şi cheltuită fără folos la valurile mărei în timpul fluxului şi refluxului 
să se apropie de o realizare practică, industrială. 

Intr'adevăr se vesteşte că intre insula Nordstrand şi Husum pe mar- 

ginea Balticei, au și început planurile de construcţie a unei uzine 
hydro-electrice, care să deservească cu electricitate Scheswrigul Hol- 
stein. Planurile se datoresc inginerului din Hamburg, E. Pein şi con- 
stau in esenţă în alcătuirea a două bazine enorme, 600—900 ectare—for- 
mate de digurile ce leagă coasta continentului de insulă şi prin de- 
nivelarea ce se produce în momentul fluxului şi refluxului are loc o 
cădere de apă. in bazinul inferior, care ar pune in mişcare turbinele uzi- 
nei, S’a calculat chiar că forța defractată numai în timpul fluxului ar fi 
de 5.000 cai, 

Astfel se poate zice că sa ajuns în parte măcar ca formidabila 


energie cinematică a valurilor să fie captată. 
LIN 


MEDICINĂ, Cui se datorește „răul de munte“?—Moog si Guille- 
mard au constatat la persoanele ce făceau ascesiuni pe Mont-Blanc 
modificări în eliminarea urinei. Experimental au putut reproduce 
aceste modificări la animale ţinute într'o atmosferă rarefieată, cum 
ar fi cea de la 6.000 m. altitudine. S'a constatat mai ales, că sub- 
stanțele azotate se elimină râu, cea mai mare parte fiind reținute în 
sânge. Cum simptomele răului de mare:— lipsă de apetit, durere de 
cap, greață, vărsături, somnolență $, a. se observă şi in uremie, la 
bolnavi al căror filtru renal nu lasă să se elimine substanțele azo- 
toase, experimentatorii trag concluzia că „răul de munte se datorește 
unei turburări pronunțate dar trecătoare a functiei rinichilor“, 


LLN 


METEOROLOGIE AGRICOLĂ.— In zilele de 17—24 ale lune 
Septemvrie, intrunindu-se comisiunile de telegrafie meteorologica 
şi de semnale ale timpului, s'a hotărit ca să se alcătuiască la Paris 
o comisiune de 5 membri care să formuleze un anteproect, tinzând 
la inlesnirea organizării, pe baze identice, a meteorologiei agricole 
în diferitele tări, 

S'au stabilit mai multe decizii care să fie propuse aprobării co- 
mitetului meteorologic internaţional. 

Astfel: „Instituirea unsi comisiuni permanente de meteorologie 
agricolă pe aceleaşi baze ca şi comisiunea de aerostațiune ştiinţifică 
internaţională. Această hotărâre poartă în sine o întreagă serie de 
măsuri internaţionale care vor tinde să indrumeze meteorologia ge- 
nerală către aplicațiuni practice.“ 

2) Aparate destul de simple spre a puteă fi generalizate, fie pentru 
a se măsură durata de insolaţie şi intensitatea de radiaţie solara, 
fie pentru a se observă roua, bruma, etc. 

3) „Studiul comparativ al diferitelor moduri de instalație a ter- 

mometrelor pentru a se observă temperatura la diferite înnalţimi, 
între plante insăşi şi deasupra ler; 

4) Observări sistematice ale fenomenelor de optică atmosferică : 
culoarea cerului, mirajuri, etc., de oarece asemenea observari pot 
avea mare Insemnătate In prevederea locală a vremii. 

Spre cât mai larga răspândire a constatărilor făcute, ar fi să se 
publice buletine pe decade, apărând cât mai grabnic posibil şi con- 
ținând măcar observări cu privire la: temperatură, ploaie, innălțimea 
cursului apelor. 

De asemenea se crede necesară publicarea regulată de documente 
statistice care să arate distribuirea in timp şi loc, de fenomene 
meteorologice In deosebi importante: temperatură, ploaie, furtună, 
grindină, precum şi relaţiile acestor fenomene cu natura vegetației 
care acopere solul şi condiţiile orografice şi hidrografice. 

In fiecare ţară să se creeze un anume număr de centre regionale, 
care prin mijlocirea Biroului central, să poată alcătui hărți repre- 
zentând situaţia generală a atmosferei si să statorniceasca previ- 
ziunile locale. 

Centrele regionale, independente în ce priveşte previziunile locale 
să rămână sub direcţiea stiinţifică a serviciului central, pentru a 
se păstră unitatea de vederi şi întelegerea între diferitele centre. 

Hărțile zilnice asupra timpului să se vândă cât mai eftin posibil 
Si să se trimită şcolilor primare, pentru ca întrebuințarea lor să 
devie familiară învăţătorilor. De asemenea răspândirea cât de întinsă 
a acestor cunoştinţe de meteorologie agricolă, în păturile populatiei 
dela țară, ar fi una dintre datoriile de căpetenie a instituţiilor mai 
sus pomenite. (Revue Scientifique, 26 Oct. 1912.) 


EC. 


2. RECENZII 


FLORI SACRE. — Poezii de Al. Macedonski. După legendă,o cu- 
noscută epigramă a d-lui Macedonski Impotriva lui Eminescu ne- 
bun, i-a înstrăinat orice simpatie, slujindu-i de giulgiu literar. 

A crede aşa, este a reduce o împletire mai mare de pricini launa 
singură mai reprezentativă. De fapt, noi toţi cei ce am trecut prin 
şcoala bunului simț, am crescut în cea mai deplină nerecunoaştere 
a acestui poet. Publicitatea indoielnică făcută în jurul persoanei sale, 
cabotinismul literar, viața publică fără unitate şi vertebrare, pe care 
o ducea cu nepăsare, efebii ce-l înconjorau, lipsa de măsură şi de 
disciplină sufletească, ciudăţeniile ortografice, gongorismul stilistic in 
care căzuse, făcuseră pentru noi dintr'un poet, oricum talentat, un 
personagiu de operetă........ Când ne-am deschis la viată lite- 

rară Şi am început să judecăm prin noi înşine, aşa lam cunoscut: 
cu atitudini plastice, cu efebi geniali, cu.o amăraciune în suflet ce-l 
făcea nedrept cu tot ce e talent în această țară, cu o atmosferă ne- 
suferită de laudă de sine, de smirnă îndoelnică, cu casca lui Belisa- 
riu întinsă cu o mână pentru a culege obolul public şi cu fulgerele 
lui Juvenal în ceealaltă mână îndreptate impotriva nerecunoştinţei nea- 
mului Şi a nepriceperii contemporanilor. .Veşnic, nemulţumirea unui 
om neînțeles Povestea e dealminteri veche, 


D-1 Al. Macedonski a fost negreşit un om de talent... La începutu- 
rile Liferatorului se ridicase ca şet de şcoală şi oare-cum chiar ca 
un rival al lui Eminescu; gloria lor se cumpănea... Pentru scurtă 
vreme... Soarele lui Eminescu se avântă tot mai sus, pecând d-l Ma- 
cedonski se opriă pe înălțimile mijlocii ce-i erau fireşti... In suflet 
însă avea un demon ce nu-i ingăduiă să se îngrădească la atât. 
Doria mai mult. Şi fiindcă în brazda luminoasă a lui Eminescu nu 
mai putea străluci, poetul se trase deoparte, încercând pe alte căi 
mai singuratece... De aici pornește de sigur fatalitatea soartei d-lui 
Macedonski. Istoricul literar va trebui să țină seamă de această clipă 
hotăritoare. Eminescu reprezenta tradiţia naţională, conservatismul 
istoric, dragostea pentru poezia, limba, legendele populare, şi tot o- 
dată cultura germană, pe Schopenhauer, în filosofie, pe Heine şi pe 
Lenau în poezie; eră deci firesc ca idealul d-lui Macedonski să fie 
potrivnic: modernismul exagerat, exotismul, cultura franceză în ce 
are ea mai putred, pretiositatea de formă, frânturile de limbă goale 
de înteles, nerecunoasterea pentru tot ce e etnic, şi mai ales o lipsă 
desăvârşită de măsură. 

Aici stă petrea d-lui Macedonski: nu în epigrama împotriva lui 
Eminescu, ci In dorința de a cumpăni pe Eminescu, reprezentând 
contrariul. 

Calvarul poetului dăinueşte de peste două zeci de ani. 

Un astfel de ideal de artă nu putea fi pe gustul şi pe înțelesul 
mulţimei. 

D-l Macedonski îşi înstrăină dintr'o dată massele populare. Dar 
ceia-ce e mai trist, nu putea fi nici pe gustul oamenilor cumpătați, 
cu judecată serioasă, cu adevărat culți, ce ințeleg să se înmlădie for- 
melor noi de civilizaţie, păstrându-şi tradiţia si individualitatea et- 
nică. Mulțimea şi elita intelectuală îl părăsiră. 

De atunci d-l Macedonski e o tristă rămaşiţă ce se sbate pe marea 
deslănțuită spre a ajunge la mal... A făcut tot ce i-a stat In putință 
pentru a atrage atenţia publicului. In jur nu i-a rămas de cât o gardă 
de fideli, „n cheag de „efebi“ şi de esteţi cari au crezut că pot în- 
locui prețuirea mulțimei și oamenilor de gust prin tam-tamul infer- 
nal al negrilor, şi prin muzica sgomotoasă a corvbanţilor... S'au ftn- 

șelat. Prăpastia s'a săpat tot mai adânc. Nimeni nu mai urmăriă ce 
scriă d-l Macedonski. Ar fi putut aruncă poeme de lavă, şi tot n'ar 
fi luminat şi incălzit pe nimeni. E o mare şi meritată răzbunare. 
Nu-ţi poţi bate jo: nepedepsit de bunul simț. Şi când ridicolul a a- 
coperit pe cineva sub apele lui tulburi, scăparea e grea. 

După ani lungi de tăcere ispăşitoare, de uitare şi de exil volun- 
tar, d-l A. Macedonski reapare nevindecat. In jur acelaş zumzet de 
efebi extaziați dinaintea Maestrului, acelaş sgomot de notițe, dee 
couri în cari ni se vestește că „tara a câştigat in sfârşit pe Macedon- 
ski după ce se incercase Franta să ni-l fure“, aceeaş mireasmă de 
smirnă indoelnică... Curând, curând, publicul înduioşat o clipă de 
nenorocirile poetului, va cădeă în vechea lui nepăsare față de acest 
cabotinism nelecuit, care nu are nici farmecul unui ridicol nou. 

Inainte de a ajunge în această stare ce e de prevăzut, d-l Mace- 
donski a dat un volum de poezii. Să ne grăbim să-lcitim, cåt il pu- 
tem citi cu indiferență şi inainte ca atitudinea poetului să ne strice 
efectul poeziilor d-sale. Pentru aceasta trebue să ne sforţam a uită 
cele câteva articole publicate de d-l Macedonski, goale de inteles, 
nesigure ca formă şi lipsite de umbra umbrei bunului simţ, 


Dacă n'am cunoaşte nimic din activitatea trecută a d-lui Macedon- 
ski, nu i-am înțelege reputaţia ce nu răspunde de loc cuprinsului 
acestui volum... Pentru ce a fost privit ca şef a! şcoalei simboliste ? 
ca poet „damnat“? ca vânzător de cuvinte seci ? ca Zeus nefelege- 
ritul—adunător de nori aristofanici, de sonorități zadarnice? Pentru 
ce i s'a aruncat atâta hulă din partea contemporanilor ? Pentru ce 
un sfert de veac a fost acoperit sub nepăsarea desprețuitoare a lu- 
mei cititoare? Pentru ce, pe de altă parte, a fost ridicat pe scuturile 
câtor-va esteți enturiaşti ce au văzut in d-sa un şef de şcoală, un 
novator, un pontif al simbolismului neințeles? Volumul /'/ors sacre 
nu ne dă deslegarea tainei. 

In el nu găsim nimic n»u, nimic care să treacă peste obişnuit şi 
în rău şi în bine, nici o urma din simbolismul poeţilor desorbitaţi, 
a ingrâmâditorilor de nouri sonori. Dimpotrivă, versuri limpezi, multe 
irumoase, unele foarte frumoase, cele mai multe fără căldură, de o 
plasticitate insă mai totdeauna căutată. 

Intran cuvânt, toate insuşirile unei poezii parnasiene, al cărei i- 
deal stă în trumuseţa formei, a conturului, in bogăţia rimei, şi in 
strălucirea icoanelor. Ilotărit, d-l Macedonski e un parnasian, şi nu 
un simbolist... Pentru ce atunci a trebuit să urce atâțea ani calva- 
rul înnoitorilor, când şcoala parnasiană şi-a dat de mult mâsura in 
poeţi mari şi e privită ca o şcoală veche împotriva căreia nimeni 

nu se mai ridică? De ce răstignirea, buretele plin de oțet şi sulița 
centurionului pentru un poet ce cântă un Avatar sau Vasul, pe urma 
lui Jose-Maria de Heredia ?.. 
Citind versuri ca: 
Uitată mi-este groapa sub flori şi sub parfume (sic) 
Dar tot mi-aduc aminte...—fu Cretus al meu nume, 
S?n for purtam tunică (?) cu ciucuri elineşti, 
... te gândeşti îndată la cunoscutele Trofee, cu mai puţină eufonie. 
Citind Zevki şi /mn la Satan te gândeşti la Leconte de Lisle, cu 
mai puțină filosofie, avânt şi mitologie. Psalmii moderni amintesc 
pe Verlaine. Mărgele de Olt sunt un tribut întârziat şi stângaci u 
poeziei şi ritmului popular... Pretutindeni ne cuceresc aducerile 
aminte. . . Unde e deci noutatea „detestabilă“ pe care atâția au 
înfierat-o şi câţiva au proslăvit-o ca ceva fără seamăn? Dimpotrivă, 
nu întâlneşti decât un vers, fără multă taină, cam laborios închegat, 
dar sonor; nu întâlneşti de cât un poet ce a citit multe, şi nu uită, 
ce ştie spune frumos, dar nu are în adevăr o personalitate im- 
punătoare. 


Când scriu despre un poet sunt obişnuit să-i caut toate strunele 
lirei sale, să văd ce anume il inspiră, şi, de se poate, să ajung până 
la insusirea de căpitenie. . . Am încercat şi cu d-l Macedonski şi 
nu mi-a fost cu neputinţă. 

Ce cântă acest poet cu deosebire ? 

Dragostea ? — nici odată. . . Neantul vieţei? — nu. Iubirea de 
viaţă ? — nu. Neamul? — nu. Linistea ? Fericirea ? Natura? Trecu- 
tul? Viitorul? Orasul tentacular sau câmpia bucolică ? — nu, nu. 
Atunci ce? 

Nimic anumit și stăruitor nu te cucereşte. Poate: câțiva vagi 
„efebi“, melancolia poetului ce şi-a perdut tineretea pentru zădar- 
nicia unei arte neințelese. Atât. Incolo : 

. . . Fu Cretusalmeu nume, 
Șin for purtam tunică cu ciucuri elineşti . . . 

Adică o poezie plastică, evocatoare, dar fără suflet, fără viaţă, fără 
căldură, o poezie sculpturală, dar fară sbucium, fără personalitate. 

Sonoră şi armonioasă de multe ori, să nu se crează însă că şi 
impecabilă. D-l Macedonschi e încă departe de maeştrii sài. Nu arare 
gasesti în versurile sale nesiguranță de limbă, expresii ce nu spun 
nimic şi mai ales un amestec de eleganță cu vulgaritate ce isbeşte. 

Câteva pilde: 

Vorbi in al meu sânge al patimilor grai, 
Eram atletul plastic, întors abia din castre, 

Şam pus — sub piept sdrobind-o — când lung o sărutai, 
Jaratecul de buze pe forie din astre. 
„ „Florile din astre nu înseamnă nimic. 


O singur zeu — fiindcă rău — iar răul este forţă. . . 
„+. Fimdcă rău, e o construcţie franzuţească de neingăduit, 


Și cuprindă ambrozie sau foşircă de vin acru. 
„« Ambrozie şi poşircă e ca şi cum ai spune Napoleon Tanase. 


.. Dar ascundă sau Tenedos, sau otravă si puroi 

Chio roşu, sau miresme, — meargă tot în voia sorței,— 

Când e vasul de-aur virgin moralistal e greoi, 

Şi în fond, se bea tot viața chiar când bei balsamul morţei. 
. . Puroi e vulgar; în fond e gazetărie. 


Pretutindeni e«'ntuneric, neagră moarte pretutindeni 
Sub uitare, ca'ntr'o vatră, zace al traiului transport ; 
„Al traiului transport ! 


Străvesie palpitare de noblețe sufletească . . . 
„„ . Când întrebuințezi cuvântul palpitare trebue să pui diafand. La 
haine negre se pun şi ghete de lac. 


Şi-ţi aduc un corp în sdrenţe şi un suflet ultragiat (€! 
lar pe vechiul zid pe care liliacu-atârnă grape. 


Şi că giulgiurile morţei sunt drapări de'nvingători. 


In tot volumul, o singură poezie se ridică peste celelalte si prin 
unitatea ideei, şi prin bogăţia formei: Noaptea de Decemyrie. În să- 
răcia şi îngheţul odăei, poetul zăreşte de odată o flacără sub vatră, 
ce-i aduce inspirarea. l-apare ca In vis emirul Bagdadului. Inconju- 
rat de toată bogăţia şi feeria orientală, el e nelinistit: voeşte să vadă 
Meca, Cu o caravană de cămile şi de robi porneşte spre cetatea vi- 
sată. Merge deadreptul, prin pustiu, zile şi ani indelungaţi, Nu mai 
ajunge. Pier cămilele, pier caii, pier seizii. Rămâne singur emirul, 
dar iată şi Meca !.. Minune insă: zidurile cetăţii încep să fugă şi 
ele ca o nălucă. 

Spre albele ziduri, aleargă,—aleargă, 

Și albele ziduri, lucesc,— strălucesc, 

Dar Meca, incepe și dânşa să meargă. 

Cu pasuri cen fundul de zare—o răpesc, — 
Și albele ziduri, lucesc,— strălucesc !.. 

Poetul simbolizează pe visătorul, pe artistul indrăgit de un ideal 
pe care il urmăreşte fără a-l ajunge vreodată. Simbolul nu e nou, 
dar e gisţinut cu vigoare, cu o risipă de icoane poetice, şi o bogă: 
ție de decor oriental ce trece de hotarele simplicităţii clasice. Ori- 
cum, e o poezie nobilă, frumoasă deşi cam prea ostentativă. 

Pe lângă emirul ce merge în pustie, d-l A. Macedonski a zugrăvit 
un alt drumet „pocit“ care, târându-se pe drumuri cotite, ajunge tn 
cetatea visată: 

„„„ Şi vede pe-o iasmă ce'i trece sub poartă, 

Pe când şovăeşte cămila ce'l poartă... . 


Si 'n Meca străbate drumețul pocit, 
Plecat, schiop şi searbăd pe drumul cotit, 
Pe când şovăieşte câmila cel poartă, . . 


Ni se spune că în acest „drumeț pocit“ poetul a zugrăvit pe Emi- 
nescu, după cum se zugrăvise singur în emir. Nu ştiu dacă e adevă- 
rat. Dar dacă ar fi aşa, e o gresală, Nici un scriitor na mers mai 
drept ca Eminescu; nici un scriitor nu s'a luptat mai cinstit cu i- 
deea, cu forma, cu limba de cât Eminescu ; după cum nici un serii- 
tor na mers mai pieziş, de cât d-l Macedonski, 

E drept că, după cea rătăcit pe atâtea căi cotite ani indelungaţi, ne 
vine acum cu un volum de versuri ce nu aduce nimic nou de cât 
doar o muncă cinstită, pe urma altora, cu frumuseti de amănunt, şi 
cu pretenţii cumpătate Citindu-le, uiţi şi lauda şi vrăşmăşia cu care 
a fost troenit până acum d-l Macedonski, şi că, ori cum, e un poet 
care nu merită : 

Ni cet exces d'honneur, ni cette indignitè. . . 


E. LOVINESCU. 


PER. PAPAHAGI. Din freculul cultural al Aromânilor, An, 
Acad. Rom. 1912. 

In momentele acestea, când se va decide pentru vecie soarta e- 
lementului românesc din peninsula Balcanică, d. Papahagi dă la lu- 
mină o foarte sugestivă pagină asupra trecutului cultural al Aro- 
mânilor, După ce, în legăţură cu altă lucrare a d-sale (Scriitorii 
Aronuini) reaminteste vremea de mare înflorire a Românilor dela 
sudui Dunării, dă acum dovezi nouă că, mergând pe calea lor izo- 
lată dea noastră, Aromânii puseseră o frumoasă temelie de cultură 
proprie. Vasul Simota, cu inscripţiile sale în limba română, (cu ca- 
ractere greceşti) e o dovadă nu numai de buna stare materială, dar 
şi de iniţiativă in cultivarea limbei. Legăturile cu colonia aromână 
din Viena şi întinsele relaţii comerciale, precum şi viața industrială 
a centrelor aromânesti din Balcani e relevată cu amănunte intere- 

sante în cel mai innalt grad. Paginele despe viața de iarnă a satelor 
industriale de ps vârful munţilor, unde Aromânii își păstrau au- 
tonomia lor politică şi o gospodărie de o soliditate arhaică sunt vrednice 
să fie citite şi răscitite de toţi cei ce nu ştiu încă ce comoară na- 
tională e pusă acum 1n joc;prin noile relaţii politice ce se vor stabili 
în Balcani. Abia cetini aceste pagini, poate cineva pricepe intensa 
viață sufletească din descrierile novelistului Beza. 

In treacăt, ni se pare foarte nimerită explicarea originei numelui 
Calări a oraşelului pe care Weigand si alţii îl confundă cu „Reiter“, 
călăreț. [n realitate nue vorba de cât de munţi „călări“, adică se înfă- 
ţișează, ca şi cum ar fi suiţi unii peste alţii. De la munţii călări, s'a 
ajans numai la călări, după cum zici de pildă Arsa în loc de coasta 
arsă, Seaca în los de valea Seacă etc. 


M. 


D-R. 1. NISTOR. Zur Geschichte des Schulivesens in der Bukowina, 
Cernăuţi 1912. 

Noul profesor de istorie de la universitatea din Cernăuţi ne trans: 
portă în vremuri de slavă şi de durere, schiţând fazele mai veclu 
ale culturii noastre şi apoi starea şcoalelor în Bucovina înstreinata, 
Sinonimia dintre dascăl (cântăreţ bisericesc) şi profesor e subliniată. 
In deosebită lumină e înfăţişată Academia din Jaș:, unde funcționau 
profesori de mare renume precum şi silinţele lui Gr. Matei Ghica pen- 
organizarea învăţământului. Se relevă de asemenea rolul foarte in- 
semnat pe care îl aveau episcopii ca inspectori şi indrumători ai 
şcoalelor. Atât de reală era înflorirea studiilor academice în laşi, in 
cât veneau şi tineri din alte ţări să Studieze acolo (p. 16). In telul 
acesta, apropiindu-se de şcoalele din Bucovina, autorul lasă oricărui 
impresia foarte documentată că Austriacii n'au găsit o țară sălba- 
tică şi pustie când ne-au luat Bucovina, ci un ţinut cu o populaţie ce 
ştiă despre cultură de sigur tot atât, cât cele mai multe din ţările 
monarhiei în epoca aceea. 


M. 


D'r. IOAN LUPAȘ. Misiunea episcopilor Gherasim Adamovici şi 
loan Bob, la curtea din Viena in 1792, Sibiu: 1912. Harnicul proto- 
iereu din Sălişte ne aduce o prețioasă contribuție la cunoaşterea im- 
prejurărilor în care s'a realizat emanciparea elementului românesc 
de peste munţi. Se arată ce însufleţire a provocat edictum toleran- 
tiae (1781) şi ce deziluzie a urmat după era joşefină, când a inceput 
reacţia feudală. In cercul de fer care se strângeă din nou Impreju- 
rul nefericitului nostru neam, in chip firesc împotrivirea trebuia să 

se manifeste prin cler—singura manifestare. organizată a vieții noa- 
tre naționale. Se arată cu câtă timiditate cei doi capi ai bisericei, 
cerând voe să călătorească până la Viena, au intervenit pentru nea- 
mul lor. Cu această intervenire comună se anunță oare cum fru» 
moasa manifestare de la 1848 şi era statutului organic de sub Şaguna, 
In vremuri ca acestea, când absurde certuri confesionale rod pute- 
rea noastră națională. reamintirea faptelor de acum o sută şi ceva 
de ani poate contribui la o reală înseninarea a conştiinţei condu- 
cătorilor noştri. 
S. 


1, RĂDUCANU. Le credit populaire en Roumanie, Gand 19r2 

Sub formă de raport innaintat unei comisiuni de credit apare in 
„Bibliothèļue de l'institut international pour l'étude du probléme 
des classes moyennes“ un studiu al tânărului economist asupra cre- 
ditului nostru şi în deosebi asupra băncilor populare. Interesantă 
e chiar din primele pagini relevarea creşterii de populație în ulti- 
mul deceniu. Dacă cifrele sunt bine dibuite, am sporit în 10 ani cu 
1 milion de suflete. Se arată apoi lnceputurile creditului popular 
și se semnalează în deosebi mişcarea băncilor populare şi organ 
zarea casei rurale, pe care autorul o apără de invinovăţirea d-lui 
Gherea şi a celorlalţi sozialiş:i, că ar fi o greutate mai mult în 
evoluţia economică a satelor noastre, îngramădind pământul f1 
mâinile sale, Autorul relevă că această stagnare a împărțirii mo- 
şiilor cumpărate se explică prin scopul casei de a da țăranilor o 
educaţie agricolă prealabilă, silindu-i să se ocupe de arenda ace- 
stor moşii şi invățându-i să e:onomisească. 

Foarte semnificative sunt unele tabele statistice. Cea de la pa: 
gina 37 arată că 313.737 plugari reprezentând 70%, din numărul 
asociaţilor au numai 9.709.000 lei, pe când 3187 au ro milioane, 
Aceasta arată că partea mare de capital e fruntașilor din sate. 

In genere, lucrarea ecu ingrijire scrisă, şi dă vederi foarte suge- 
stive asupra unei insemnate părţi din mişcarea noastră eco- 
nomică. 

E. M. 


3. REVISIE 


LA NATURE. Octomvrie, 1912. Microradiografia. Se stie că, 1n- 
trebuințarea razelor X a transformat cu totul condițiunile in cari 
se fac operaţiile chirurgicale. O altă aplicație foarte importantă 

a acestor raze, este fotografierea cu ajutorul lor, a obiectelor micro- 
scopice. La recentul congres al Asociaţiunii franceze pentru înnain- 
tarea ştiinţelor, Domnul Piere Goby din Gresse, a arătat însemnă: 
tatea acestei aplicaţiuni. 

Nu se pot înşiră aci numeroasele foloase la cari dă naştere mi- 
croradiografia, Totuşi vom spune, că, prin ajutorul dispozitivelor 
speciale, D, Goby a reuşit să înregistreze imagini radiografice foarte 
clare a diferitelor animale microscopice, cum sunt protozoarii cu 
test calcaros sau şi animale ceva mai mari, ca moluşte cu cochilii, 
apoi membre de ale vertebratelor mici, etc. Aceste ființe microsco- 
pice opace se pot studia acum în structura şi organizația lor. 

Se vor putea studia cu totul amănunţit, în Paleontologie, fărfi/e 
interne ale ființelor mici cari joacă un rol atât de important in for- 
marea rocelor calcaroase şi silicioase din toate epocele geologice. 
Se pot descoperi noui specii, se pot desvălui confundările ce au pu- 
tut scăpă până acum, 

In Conchiliologie, cochiliile devenind transparente vor fi studiate 
foarte lesnicios şi exact în conformaţia lor internă. 

Prin urmare, Microradiografia, este un nou mijloc puternic de stu- 
diu amănunţit şi exact, al tuturor obiectelor, cari din cauza opaci- 
tăţii lor, nu puteau fi observate cum trebuie până acum prin micro- 
fotografie sau prin secţiuni tăiate în obiect, totdeauna lungi şi delicate, 


e, e 


REVUE SCIENTIFIQUE. — 12 Octomvrie, 1912. In articoiul intitulat : 
Despre stiință, natura, utilitatea şi învățământul e,D-l H. Le Chatellier, 
pe lângă lucruri in genere cunoscute, face unele observăr privitoare 
la însemnătatea studiului limbilor clasice şi a studiilor literare în 
genere. Autorul, susținăud nevoia răspândirei spiritului ştiinţific, 
chiar şi la cei cari se ocupă cu ştiinţele, găseşte „că denumirile 
de ştiinţe şi litere date acelor diviziuni a invățământului se- 
cundar sunt un adevărat non-sens. De fapt, una din aceste divi- 
ziuni se referă la studiul lumii materiale şi cealaltă la aceea a lu- 
mii psihice. Insă studiul lumii materiale.., cel puţin sub forma sa 
actuală, este nu tocmai favorabilă desvoltărei spiritului ştiinţific. 
Aceasta pentru că insăşi faza de perfectibilitate la care au ajuns 
multe științe, le fac să fie de multe ori numai un mijlo= de încăr: 
care a memoriei, şi fiindcă prea se are în vedere utilitatea cunoş- 
tințelor căpătate de la ştiinţe In genere, iar nu formarea unui spirit 
ştiinţific—lucru pe carc D-l Le Chateller îl socoate ca pe adevăratul 
scop pe care trebue să-l aibă în vedere invăţarea obiectelor numite 
ştiinţifice in cursul secundar. Pe când învățământul literelor diferă 

complet de acel al ştiinţelor; principiul său esenţiale ca să menţină 
neintrerupt deştept spiritul tinerilor pin schimbul necontenit de 
idei şi de sentimente ; el realizează singura metodă de educaţie în 
adevăr eficace: le frottement, Linterpenttration de deux intelli- 
gencest. Pare că obiectele literare să fie prin însăşi natura lor în 
stare de a produce efectul acesta, de oare ce oameni de ştiinţă 
şi pură şi aplicată, socot necesar studiul literaturei, a clasici- 
smului în special, pentru formarea mai deplină a unui spirit ştiin- 
tific. Intotcazul observările care se fac în articolul menţionat, prezintă 
un nou argument în sprijinul studiilor clasice, cu atât mai intere- 


sant, de vreme ce vine de la cei a căror „preocuparea de predilecție 
este ştiinţa. 

BĂNCILE POPULARE 


In problema economică a satelor noastre, băncile populare 
joacă un rol foarte însemnat. Cu privire la conducerea lor 
Sau emis multe opiniuni. Intr'un articol din 1907, <îndătăt-— 
spre şcoală», se arăta chiar din cel dintâi an de mare exten- 
siune a băncilor, ce problematic poate deveni amestecul 
corpului didactic în conducerea de toate zilele a acestor 
institute financiare. De atunci au apărut rapoarte oficiale ale 
inspectorilor și revizorilor (1909), arătând acelaş lucru. lată 
acum că chiar unii învățători atrag atenția asupra acestei 
primejdii. 

„In vălmășagul de glasuri asupra acestei chestiuni vitale 
pentru populația rurală, unele apărând cu îndârjire aceeace 
au faptuit, altele atăcând pieziş ori drept, altele simplu rătăcite, 
n'aş îndrăzni să mă amestec, dacă n'aș crede c'a sosit timpul 
când, în ce ne privește ca învățători Zrebae să avem altă 
poziţie față de aceste instituţii, decât până acum. Izvorite din 
dragostea și din jertfa învăţătorilor, au ajuns astăzi să fie privite 
în majoritatea cazurilor, aproape numai din punctul de vedere 
al folosului material ce isvoreşte din ele pentru conducători. 

Să mă explic. 

Ai înființat banca din dragostea către săteni, luat de săteni, 
luat de curent, ori chiar impus de mai mari ; căpităluş mic, 
Pai ocrotit la sânu-ți călduros ca pe un copil anemic, ca nu 
cumva vântul dușmăniilor şi ambițiilor să-l doboare. Şi ţi-ai 
jertfit 2, 3, 4 ani în muncă fără preget și fără plată ca so 
așezi pe baze cât mai solide. Răsufii ușurat. Ai ajuns la 
suma pentru care colegul X încasează 20—30—40 lei lunar. 
Prin prieteni şi cunoscuți răspândești cererea nepretențioasă, 
că ar fi bine ca pentru toată munca să ai măcar un 10 lei 
pe lună. Explicații, socoteli, ochii dulci înaintea adunării ge- 
nerale, leafă aprobată. După doi ani vei încasa 20—30 lei 
şi tot astfel vei ajunge la 40—50—80 ori 100 de lei pe lună. 

Ei bine, vei zice, muncesc, cer plată. Să vedem. 

Nenorocul e că în sate se mai găsesc și alți cerșetori în 
haine negre — care simt că la bancă, dascălul își face rost 
de lefușoară bună. 

Preotul a cărui leafă mizerabilă de 50 lei plus venitul 
nesigur al credincioşilor de azi, se pune pe gânduri și'și face 
judecata că, dacă tu dascăl, pretinzi leafâ dela bancă ca 
«apostol al ridicărei săteanului», de ce n'ar încasa şi el care 
e adevărat «apostol». Mai e'un biet notar, care pe lângă 
salariul dela sat, plus venitul din popor, mar da cu piciorul 
la asemenea spor de leafă. Mai e un perceptor deprins cu 
socoteli de «incasso» şi plăți.. dar câți nu sunt, câți şi mai 
câți... Și atunci, sforile încep a se trage pe la alegeri de 
consiliu, politica de șatră începe, anchetele curg. Acum 1) 
dacă ești mai blagoslovit primeşti să intri în amestec cu 
surtucarii cei-l'alți şi ți-i așezi de pe valoare sateliți împrejur, 
împânzind consiliul de administraţie. Care va să zică: în 
casa de fier, bani deslegați din legătura cu 99 de noduri, 
bani ruginiți de sudoare și de lacrimi, bani sortiți să aline 
durerile şi nevoile celui prea mult apăsat, iar deasupra acestei 
case, un stol de surtucari aceste păsări cu ciocul de fier, 
cum i-au caracterizat bătrânii, — cari vor voi și cât vor voi, 
vor lua împrumuturi ei și rudele, cât nu îngădue legea nici 
pe sfert ; îşi vor pune lefi cât mai grase, jetoane de pre- 
zență pentru toți consilierii, vor trece ca cheltueli extraor- 
dinare banchetele de Maiu, etc. şi, dă Doamne bine. In 
țara boului, curge lapte pentru cei vicleni. 

Ori, al 2-lea) dacă nu-ți plac ochii tuturor, îţi vei apropia 
o tabără lângă caşcaval şi alta va rămânea pe din afară. 
Vă închipuiți: lui X, care are amante pentru 500 lei, să 
nu-i dai nici o sută pentru că-i deal lui ].; iar lui N. care 
nare după ce bea apa, să-i dăm 400 pentrucă-i de-al nostru. 
Pe R. silește-l să plătească capetele, fiindcă ne-a făcut hoți 
şi mâncători ; iar lui M. adaugă-i dobânda la capete, că doar 
n'o să moştenim noi banca.. și cari or veni pe urmă să 
o descurce. - Imi faci un pogon de secară, capeți împrumut 
200 lei; ori:—azi n'am timp să vii mâine, şi-atârni spre 
cârciumă, de mâine, poimâine, și așa dintr'o sută îi dai omului 
numa! 80, 10 dobândă și 10 la cârciumă. Si ai sdruncinat 
creditul băncei, i-a slăbit siguranța capitalului, împrumutând 
pe insolvabili, ai omorît încrederea oamenilor, ai nimicit 
banca, căci înjghebarea aceasta de bani ţărăneşti s'a făcut 
numai în jurul credinței ce o aveau pentru moralitatea con- 
ducătorului și nu de dragul tuvărășiei. Dintrun instrument 

de ajutor şi alinare creştinească ai ajuns la cel mai mârșav 
instrument de ruină și spoliațiune : pe ei, cu al lor. De unde 
a-ți pornit și unde a-ți ajuns? 

lar cea-laltă tabără se pune pe lucru: acuzări, anchete, 
mărturisiri, cheltuirea ultimilor economii, sdruncin sufletesc 
şi desgust de şcoală ; fugă peste Prut, desgustătoare sinu- 
cidere, ori în cel mai ușor caz, exil în Dobrogea pe malurile 
mărei, ale cărei valuri au oglindit fruntea gânditoare a 
strămoșului Ovidiu, iar azi plâng jalea sufletelor sbuciumate: 
ale slujbașilor fără caracter ori a victimelor răutății. 

Veţi zice că exagerez?! Nu, luaţi seama bine! Afirm 
descreditul şi ruina băncilor populare sunt cărdăşiile de sur- 
tucari din consiliul lor. L'ai scos pe sătean din mâna surtu- 
carilor frâncuitori dela credit şi l'ai aruncat în mâna ăstor- 
Palţi. Şi gândiți-vă bine ; surtucarul dela țară e mult mai 
fâră scrupul și fără frică decât cel dela oraş. Căci câți 
«burghezi» spoliatori dintre aceştia ridicați pe seama țără- 
nimei naive ? 

Nu cu aceștia ai pornit la lucru. Ci cu minţi mai răsărite 
dintre țăranii electrizați de cuvântul tău şi cu judecata de 
sub pletele albe ale bătrânilor, cari au înțeles tot rostul 
gândului bun pe care îl spuneai. Şi acum ai luat cheile din 
mâinile cari tremură când se îndreaptă spre casă și le-ai 
dat în mâna celui care ştie să scoată bani din zângănitul 
lor ; te-ai lipsit de sfatul celor cu aceleaș nevoi şi te-ai în- 
conjurat de acei cari văd în țăran o gâscă de jumulit. Bancă 
țărănească cu capital țărănesc pentru nevoile lor, condusă 
de surtucari fără D-zeu, adesea foarte vremelnici, buni numai 
de speculă și ruină,—se poate anomalie mai mare ca aceasta? 

Ce e de făcut? 

Sfătuitor ai fost la început. Ai fost sâmburele moral, nu- 
cleul care ai dat viață la înjghebarea aceasta pentru ridi- 
carea semenilor tăi. Când înjghebarea a prins viaţă, ai fost 
mecanicul care ai condus mașina pe câmpul cifrelor. Acesta 
ai fost. Așa om.i-a trebuit băncei ca să ia ființă și să tră- 
iască, nu un budgetivor şi un ruinător. l.asă conducerea 
gospodăriei băncei, țăranilor cuminţi cari vor merge cu mai 
multă dragoste și dreptate pe drumul binelui pentru toți. 
Consiliul de administraţie să fie dacă e posibil al ţăranului, 
Acel care în sudoare şi cu economie şi-a adunat banul, va 
şti și cum să-l dea şi cui să-l dea și când să-l ceară îndărăt. 
Pe el îl doare inima şi el e frate cu cel nevoiaş. 

Rămâiu conducătorul moral al băncei, părintele adevărat, 

nu vitreg, care se bucură de prosperarea fiilor săi, ori câte 
sacrificii ar fi făcut pentru creşterea lor. Să lăsăm Consiliul 
de administrație ţăranilor pe cari săi conducem, fiind nu 
oameni de afaceri cari adesea îşi mânjesc mâinile, ci supra- 
veghetori morali. Împreună cu alți doi prieteni ai țăranilor 
ne vom alege cel mai sigur post de supravegheat: comisiu- 
nea cenzorilor, având sub ochi tot mersul băncei. Se vor 
curmă certurile dintre surtucari, ori cărdăşiile acestor para- 
ziți pe spinarea ignoranței. 

Comandantul cu minte cel dintâiu despică văzduhul cu sabia 
încotro are să meargă ostirea, dar el rămâne și conduce de 
la rezerve frâul mişcărilor spre isbândă. Nu jertfiți opera 
la a cărui început ați luminat cu flacăra idealului moral al 
apostolului. 

Nu sugrumaţi propiii voştri copii. Căci va rămâne un nume 
de pruncucigași, ori faliți morali. 


Lumina. EN. ALEXANDRESCU 

INVĂŢĂ TORII ŞI BĂNCILE POPULARE 


Lunga discuţie asupra activităţei extra-şcolare invăță 
toreşti nu trebue să mire pe nimeni, pentru-că discutia 
merge paralel cu insemnătatea chestiei. Unii susţin că ii 
este imposibil unui învăţător să ducă la bun sfârşit amân- 
două felurile de activităţi, cea din şcoală şi cea din afară 
de şcoală, de oarece in făptuirea amândurora trebueşte 
mai multă cheltuială de energie decât poate da un om. 

Fără indoială că unui învătător îi este peste putință să 
îndeplinească conştiincios întreaga activitate, compusă din 
atâtea ramuri, pentrucă „cui i se cere prea multe face din 
toate câte ceva“. 

Nu aceasta insă mi se pare a fi cazul cu privire la băn- 
cile populare. In adevăr, timpul ocupaţiei şcolare fiind li- 
mitat, învățătorului îi este mai cu putință decât orişicărui 
cu ocapaţia liberă, în care dictează împrejurările şi mo- 
mentul, să-şi regulamenteze o parte din timpul liber al 
zilei, suficient rezolvirei chestiilor băncei: de la 4—7 p. 
m. este destul timp, căci acum săteanul vine singur ca 
să-şi reguleze afacerile la bancă sau să se împrumute; 
când îi vorbesc faptele bune şi folositoare săteanul vine 
nechemat. A fost foarte greu până când au luat naştere, 
căci săteanul se urneşte anevoe, odată insă convins de bi- 
nefacerile ideei, singur o incurajază. De altfel micile ne- 
înțelegeri dela bancă, nu sunt datorite gospodarului cins- 
tit. Unde nu se pricepe, săteanul cu scaun la cap nu se a- 
mestecă şi în conducerea băncei populare nu se pricepe; 
el fuge de funcţii; nu vrea să fie nici primar, nici notar, 
nici geandarm, nici perceptor; vrea să fie condus cinstit şi 

cu folos şi de aceştia, afară de preot şi invățător, nu prea 
innumăra satele noastre. Gospodarul, crescut în sănătoasa 
creştere tradiţională, inţelege că invăţătorul prin bancă 
munceşte pentru binele satului şi prin urmare munca cin- 
stită trebue încurajată şi de aceea nu s'a revoltat nici odată 
in contra modestei lefi, ce-o primeşte învățătorul; numai 
sumele prea mari l-au pus pe gânduri. In firea săteanu- 
lui român este ca să răsplătească binele şi să fie dârz cu 
cei care-l inşală. De altfel lefşoara învățătorului şi a preo- 
tului e naturală şi logică, fără a fi morală, căci orice 
muncă bună trebue încurajată. 

Vâlva turburătoare e facută de obiceu de oameni am- 
bițioşi, din foştii sergenţi în armată şi de scriitoraşii „morţi 
de foame“. Aceştia provoacă invidie şi ceartă între oa- 
meni, transportând tot răul dela oraş, declarându-se oa- 
meni politici, prieteni cu personagii județene şi răspândind 
zăpăceala din capul lor. Şi e păcat să se dea conducerea 
unei instituţii aşa de bune, în mâna oamenilor nepregătiţi, 
căci se înnăbuşeşte o idee destul de sănătoasă şi se con- 
tribue la neîncrederea sătenilor şi in cele mai uşoare, folo- 
sitoare şi lesnicioase întreprinderi. 

Deci din aceste puncte de vedere privită chestia, băncile 
populare ni se pare că cer in conducerea lor pe invăţă- 
tori şi preoti. 

P. STĂNESCU 
Invăţator, Balaceanu, R.-Sărat. 

CORESPONDENȚĂ 


Peste semi. — Am primit întimpinarea in chestia confesională. 
Va mulţumim. Sperăm să vă răspundem public., de oarece chestia are 
o însemnătate mai generală. 

V. P., — Nugae. 


T. U., laşi. — Co-la-bo-ra-re. Atât. Literatură e literatură şi nimic 
altceva. 


